
PRVI DIO 


I. POGLAVLJE 


POSTOLAROV SIN 


Zovem se Tommy Stubbins, a sin sam Jakoba Stubbinsa, 
postolara u Puddleby-u u krajini Marsh. Tada mi je bilo 
“devet i po godina, a Puddleby je bio u to doba sasvim malo 
mjesto. Rijeka je tekla kroz sredinu grada, a preko nje se 
pružao u luku kameni most, nazvan Kraljev most, koji je 
s jedne strane vodio na trg a s druge strane na groblje. 

Jedrenjaci su plovili uz rijeku dolazeći sa pučine morske, 
a pod mostom bi spuštali sidro. Često bi išao onamo da vidim 
kako istovaruju brodove. Dok su vukli užeta, mornari bi pje- 
vali čudne strane pjesme, a ja sam te pjesme učio naizust. 
Sjedio bi na zidu uz rijeku i lomatao nogama, koje su visjele 
nad vodom. Pjevao s mornarima i pravio kao da sam i ja 
mornar. 

Jer svaki put, kad bi ove ponosite lađe okrenule krmu 
crkvi u Puddleby-u i ponovno otplovile niz rijeku u otvoreno 
more, čeznuo sam da pođem s njima u daleki svijet da potražim 
svoju sreću u stranim zemljama, Africi, Indiji, Kini ili Južnoj 
Americi. Kad su lađe stigle do mjesta, gdje rijeka zakreće, 
razabirala bi se samo još visoka smeđa jedra iznad gradskih 
krovova, kako se polagano, nalik na prijazne i nečujne neke 
divove, kreću naprijed, Kakove su čudne stvari vidjela ova 

Mali Tommy Stubbins sjedi na obali rijeke i gleda lađe 


jedra, tko da ispriča njihove doživljaje, kad se opet vrate u 
Puddleby i usidre do Kraljevskog mosta! Snivajući o zem- 
ljama, koje nikad nisam vidio, sjedio sam na zidu i gledao 
za lađama, dok ih ne bi sasvim nestalo s vidika. 

Imao sam tada u Puddleby-u dva dobra prijatelja. Jedan 
je bio Joe, školjkaš, koji je ispod mosta na rubu rijeke sta- 
novao u sitnoj kolibici. Bilo je to naprosto divno, što je taj 
čovjek sve umio. Nitko na svijetu nije imao tako spretne 
ruke kao on. On mi je krpao brodiće s kojima sam se igrao 
puštajući ih da plove rijekom, on mi je pravio jedrenjače iz 
dasaka za sanduke i obruča za bačve. 

Katkada me Joe uzeo sa sobom u svoj čamac, a mi bi 
plovili za vrijeme osjeke sve do obale morske, da tražimo 
školjke i oštrige, koje bi Joe prodavao, 

Drugi moj prijatelj bijaše Matija Mugg, koji je prodavao 
hranu za životinje. Bio je to šaljivi starkelja, koji je grdno 
škiljio. Činio se na prvi pogled strašan, a bio je zapravo jako 
zgodan, pa bi rado s njime razgovarao. Poznavao je u 
Puddleby-u svaku živu dušu, pa i sve pse i sve mačke. Ono 
doba bilo je to još pravo pravcato zvanje, trgovati hranom za 
mačke i pse. I svakoga dana vidio bi čovjeka, kako ide uli- 
cama grada, i nosi na drvenoj ploči komade mesa nataknute 
na štapiće. A kako ide ulicama sve viče: ,Mesa! Mesa! za 
mačke i pse!“ 

Veoma bih rado obilazio sa starim Matijom i gledao kako 
mačke i psi dolaze u trku na vrtna vrata čim začuju njegov 
poklik. Kadikad bi mi dozvolio da dajem životinjama meso. 
To bih onda veoma rado činio. Matija je znao svašta o psima, 
a kad smo obilazili gradom, spominjao bi imena najrazličitijih 
vrsta pasa. 

U školu nisam išao, jer zato moj otac nije bio dovoljno 
bogat. Životinje sam ljubio nadasve. Provodio sam svoje vri- 
jeme sabirajući ptičja jaja i loveći leptire, ili bi pako ribario, 
brao kupine i gljive. Pomagao sam i školjkašu krpati mreže. 

Da, onih dana, koji su davno prošli, provodio sam krasan 
život, premda mi se to onda nije činilo tako krasnim. Bilo mi 
je devet i po godina, i kao svi dječaci htio sam biti odrastao 
čovjek, ne znajući, kako mi je dobro ovako bez briga i če- 
mera. Težio sam za onim časom, kad će mi dozvoliti, da odem 
iz očeve kuće i na jednoj od ovih ponositih lađa otplovim 
niz rijeku kroz maglovitu močvarnu krajinu u debelo more, 
da u dalekom svijetu potražim svoju sreću. 


II. POGLAVLJE 


PRVI GLAS O VELIKOM 
PRIRODOZNANCU 


Kad sam jednoga proljetnoga jutra šetao među brežulj- 
cima, koji se dižu iza grada, opazio sam jednoga sokola, koji 
je u pandžama držao malu vjevericu. Sokol je sjedio na 
jednom grebenu, a vjeverica se očajno borila za svoj život. 
Kad sam se ja naglo pojavio, sokol se tako prestrašio, da je 
pustio jadnu vjevericu i odletio. Ja sam pokupio jadno stvo- 
renje i opazio, da su vjeverici dvije noge teško ozlijeđene. 
Odnio sam je pažljivo u grad. 

Kad sam došao do mosta potražio sam svoga prijatelja 
školjkaša i pitao ga da li ne bi mogao pomoći mojoj vjeverici. 
Joe je nasadio naočale i brižno pretražio vjevericu, Zatim je 
mahnuo glavom: ,,Vjeverici je jedna noga slomljena, a druga 
grdno izmrevarena. Mogu ti skrpati tvoje lađe, Tommy, ali 
nemam ni alata niti znam, kako se krpaju polupane vjeverice, 
da bi opet bile sposobne za plovidbu. To je posao ranarnika 
— ito valjanog ranarnika, koji se razumije u svoj zanat. 
Poznam samo jednog čovjeka, koji bi tom stvorenju mogao 
spasiti život, a toje John Dolittle“. 

Tko je John Dolittle?“ pitao sam ja. ,Je li to kakav ži-- 
vinar?“ 

Ne“, reče školjkaš. ,Dr. Dolittle je prirodoznanac. On 
zna sve o životinjama, leptirima, biljkama, pećinama itd. John 
Dolittle je velik prirodoznanac. Nisi nikad ništa o njemu čuo, 
a toliko se zanimaš za životinje? Zna on svašta o rakovima i 
školjkama, to sam iskusio i jal A miran je to čovjek, ne go- 
vori mnogo, no neki ljudi vele, da je doktor Dolittle najveći 
prirodoznanac na svijetu. 

»Gdje stanuje?“ pitao sam ja. 

»Iza ulice Oxenthorp, na drugoj strani grada. Ne znam 
točno, koja je njegova kuća, no svatko će ti znati reći. Idi 
k njemu, velik je to čovjek.“ : 

Zahvalio sam svome prijatelju, uzeo vjevericu u ruku i 
dao se na put prema Oxenthorpskoj ulici. Prvo, što sam čuo, 
bilo je: ,Mesa, mesa!“ To je vikao Matija Mugg, a Matija 
Mugg mora da zna, gdje stanuje doktor. Matija je poznavao 
svakoga u Puddleby-u. Požurio sam se preko trga, a uspjelo 
mi je da ga stignem. ,,Matija“, rekoh ja, ,poznaš ti doktora 
Dolittle-a?“ 

»Da li ja poznam dra. Dolittle-a!“ klikne on. ,,Bože moj, 
kako ga ne bih poznao. Poznam ga baš kao svoju ženu, a 
kadikad još bolje. Velik je on čovjek, vrlo velik. Uprav sada 
idem k njemu. Dođi samnom, pokazat ću ti njegovu kuću.“ 

Dali smo se na put. 

»Poznam već godinama doktora Dolittle-a“, rekao mi je 
Matija, dok smo išli preko trga, ,,no čini mi se, da ga sada 
nema kod kuće. Otputovao je, no vratit će se svakako ovih 
dana. Pokazat ću ti njegovu kuću, da znaš, gdje bi ga mogao 
naći, kad se vrati.“ 

»Kuda je otputovao?“ pitao sam ga ja. 


»To ti ne mogu reći, nitko nikada ne zna kuda on ide, ni 
što radi, ni kad će se vratiti. Živi posve sam sa svojim ljub- 

ljenim životinjama. Putovao je u više mahova u daleke zemlje, 
i otkrio mnoge čudesne stvari. Kad se posljednji put vratio 
kući, pripovijedao mi je, da je u Tihom oceanu otkrio indi- 
jansko pleme, koje živi na dva otoka: muškarci na jednom, a 
žene na drugom. Pametni ljudi, ovi divljaci. Samo se jedam- 
put u godini sastaju, kad muškarci posjećuju svoje gospođe. 
Velika je to svečanost. Vjerojatno o Božiću. Da, silan je 
čovjek dr. Dolittle, nitko ne zna o životinjama toliko kao on.“ 

»Pa kako, da tako dobro poznaje životinje?“ pitao sam 
staroga Matiju. 

On je zastao i prignuo se k meni, da bi mi šapnuo u uho. 

»Govori njihov jezik“, reče on hrapavim, tajin- 
stvenim glasom. 

»Životinjski jezik!“ viknem ja. 

»Ma dakako! Sve životinje imaju nekakav jezik. Neke 
govore više, a druge manje, ili se služe samim znakovima kao 
gluhonijemi, no doktor ih sve razumije. Ptice baš kao i ostale 
životinje. Velika je to tajna, koju zna samo on i ja, jer se 
ostali ljudi smiju, kad se o tome govori. Da, on zna dapače 
pisati životinjskim jezikom. Onda svojim životinjama čita, 
što je napisao. Napisao je povijesna djela u majmunskom je- 
ziku, pjesme za kanarince i vesele popijevke za svrake. To je 
živa istina. Sad se baš bavi time, da nauči jezik raka, školjaka 
i puževa, no veli, da je to jako teško, i da se pri tom već 
više puta strašno prehladio, jer mora držati glavu pod vodom. 
Silan je on čovjek.“ 

»Imaš sigurno pravo. Rado bih, da je kod kuće, da ga 
upoznam,“ 

Stigli smo do na kraj grada, a kuća, koju je pokazao Ma- 
tija, bila je sasvim malena. Stajala je posve na samu. Oko nje 
velik vrt, a vrt se dizao nad cestom, tako da se čovjek morao 
uspeti kroz nekoliko stepenica da bi sa ceste stigao u vrt. 
Kad smo stigli do kuće, pošao je Matija naprijed do vratiju, 

a ja sam išao za njim. Mislio sam da će ući u vrt, no vrata su 
bila zatvorena. Iz kuće je dotrčao pas, uzeo nekoliko komada 
mesa i nekoliko zamotaka sa žitom i mekinjama, koje mu je 
Matija Mugg pružio kroz ogradu. Udarilo mi je uoči, da ovaj 
pas nije stao da pojede meso, kako bi to učinio svaki drugi 
pas, nego je sve odnio u kuću. Imao je čudni jedan široki 
ovratnik. Spasio je nekom čovjeku život.“ 

Onda smo opet otišli. 

»Doktor se još nije vratio, inače vrtna vrata ne bi bila 
zatvorena“, reče Matija. 

»Što je bilo u paketićima, koje si dao psu?“ pitao sam ja. 

»Ah, svakojaka hrana“, reče Matija, ,,hrana za životinje. 
Doktorova je kuća puna životinja. Kad doktor nije kod kuće, 
predajem hranu psu, a on je daje ostalim životinjama.“ 

»A kakav je to imao ovratnik?“ 

»To je ovratnik od suhoga zlata. Pred mnogo vremena, 
dok je još putovao s doktorom, netko mu je poklonio taj. 
ovratnik, Spasio je nekom čovjeku život." 

»Kako je dugo već kod doktora?“ 

»O, jako dugo. Đip je već dobrano star. Zato ga i 
doktor ne uzima više sa sobom na put. Ostavlja ga ovdje, 
da mu čuva kuću. Svakog ponedjeljka i četvrtka donosim 
hranu i pružam mu je kroz ogradu. Đip ne pušta nikoga u 
vrt, kad je doktor odsutan. Ni mene, premda me dobro po- 
znaje. No uvijek se zna, da li se doktor vratio ili nije. Kad 
se opet vrati, bit će vrata sigurno otvorena.“ 

Otišao sam dakle opet kući i spremio vjevericu u ška- 
tulju, koju sam ispunio slamom. Sam sam je njegovao što 
sam bolje mogao čekajući da se doktor vrati. Svakoga dana 
išao sam do malene one kuće na kraju grada, da vidim je li 
su vrata još uvijek zatvorena. Katkada bi dolazio vratima i 
Đip, no premda se veselio i mahao repom, kad bi me vidio, 
ipak me nije puštao u vrt. 

HI. POGLAVLJE 


DOKTOROV DOM. 


Bilo je to jednoga ponedjeljka poslije podne koncem 
travnja, kad mi je moj otac naložio, da odnesem cipele, što 
ih je skrpao, u drugi dio grada. Kad sam stigao, kud me 
otac poslao, pukovniku Bellowu (bio je to veoma neprija- 
zan gospodin) palo mi je na pamet, da bi mogao, prije nego 
se vratim kući, prigledati još jednom nije li se doktor možda 
vratio. Bio sam ondje istoga jutra, no htio sam još jednom 
pogledati. Mojoj vjeverici nikako da krene na bolje, pa sam 
se već prilično zabrinuo zbog njenoga zdravlja. Okrenuo 
sam dakle u ulicu Oxenthorp, pošavši prema doktorovoj 
kući. Putem sam opazio, da se nebo naoblačilo kao da će 
kišiti. 
= Kućna vrata su bila još uvijek zatvorena, a to me je 
veoma zabrinulo. Eto već čitavu sedmicu dolazim dnevno 
ovamo, a ništa. Žalosno sam krenuo kući, sišavši niz stube 
na cestu. 

Razmišljao sam, da li je već vrijeme za večeru, a kako 
naravski nisam imao svoje ure, ogledao sam se za nekim 
tko bi mi mogao kazati koliko je sati. Ugledao sam podalje 
nekoga gospodina, koji mi je dolazio u susret, a kad se pri- 
bližio vidio sam, da je to pukovnik. Zamolio sam ga da mi 
kaže koliko je sati. 

On je stao, nešto promrmljao i stao zuriti u mene gle- 
dajući me onako odozgo. Lice mu se sve više rumenilo, a 
kad je progovorio, činilo mise kao da je netko trgnuo čep 
iz čvrsto zatvorene pivske boce. 

»Jesi li ti zbilja ma i časkom pomislio, da ću raskopčati 
sve svoje kapute. samo zato, da malom jednom deranu, kao 
što si ti, kažem koliko je sati?“ 

Tako se razgalamio pukovnik i pošao dalje mrmljajući 
neprestano preda se, 


Časkom sam stao i pomislio koliko bi mi moralo biti go- 
dina, da se taj čovjek potrudi da pogleda na sat. No izne- 
nada je stalo lijevati kao iz kabla. Nikada prije nisam do- 
živio takovu kišu.  Smrknulo se kao da je noć, vjetar je 
duvao, grmilo je, munje su sijevale, a za tili čas nabujali su 
svi kanali poput rijeka, Kako nisam znao gdje bi se u blizini 
sklonuo, upr'o sam se protiv oluje i stao — spuštene glave 
— bježati kući. 

Nisam dopr'o daleko, kad sam udario glavom u nešto 
mekano i naglo sjeo na pločnik. Digao sam glavu da vidim 
u što sam se zaletio. Predamnom je na mokrom pločniku 
sjedio, baš kao i ja, mali debeljkasti čovjek, veoma prijazna 
lica. Na glavi je nosio olinjali cilindar, a u ruci je držao 
malu putnu torbu crne boje, 

»Molim da mi oprostite“, rekoh ja, ,,trčao sam pognute 
glave, pa nisam vidio, da mi dolazite ususret. Jako mi je 
žao...“ 

Veoma sam se začudio, kad se čovječuljak, mjesto da 
psuje, stao od srca smijati. Kao da se nipošto ne srdi, što 
sam ga oborio. 

»To me sjeća na Indiju“, reče on. ,,Prigodom jedne oluje 
oborio sam tako neku ženu, koja je nosila na glavi zdjelu 
sa šećernom melasom. Sedmicama ljepila mi se glava od te 
melase, pa su me muhe svuda progonile. Jesam li te jako 
udario, a?“ 

»Ne, nipošto.“ 

»Kriv sam baš kao i ti“, reče debeljko, ,,trčao sam po- 
gnute glave. No ne smijemo ovdje ostati i dalje razgovarati. 
Sigurno si sasvim mokar, kao i ja. Je li daleko tvoja kuća?“ 

»Stanujemo na drugoj strani grada“, odgovorih ja, dok 
smo ustajali, iskoprcavši se nekako iz blata. 

»Gospode, pločnik je bio mokar“, klikne mali gospodin, 
»a sigurno će još dobrano lijevati! Dođi samnom kući, da se 
osušiš. Takvo nevrijeme ne može dugo potrajati.“ 


Uzeo me za ruku i mi smo zajedno bježali istim putem 
otkuda sam došao. Dok smo trčali, stao sam razmišljati, tko 
bi mogao biti ovaj smiješni mali gospodin i gdje stanuje. On 
me nije poznavao, a ipak me uzeo sa sobom kući, da ondje 
osušim svoje odijelo. Kako se drukčije vladao, nego onaj 
stari pukovnik sa crvenim nosom, koji mi nije htio ni kazati 
koliko je satil 

Najednom smo stali. ,Evo nas kod kuće“, reče on. 


Digao sam glavu. Nalazio sam se upravo na podnožju 
stuba, koje su vodile u malu doktorovu kuću sa velikim 
vrtom. Novi moj prijatelj već je pošao uz stepenice i otvarao 
vrata ključem, koga je izvadio iz džepa. 

»To sigurno nije glasoviti doktor Dolittle“, rekao sam u 
sebi. 

Nakon što sam toliko o njem čuo, zamišljao sam ga 
uvijek kao velikoga nekog snažnoga i divnog čovjeka. Ovaj 
smiješni mali gospodin sa dobroćudnim smiješkom nije ni- 
kako mogao biti doktor Dolittle. A ipak je bio — i to sasvim 
sigurno. 


Eto otvara vrata, pred kojima sam toliko dana čekao. ' 


Dolazi pas Đip i skače veselo lajući oko njega. A kiša sve 
jače curi. 

»Jeste li vi doktor Dolittle?“ upitao sam ga, dok smo 
trčali vrtnim putem, koji vodi u kuću. 

»Da, ja sam doktor Dolittle“, rekao je on, dok je otvarao 
kućna vrata ključem iz istoga svežnja, na kojem se nalazio 
i ključ od vrtnih vratiju. 

»Bjež' u kuću! Ne trebaš otirati noge, ne brini se za 
blato. Nosi ga samo sa sobom. Glavno je da si na 
suhom...“ 

Šušnuo sam u kuću, doktor i Đip pođoše zamnom, a 
doktor je zatvorio vrata. Vani je bilo mračno kao u rogu, 
ali je u kući nakon što je doktor zatvorio vrata bilo još mrač- 
nije. A tek što smo ušli začuo sam najčudniju buku i žagor, 
koji sam ikada čuo. Kao da sve vrste i rodovi i životinje | 
i ptice viču u isti mah, kao da se sve glasaju u isti mah, 
rokću i kriješte. Čuo sam kako se ruše niz stube i kako se 
žure hodnikom. Negdje u tami stala je gakati jedna guska, 
onda je kukuriknuo neki pijevac i zagukala grlica, kriknula 
sova, zablejalo janje, a Đip lajao: Osjetio sam kako leprše 
ptičja krila oko moga lica i hlade me poput lepeze. Druge 
su mi životinje trčale između nogu, a jedna me gotovo obo- 
rila. Kao da se čitava prostorija ispunila životinjama. Ga- 
lama je bila upravo silna, jer se pomiješala sa huktanjem 
oluje. Malko sam se stao bojati, kad li me doktor uhvatio 
za ruku i povikao u uho: 

»Nemoj se bojati, to su samo neki moji ljubimci. Bio sam 
tri mjeseca odsutan, a oni se vesele što sam se opet kući 
vratio. Ostani gdje jesi dok upalim svijetlo. Bože moj, ka- 
kovo nevrijeme!. Čuj, kako grmi!“ 

Stajao sam dakle u najvećoj tami dok su se oko mene 
sve moguće vrste životinja, koje nisam mogao vidjeti, gu- 
rale i sve nešto cekekale. Bilo je to čudno nekakvo čuvstvo. 
Često sam gledajući kroz ogradu mislio, kakav je čovjek 
taj doktor i kako ta mala kuća iznutra izgleda. No tako 
nešto nisam nikada zamislio. 

No kad sam osjetio doktorovu ruku na mom ramenu, 
nisam se više ništa bojao, samo sam bio nešto zbunjen. Či- 
nilo mi se kao da je to sve neki čudni san i počeo sam upravo 
sumnjati, da li sam zbilja budan, kad je doktor opet počeo 
govoriti. 

»Nesretne žigice, sve su mokre i neće da gore. Imaš 
ti žigica?“ 

»Ne, nažalost nemam,“ odgovorio sam vičući, 

»Ništa zato,“ 
svijetlo.“ 

Doktor je nekoliko puta mljasnuo jezikom, tako čudno, 
a odmah zatim sam čuo, kako se nešto valja stepenicama i 
nestaje u gornjim odajama. Onda smo čekali prilično dugo, 
a da se ništa nije dogodilo. 

»Hoće li skoro svijetlo?“ pitao sam ja. ,,Neka mi živo- 
tinja sjedi na nozi, a moji su prsti već skoro zaspali.“ 

»Samo čas,“ reče doktor,“ odmah će se vratiti.“ 

I u to sam vidio trag svijetla na gornjem dijelu naglona, 
a najednom su sve životinje zašutjele. 

»Mislio sam, da stanujete sami,“ rekoh doktoru, 

»Pa nego da stanujem sam,“ odvratio je on, ,,Pat-Pat 
donosi svijeću.“ 

Pogledao sam gore na stube. Nisam mogao gledati 
preko naslona i vidjeti točno što se događa, ali sam čuo 
čudno neko capkanje na gornjem dijelu stuba. Činilo mi se, 
kao da netko skakuće iz jedne stepenice na drugu, ali samo 
jednom nogom. 

»Napokon!“ klikne doktor. ,Dobra stara Pat-Pat!“ 

A onda mi se učinilo, kao da zbilja sanjam. Jer pruža- 
jući vrat preko naslona dolazila je niz stube bijela bjelcata 
patka skakutajući na lijevoj nozi, dok je u desnoj nosila go- 
ruću svijeću! 

Napokon sam se mogao ogledati po odaji. 
puno životinja. 
ovdje sakupile. 


reče on, ,možda će nam Pat-Pat upaliti 


Sve je bilo 
Kao da su se sve vrste iz čitave zemlje 
Jedna golubica, bijeli štakor, sova, šišmiš, 
krtica, što više malo jedno svinjče, koje je uprav dojurilo 
iz vrta otirući si na vratima pomno nožice, dok je svijetlo 
svijeće blistalo na mokroružičastim leđima. 

Doktor je uzeo patki svijećnjak i obratio se meni: 

»Moraš skinuti mokro odijelo,“ 
kako se zoveš?“ 

»,Thomas Stubbins,“ 


reče on, ,a uostalom: 
rekoh ja. 

,Ah, ti si sin postolara Stubbinsa?“ 

»Da,“ odvratih ja. 

»Tvoj je otac izvrstan postolar,“ reče doktor. ,,Molim te 
pogledaj.“ Pružio mi je svoju desnu nogu, da bi mi poka- 
zao golemu cipelu. 

»To je tvoj otac napravio pred četiri godine, a od onda 
sam uvijek te cipele nosio. Da, sjajne cipele. No slušaj, 
Stubbins, sada moraš brzo skinuti mokro odijelo — čekaj, 
molim te, časkom dok upalim još nekoliko svijeća, onda ćemo 
poći gore i potražiti suhoga odijela. Moraš obući kakvo 
moje staro odijelo dok se tvoje osuši na ognjištu.“ 

Otišli smo gore, a kaput, što mi ga je dao doktor, bio mi 
je tako velik, da sam više put na nj stao, noseći s doktorom 
iz podruma drva. No doskora je u kaminu plamsala silna 
vatra, a mi smo objesili naša mokra odijela da se suše. 

,A sad ćemo pripraviti nešto za večeru“, reče doktor. 
», Ostat ćeš dakako ovdje i večerati sa mnom, je li, Stubbins?“ 
pitao je doktor. 

Već sam zavolio smiješnog ovog malog gospodina, koji 
mi je govorio Stubbins, mjesto da kaže Tommy ili ,,mali“. 
(Bilo mi je strašno mrsko, kad bi mi neko kazao ,mali.) 
Ovaj čovjek je postupao samnom kao s odraslim prijate- 
ljem. A kad me zamolio, da ostanem kod njega, i s njime 
večeram, veoma me to obradovalo i počastilo. No naje- 
dnom sam se sjetio, da nisam majci ništa kazao kako ću 
dugo izostati, pa sam žalosno odgovorio doktoru: 

,Hvala lijepa! Rado bih ostao, no bojim se, da će moja 
mama biti zabrinuta, što me tako dugo nema. Ona ne zna 
gdje sam.“ 

Ali dragi Stubbins“, reče doktor bacivši u kamin novu 
kladu. ,,Tvoje odijelo još nije sasvim suho, pa moraš čekati, 
zar ne? Dok se odijelo osuši, bit će gotova i večera i mi po- 
večerali. Jesi li možda vidio kud sam stavio svoj kovčežić?“ 

,Mislim da je u predsoblju, pogledat ću.“ 

Našao sam kovčežić kraj ulaznih vratiju. Bio je od crne 
kože, a izgledao je veoma star. Jedna ključanica bila slu- 
pana, pa je bila svezana samo špagom. 

Hvala ti, hvala“, reče doktor, kad sam mu donio 
kovčežić. 

»Je li to čitava prtljaga, koju ste imali na putu?“ pitao 
sam ja. 

.Da“, reče doktor razvezujući špagu, ,ne volim ja mnogo 
prtljage. Nema to smisla! Život je prekratak, pak da se 
čovjek gnjavi s tolikim teretom. I onda, znaš, zbilja to nije 
potrebno. No kamo sam stavio kobasice?“ 

Tražio je nešto po džepovima. Najprije je izvadio nešto 
svježeg kruha, a onda je napokon pronašao i kobasice. 
Smjesta se dao na posao, da ih speče na ognjištu. 

Kobasice su skoro bile pečene, a mi smo sjeli za kuhinjski . 
stol i stali srdačno večerati, 

Bila je to divna kuhinja — mnogo sam puta poslije u 
njoj jeo, a radije sam tu ručao i večerao, nego li u najljepšoj 
blagovaonici svijeta. Bilo je tu tako prijatno i voljko, a sve 
je bilo tako udobno. Čovjek bi uzeo jelo onako vruće ravno 
sa vatre, stavljao ga na stol i jeo. Srkajući juhu, vidio bi 
kako se prži kruh, pa bi mogao pripaziti, da ne prigori. Ako 
bi zaboravio sol, ne bi trebao ustati i otići u drugu sobu 
po nj, nego bi samo dohvatio sa police veliku drvenu kutiju, 
u kojoj: se nalazila sol. Ognjište, najveće ognjište koje sam 
ikad vidio, bilo je kao posebna odaja. Mogao bi zaista u nj 
stati, pa i onda, kad bi već klade gorjele. Mogao bi i sjesti 
u jedan kut i pržiti kestenje, nakon objeda, ili slušati kako 
kipi voda u kotlu ili pako sjedeći na toplom kakvom mje- 
stancu pričati pripovijesti ili gledati slike. Bila je to divna 
kuhinja, — baš kao i sam doktor. Udobna, pametna, pri- 
jazna i pouzdana. 

Dok smo se hranili otvorila su se naglo vrata a u kuhinju 
je došetala patka Pat-Pat sa psetom Đipom. Vukli su sa 
sobom ponjave i jastučnice po podu, koji je bio pomno po- 
meten i očišćen. Doktor, koji je vidio, kako sam začuđen, 
objasnio mi je, da je to rublje s njegova kreveta, koje ži- 
votinje malko zrače, prije spavanja, i griju na vatri. 

»Pat-Pat je sjajna gazdarica“, reče doktor. ,,Nekoć mi 
je kućanstvo vodila sestra — jadna, dobra Sara, htio bih 
znati kako živi, nisam je vidio mnogo godina — no ona nije 
bila ni pola tako spremna kao Pat-Pat. Uzmi još jednu 
kobasicu!“ 

Doktor se ogledao i stao razgovarati sa patkom i psom 
služeći se čudnim nekim znakovima i glasovima. Činilo se, 
kao da ga životinje potpuno shvaćaju. 

»,Razumijete vi i jezik vjeverica?“ 

»Dakako, to je sasma lako. I ti bi mogao naučiti bez 
velika truda jezik vjeverica. No zašto pitaš?“ 

»Imam kod kuće bolesnu vjevericu. Spasio sam je od 
sokola, no dvije su joj noge teško ozlijeđene, pa bih rado, 
da je kojom zgodom malo pogledate. Smijem li je sutra uju- 
tro ovamo donijeti?“ 

»Ako je to teža kakva ozljeda, bilo bi bolje da je još ve- 
čeras pregledam. Kasno je već doduše, pa mnogo šta ne bih 
mogao više učiniti, no poći su s tobom tvojoj kući, da vidim 
što je.“ 

Pogledali smo naša odijela i vidjeli da su već posve suha. 
Ja sam otišao u spavaonicu u gornjem dijelu kuće i ondje se 
presvukao, a kad sam se vratio u kuhinji čekao je već dok- 
tor sa svojim crnim kovčežićem punim lijekova i zavoja. 

»Dođi“, reče doktor, ,,prestalo je padati.“ 

Vani se sasvim razvedrilo, a večernje nebo bilo je crveno 
od zalazećeg sunca. Kad smo otvorili vrtna vrata i izašli 
na ulicu, pjevali su u bašti drozdovi. 

IV. POGLAVLJE 


POLINEZIJA 


»Vaša je kuća najzanimljivija kuća, koju poznam“, re- 
koh ja, kad smo se vraćali u grad. »smijem li sutra opet 
doći?“ 

Dakako, da smiješ“, reče doktor, ,,možeš doći svaki 
dan, kadgod hoćeš. Sutra ću ti pokazati vrt.“ 

»Mora da je to divno, kad čovjek razumije različite ži- 
votinjske jezike. Mislite li, da bih to i ja mogao naučiti?“ 

Kako ne bi“, reče doktor, ,ako se potrudiš, no moraš 
biti veoma strpljiv. Morao bi najprije učiti kod Polinezije, 
za prvi početak. Ona je i mene naučila osnovne zakone.“ 

»Iko je Polinezija?“ pitao sam ja. 

»Polinezija je zapadnoafrička papiga, koja je kod mene 
stanovala. Sada više nije ovdje“, reče doktor žalosno. 

Zašto? Je li mrtva?“ 

4O ne“, reče doktor. ,, Svakako se nadam da još živi. No 
kad smo stigli u Afriku, bila je tako sretna, što se vratila u 
staru svoju domaju — upravo je plakala od veselja —, pa 
se pri povratku kući, nisam mogao nikako odlučiti da je po- 
vedem sa sobom. Ona je htjela da pođe samnom, ali ja 
nisam imao srca da je otrgnem od njene sunčane domovine. 
Ostavio sam je u Africi. Da, strašno mi fali. Kad smo se 
otisnuli od afričke obale, ona je ponovno zaplakala — no 
mislim, da sam ipak dobro učinio, što je nisam poveo sa 
sobom. Da, ona je bila jedan od najboljih prijatelja, koje 
sam ikada imao. Ona mi je predložila da učim životinjske 
jezike i postanem životinjski doktor. Često mislim da li je 
sretna u Africi i hoću li ikada ugledati njeno smiješno staro 
i dostojanstveno lice. Dobra stara Polinezija! Neobična je 
to ptica, Sasvim neobična. Da, da!“ 

Uprav u taj čas čuli smo kako netko iza nas trči, a kad 
smo se okrenuli, ugledali smo Đipa kako juri niz cestu, što 
ga noge nose. Činilo se kao da se zbog nečega silno uz- 
rujao, a tek što je stigao do nas stao je doktoru čudno ne- 
kako lajati i zavijati. Doktor se silno uzvrpoljio i odgovarao 
psu čudnim znakovima. Napokon se okrenuo prema meni, a 
lice mu je sjajilo od sreće. 

»Polinezija se vratila“, reče brzo doktor, ,,pomisli samo, 
Đip veli da je uprav stigla. Duše mi! Nisam je vidio pet 
godina! Oprosti, samo jednu minutu...“ 

Htio je da ode kući, no već nam je u susret letio papagaj. 
Doktor je pljesnuo rukama kao dijete, koje dobiva novu 
igračku, dok je jato vrabaca uzrujano cvrkutalo lijetajući 
oko plota. Bili su očito srditi da sivocrvena jedna papiga 
leti engleskom cestom. Što ona tu traži? 

Stigavši do nas sjela je doktoru na rame i smjesta po- 
čela nešto pričati. Govorila je mirno i pravilno no služila se 
nekim jezikom, koji ja nisam razumio. Morala je svašta do- 
živjeti i mnogo toga pričati, jer je doktor doskora zaboravio 
mene i vjevericu i Đipa i sve ostalo, sve dok ga ptica nije 
očito nešto o meni zapitala. 

»Ah, oprosti, Stubbins“, reče doktor. ,,Sasvim sam bio 
okupljen pričanjem moje stare prijateljice. Moramo sad poći 
i prigledati tvojoj vjeverici.  Polinezijo, to je Thomas 
Stubbins.“ 

Papiga na doktorovom ramenu mi je kimnula glavom, a 
onda je na moje veliko čudo progovorila jasnom engle- 
štinom: 

»Kako si? Sjećam se još one noći, kad si se rodio. Bila 
je to strašna hladna zima. Ti si bio veoma ružno malo 
djetešce.“ 

»Stubbins bi rado naučio koji životinjski jezik“, reče 
doktor. ,,Baš sam mu pričao o tebi i kako si me poučavala, 
kad li dojurio Đip i rekao mi, da si stigla.“ 

uJe“, reče papiga obrativši se meni, ako sam ja i dala 
doktoru prvu pouku, ne bi to nikad mogla učiniti, da me on 
nije naučio razumijevati ljudski govor. Mnoge papige znaju 
govoriti poput ljudi, no malobrojne su one, koje razumiju 
ono što govore. One govore samo tako, jer im se to čini 
zgodno ili zato što znaju, da će im ljudi dati zato keks.“ 

Međutim smo krenuli prema mojoj kući. Đip je trčao 
pred nama, a Polinezija je sveudilj čučala na doktorovom 
ramenu. Neprestano je pričala, očito većinom o Africi, — 
no onda je stala govoriti ljudskim govorom. Zbog učtivosti, 
da bi je i ja mogao razumjeti. 

Kako princ Bumpo?“ pitao je doktor. 

,Oh, drago mi je, da si me sjetio“, reče Polinezija, ,,go- 
tovo sam sasvim na nj zaboravila. Šta misliš? Bumpo je u 
Engleskoj!“ 

»U Engleskoj? Ma šta govoriš!“ kliknuo je doktor. 

Ma što traži ovdje, za Boga miloga?“ 

»Njegov otac, kralj, poslao ga je na visoke škole u jedan 
grad, zove se Bullford, ili nekako slično.“ 

»Bullford, Bullford“, mrmljao je doktor. ,,O tom gradu 
nisam nikada ništa čuo. No, misliš valjda Oxford.“ 

Da, tako se zvao taj grad“, reče Polinezija. ,,Znala sam 
ja da je nešto s govedima. Oxford, da, onamo je kralj po- 
slao Bumpa.“ 

»Tako, tako“, mrmljao je doktor, ,ma tko bi pomislio: 
Bumpo studira u Oxfordu. Da, da.“ 

»UQ Džolidžinki-u se svašta desilo prije nego što je otišao. 
Bojao se dozlaboga otići u Englesku. Bio je prvi čovjek u 
kraljevstvu, koji putuje u Evropu. Mislio je, da će ga bijeli 
ljudožderi proždrti ili što slično. Poznaš ti Crnce i znaš 
kako su nenaobraženi. No njegov otac je uporno zahtijevao 
da otputuje u Evropu; rekao je, da sada svi crni kraljevi 
šalju svoje sinove na visoke škole. A Bumpo je htio uzeti sa 
sobom svojih šest žena, no ni to mu kralj nije dozvolio. Jadni 

je Bumpo otputovao plačući, a čitava je palača plovila u su- 
zama. Nikada nisam čula toliku dreku i kuknjavu.“ 

»Znaš li, je li je pošao u potragu za Trnoružicom?" 

»Dakako da jest“, reče Polinezija.  ,,Sutradan nakon 
tvoga odlaska. A dobro je učinio, jer je kralj čuo da ti je 
pomogao u bijegu, pa se zbog toga strahovito naljutio.“ 

»A je li ikada našao Trnoružicu?“ 

»Je, doveo je sa sobom neku osobu, za koju je rekao da 
je to Trnoružica. Što se mene tiče, ja mislim da je to neka 
bijela Crnica. Ima riđu kosu, a noge upravo goleme. Ne 
možeš zamisliti većih nogu! No Bumpu se silno svidjela, a 
napokon se s njome vjenčao. Bilo je to veoma svečano. 
Svečanosti su trajale sedam dana, a ona je postala njegovom 
glavnom suprugom, a sada je svi zovu; prijestolonasljednica 
Bumpa, sa naglaskom na posljednjem slogu.“ 

»A reci mi, molim te, je li ostao bijel?“ 

»Samo tri mjeseca“, odvrati papiga. ,,Onda mu je lice 
poprimilo opet prirodnu boju. A i odviše se isticalo pri ku- 
panju njegovo bijelo lice i sve ostalo, što je crno.“ 

»A kako Či-Či?“ 

»Či-Či“, dodao je doktor objašnjujući, ,,bio je moj maj- 
mun-ljubimac. Živio je ovdje pred nekoliko godina. I njega 
sam ostavio u Africi, kad sam se vraćao kući.“ 

»Či-Či“, reče Polinezija navoravši čelo, ,Či-Či nije tako 
sretan. Posljednje doba sam ga često viđevala. Strahovito 
čezne za tobom, za tvojom kućom i vrtom. Čudno: i meni 
se isto desilo. Sjećam se, kako sam jedva jedvice čekala da 
se vratim u staru dobru domaju, a Afrika je zaista divna 
zemlja, ne slušam ja što drugi ljudi brbljaju! Dakle, kako 
rekoh, mislila sam da će mi ondje biti naprosto divno, ali ne 
znam zašto: nakon nekoliko sedmica postade mi strašno 
dosadno. Nisam se mogla nikako pravo da smirim. Dakle, 
da ne duljim, jedne sam večeri odlučila da se vratim ovamo 
i dođem k tebi. Potražila sam dakle staroga Či-Či-a i sa- 

općila mu što kanim. On reče, da ni najmanje ne zamjerava 
što sam odlučila vratiti se u Englesku, jer da je njemu isto 
tako dosadno kao i meni. U Africi se baš ništa ne događa, 
a ovdje smo provodili tako raznolik život. Reče mi jošte, 
da mu fale pripovijesti, koje bi nam ti čitao iz životinjskih 
knjiga, da mu je pusto bez našeg čavrljanja, kad bi se zim- 
skih večeri sakupili oko kamina. Životinje su u Africi jako 
zgodne, srdačno su nas primile i tako dalje..., ali kao da 
su te dobre spodobe nekako glupe. Či-Či reče, da je i on to 
opazio. No ja mislim, da se nisu te životinje promijenile, 
nego da smo se promijenili mi. Kad sam se s njime opro- 
stila, jadnik je bio sav slomljen. Gorko je plakao, kao da 
ga ostavlja jedini prijatelj, premda ima u Africi, kako znaš, 
na milijune Či-Či-evih rođaka. Rekao mi je, da mu se to 
čini nepravdom, da nema krila i da ne može, ako mu se 
prohtije ovamo doletjeti. Rado bi pošao samnom, ali ne zna 
kako bi to učinio. No, pazi, doktore! Što se mene tiče, ja 
se ne bi nimalo začudila, kad bi jednoga dana osvanuo, 
Či-Či je fina glavica!“ 

U to smo stigli do moje kuće. Dučančić moga oca bio je 
već zatvoren i kapci spušteni, no moja je mati stajala na 
vratima i gledala niz cestu. ' 

,,Baš sam se stala uznemirivati“, reče mi mama. ,,Hvala 
vam, gospodine, da ste Tomma doveli kući.“ 

»O molim, molim“, reče doktor, ,, zanimljivo smo pričali.“ 

»S kim imam čast?“ pitala je moja mama i zurila na sivu 
papigu, koja je sjedila na doktorovom ramenu. 

»Ja sam John Dolittle, mislim, da će se vaš suprug mene 
jošte sjećati. Pred nekih četiri godine napravio mi je par 
izvrsnih cipela.“ : 

»Doktor hoće da izliječi moju vjevericu, majko“, rekoh ja. 

»On zna sve o životinjama.“ 

»O ne, Stubbins“, reče doktor, ,,ne sve. Nipošto ne sve.“ 

» Veoma ste ljubezni, što ste se potrudili tako daleko da 
prigledate ovoj životinjici“, reče moja majka. ,,Tommy do- 
nosi u kuću svakojaka stvorenja iz šume i polja. 

»Zbilja?“ pitao je doktor. ,Možda će jednom, kad od- 
raste, postati prirodoznanac, tko zna?“ 

»Nećete li ući“, reče moja mati, ,,kod nas još nije sve 
sasvim u redu, jer veliko pospremanje još nije dovršeno. 
No soba je prijatno ugrijana .. .“ 

»O hvala vam“, odgovori doktor, kako imate dražestan 
stan!“ 

Unutra u sobi je kraj ognjišta moj otac vježbao na flauti, 
kao svake večeri nakon posla. 

Doktor je smjesta počeo snjime razgovor o flautama, fa- 
gotima i drugim puhalačkim instrumentima, a moj ga je otac 
najednom zapitao: : 

»Možda vi i sami svirate na flauti, gospodine? Ne bi li 
nam htjeli nešto zasvirati?“ 

»No da, ali već dugo vremena nisam svirao. Rado bih 
opet jednom pokušao, ako smijem.“ 

Tada sam odveo doktora u svoju spavaonicu, koja se 
nalazila gore u mansardi, i pokazao mu vjevericu. 

Učinilo mi se, kao da je vjeverica veoma radosna i da 
se nimalo ne plaši doktora, kad ju je ovaj uzeo u ruke, da joj 
pregleda noge. Smjesta je počeo s njome razgovarati. 

Ja sam držao svijeću, dok je doktor stavio nogu vjeve- 
ričinu u nešto, što je nazvao ,,protezom“, a izrezuckao svojim 
nožićem iz nekoliko žigica. 

»Noga će doskora ozdraviti“, reče on, zaklopivši svoju 


torbu. ,,Pripazi da barem dvije sedmice miruje. No moraš . 


je nositi napolje na svježi zrak. Pokrij je suhim lišćem, kad 
noći postanu hladnije. Rekla mi je, da se osjeća veoma 
osamljena i da bi rado znala, kako njena porodica... Ja 
sam je uvjeravao, da si ti čovjek, kojemu se može povjeriti, 
pa ću izaslati jednu vjevericu iz svoga vrta, da pronađe 

njenu familiju i obavijesti bolesnika. Moraš joj bezuvjetno 

državati dobru volju, ako hoćeš da ozdravi. Vjeverice su 
od prirode vesela i živahna bića. Veoma im je teško, kad 
moraju mirno ležati i ništa ne raditi. No ti se ne trebaš bo- 
jati: doskora će biti sasvim zdrava. : 

Onda smo se vratili u sobu za stanovanje, a moji su ro- 
ditelji zamolili doktora da svira. Morao je svirati komad 
za komadom, takoreći bez prestanka, sve dok nije davno 
prošlo deset sati. me 

Ako su i moji roditelji doktora smjesta silno zavolili i 
veoma se ponosili, što je došao k nama i svirao kod nas sa 
flauti (mi smo bili zbilja strašno siromašni ljudi), ipak nisu 
znali kad će se dotkor jednoga dana proslaviti i postati velik 
čovjek. Danas, kad gotovo svatko u čitavome svijetu zna 
za doktora Dolittle-a i njegove knjige, nitko se ne čudi pro- 
čitavši na maloj kući u Puddleby-u, gdje se nalazio dućančić 
moga oca, natpis nad starinskim vratima. Ovaj natpis na 
ploči glasi: 

Godine 1839. svirao je John Dolittle, 
glasoviti prirodoznanac, u ovoj kući.“ 

A ja se još sjećam, kako smo se otprativši doktora do 
kućnih pratiju, vratili u sobu i dugo još o njemu razgovarali, 
Pa i poslije, kad sam već legao u krevet — nikada prije u 
svome životu nisam ostao tako dugo budan, — snivao sam 
o čitavom orkestru čudnih i mudrih životinja, koje su čitavu 
noć svirale na flauti, guslale i bubnjale. 


V. POGLAVLJE 


KAKO ĆU NAUČITIJEZIK ŽIVOTINJA? 


Premda sam tako kasno legao spavati, ipak sam sutradan 
ustao veoma rano. Prvi su vrapci upravo počeli pred mojim 

prozorom na krovu pospano cvrkutati, kad li sam ja skočio 
iz kreveta i brzo se odjenuo. 

Nisam mogao dočekati čas, kad ću se vratiti maloj onoj 
kući sa velikim vrtom i vidjeti doktora i njegove životinje. 

Kad sam stigao do velikih vratiju doktorove kuće, sjetio 
sam se na jednom, da je možda prerano za posjet i da doktor 
možda još spava. Zirnuo sam u vrt — nigdje nikoga. Tiho 
sam otvorio vrata i ušao. Najednom sam začuo sasvim blizu 
nečiji glas: 

»Dobro jutro! Kako si rano došao“, a na jednom sam 
džbunu opazio crvenosivu papigu. 

»Dobro jutro“ rekoh ja. ,,Čini mi se, da sam došao pre- 
rano. Je li doktor još spava?“ 

»O ne“, odgovorila je Polinezija“, ustao je pred sat i po. 
Mora da je negdje u kući. Kućna su vrata otvorena, pritisni 
samo na kvaku i uđi. Sigurno priprema u kuhinji zajutrak, 
a možda i radi u svom kabinetu. Samo uđi! Ja ću pričekati 
dok izađe sunce. Bože moj, čini mi se da je sunce zaboravilo 
izaći. Očajna klima! Da sam sada u Africi, sjajila bi u to 
jutarnje doba čitava priroda u sunčanom svijetlu. Gledaj 
samo kako se magla valja preko glavica zelja. Od samoga 


gledanja mogao bi čovjek dobiti trganje! Odurna klima, | 


zaista! Zbilja ne znam kako u Engleskoj itko osim žaba 
može da izdrži. No, ne ću te više zadržavati. Bjež' k doktoru.“ 

»Hvala lijepa“, rekoh ja, ,,potražit ću ga u kući.“ 

Napokon sam našao doktora u njegovom radnom kabi- 
netu. Nisam znao, da se to zove radni kabinet. No bila je to 
zbilja veoma interesantna odaja puna dalekozora, mikro- 
skopa i svih mogućih predmeta, o kojima nisam nažalost 
imao pojma. Na zidovima su visjele slike životinja, riba i 
čudesnog bilja, a u staklenim ormarima bile su čitave zbirke 
Ptičjih jaja i morskih školjki. 

Doktor je stajao, odjeven u svoju kućnu haljinu, kraj 
stola u sredini sobe, i nešto listao u debeloj knjižurini. 

Jedva smo se pozdravili i progovorili nekoliko riječi, 
(doktor me veoma srdačno dočekao i ljubezno protumačio 
neke predmete, koje dotada nisam nikada vidio), kad li je 
u sobu doletjela kroz otvoreni prozor Polinezija ž doktoru 
nešto rekla ptičjim jezikom. Doktor je smjesta odložio knjigu 
i pohitao iz sobe. Ka 

,Prava je to sramota“, poviče papiga, čim je doktor za- 
tvorio za sobom vrata, ,Jedva se vratio kući, a već su to 
doznale i sve životinje u čitavoj okolici. I sada dolazi ovamo 
svaka bolesna mačka i svaki šugavi kunić. Dolaze na milje 
daleko da pitaju za savjet. Sada baš čeka jedna debela ze- 
čica sa svojim cendravim mladunčetom pred kućom. Da li 
bi mogla govoriti sa doktorom? Mislim, da mali ima grčeve. 
Valjda je ludov jeo otrovnog bilja. No jadni doktor nema 
nikad mira. Rekla sam mu jednom, da bi morao odrediti 
posebne sate, kad će ordinirati za životinje. No on je tako 
strašno prijazan i obziran. Nikada se ne ustručava da pri- 
gleda nekome, ako je to stvorenje bolesno. On veli, da ima 
hitnih slučajeva, kad ne valja bolesnika pustiti da čeka. 

»Zašto životinje ne idu drugim liječnicima?“ pitao 
sam ja. : 

»Bože moj, Bože!“ poviče papiga i mahne prezirno gla- 
vom, ,,osim njega nema drugog doktora za životinje, bar 
nijednog čestitog. Ima dakako običnih živinara, dabome, no 
duše mi, ti ne vrijede ništa. Oni ne razumiju životinjski je- 
zik, pa kako da se onda u njih pouzdaš i pomisliš, da bi ti 
mogli koristiti. Daj zamisli, molim te, da ti ili tvoj otac 
odete doktoru, koji ne razumije ni riječ od svega onoga šte 
ćete mu pričati. Doktora, koji vam ne može u vašem jeziku 
reći što da radite, ako hoćete ozdraviti. O ti živinari! Ne- 
maš pojma kako su glupi. Daj pristavi doktorovu slaninu, 
da se ne bi ohladila.“ . 

»Misliš li, da bi ja mogao naučiti životinjski govor?“ pi- 
tao sam ja stavljajući tanjur na ognjište. 

»Ja, to nije lako reći“, reče Polinezija. ,,Jesi li dobar 


đak?“ 





Date: vanj 


Tommy Stubbins raspravlja s papisom kako će naučiti govor životinja 


»To ne znam“, odvratio sam ja postiđen, ,nikad nisam 
išao u školu — moj otac je odviše siromašan, da bi me slao 
u školu.“ 

.No, mnogo nećeš izgubiti“, reče papiga, ,,sudeći prema 
tome, što ja znam o đacima. No čuj der, je li umiješ dobro 
opažati? Na primjer! Recimo da vidiš na jednom drvetu 
dva čvorka iste vrsti, pa da ih dobro pogledaš jednog i dru- 
gog — da li bi ih mogao razlikovati, kad bi ih sutradan 
opet vidio?“ 

»Ne znam, nikada nisam pokušao. ' 

To se zove“, reče Polinezija hvatajući lijevom nogom 
sa stola mrvice, ,to se zove dar opažanja. Valja opažati sve 
te sitnice kod životinja i ptica, način kako idu i kako kreću 
glavom, kako udaraju krilima i repovima, kako njuškaju i 
čiste krila, mašu repovima — sve te sitnice moraš opažati, 
ako hoćeš naučiti životinjski jezik. Jer većina životinja je- 
dva i govori jezikom, nego se služi mjesto toga svojim da- 
hom, svojim repom ili nogama. To je zbog toga, što su se 
mnoge od njih u stara vremena, kad je bilo mnogo više la- 
vova i tigrova, nego danas, jako bojale, da ih ove zvijeri ne 
bi čule. Zato su te životinje nastojale da prave što manje 
buke. Pticama je to naravski bilo svejedno, one su uvijek 
imale krila, kojima će odletjeti. No prvo, na što moraš mi- 
sliti je to, da postaneš dobar opažač. To je izvanredno va- 
žno, ako hoćeš naučiti govor životinja.“ 

Kad te čovjek sluša, čini se, da to nije laka stvar“, 
rekoh ja. 

»Moraš biti jako strpljiv“, reče Polinezija, ,,potrajat će 
dulje vremena, dok naučiš nekoliko riječi. No ako se često 
budeš ovamo svraćao, dat ću ti nekoliko lekcija. A kad je- 


dnom zađeš u stvar, sam ćeš se začuditi, kako brzo napre- 


duješ. Bilo bi zbilja dobro, kad bi naučio nešto životinjskog 
jezika, jer bi onda mogao doktoru oduzeti nešto posla. Znaš, 
mislim lakši posao, kao što su zavoji i pilule, koje treba da- 
vati životinjama. Da, da, to je dobra ideja! Bilo bi to silno, 
kad bi jadni doktor dobio pomoćnika i mogao malko više 
mirovati. Strašno je koliko radi. Nikako ne uviđam zašto 

ne bi ti mogao da mu svojski pomogneš — to jest: ako se 
zbilja zanimaš za životinje.“ 

»Ah, učinio bih to od srca rado!“ kliknuo sam ja. Zar 
misliš da bi mi doktor dozvolio?“ 

»Zacijelo! Tek što naučiš nešto medicine. Ja ću mu sama 
o tome pričati. Čujem ga, gdje dolazi. Brzo, brzo stavi sla- 
ninu opet na stol!“ 


VI. POGLAVLJE 


U VRTU SANJA 


Nakon zajutarka, pokazao mi je doktor svoj vrt. Ako je 
kuća bila ae zanimiva, valja reći, 'da je vrt bio još sto put 
najdivniji i Pam ieana se nije moglo razabrati kako 
je velik, a kad bi mislio da si ga čitavog prošao i sve vidio, 
dopr'o bi do kakve živice, kakovog zavoja ili stepenica, gdje 
bi počimao posve novi dio, nešto sasvim neočekivano. 

U tom je vrtu bilo sve, što može da bude u vrtu ili što je 
ikada u kakvom vrtu bilo. Velike lijepe tratine sa glatkim 
kamenim klupama obraslim mahovinom, a iznad tratina ve- 
like vrbe žalobnice. Kad je dunuo vjetar uzbibala bi se 
krošnja vrba, a pernati okrajci njihovih grana lagano bi 
klizili preko baršunaste travice. Stari puteljci popločeni ka- 
menim pločama, bili su obrubljeni sa obje strane finom ži- 
vicom, tako da su izgledali poput uskih ulica staroga je- 
dnoga grada. U živicu su bile urezane dveri sa cintorima, 
vaze, paunovi i polumjesec. Bilo je tu i divno mramorno 


jezero, ribnjak sa zlatnim šaranima, modrim vodenim kri-. - 


novima i velikim zelenim žabama. Visoki zid od opeke pru- 
žao se duž povrtnjaka, a bio je sav prekrit žutim i ružičastim 

breskvama, koje su dozrijevale na suncu. I veliki prekrasni 
hrast sa šupljim deblom dizao se u vrtu nebu pod oblake, 
a šuplje je deblo bilo dosta veliko, da se u njem sakrije če« 
tvero ljudi. U jednom kutu nalazilo se među kamenjem i 
biljem ognjište, gdje bi si doktor pekao slaninu ili jetra, kad 
bi mu se prohtjelo da jede napolju. Stavio je unutra poči- 
valjku, na kojoj bi zacijelo običavao spavati toplih ljetnih 
noći, kad slavulji najljepše pjevaju. A pod ovim krevetom 
nalazili su se kotači, tako da ga je mogao gurnuti pod svako 
drvo, gdje bi pjevali slavulji. No što mi se najviše svidjelo, 
— visoko: gore u krošnji velike platane — sitna, sitna ku- 
ćica, do koje se išlo dugačkim pletenim ljestvama. Doktor 
mi je rekao, da odatle gleda dalekozorom mjesec i zvijezde. 

Bio je to vrt, kojim bi mogao šetati dane i dane i sveđ 
otkrivati nešto nova. A ipak se raduješ, kad opet naiđeš na 
poznata mjesta. Prava bašta snova. : 

Tek što smo ušli u vrt udarilo mi je uoči nešto osobito: 
u vrtu je lijetalo mnoštvo ptica. Kao da na svakom drvetu 
ima po nekoliko gnijezda. No osim ptica udomaćilo se ovdje 
mnoštvo drugih divnih stvorenja. Kornjače i poljski miševi 
pravili su kao da su kod kuće. Nisu bili nimalo plašljivi. 
Žabe različite boje i veličine skakutale su po travi, kao da 
vrt njima pripada. Zelene gušterice, koje su u Puddleby-u 
bile veoma rijetke, sunčale su se na kamenju i žmirkale prema 
nama. Da, bilo je tu i zmija. 

»Ne trebaš se bojati ovih zmija“, reče dekan. koji je opazio, 
da sam se malko uznemirio, vidjevši pred nama veliku jednu 
zmiju, koja je upravo klizila preko puta. ,Ova čeljad 
nije otrovna, a veoma je korisna, jer čisti vrt od kojekakvih 
nedaća. Večerom im katkada sviram na fruli. To im stra- 
šno prija. Onda se uzdižu na svojim repovima i silno kočo- 
pere i vrpolje. Čudno zbilja, taj njihov smisao za glazbu.“ 

»No zašto dolaze sve te životinje ovamo da ovdje žive?“ 
Pitao sam ja, ,nikada nisam vidio vrta sa toliko životinja.“ 

,Mislim da dolaže za to, jer ovdje dobivaju hranu koju 
vole, a nitko ih ne muči i ne smeta im. A onda dolaze i zato, 
jer me poznaju. Pa ako je netko od njih ili njihove djece 
bolestan, čini im se zacijelo zgodnim, da žive u doktorovom 
vrtu. Gledaj samo onog vrapca na sunčanoj uri, koji ruži 
crnog drozda, koji stoji pod njim. Ovaj vrabac dolazi već 
godinama svakoga ljeta iz Londona. Poljski vrapci u Pudd- 
leby-u mu se smiju. Vele da cvrkuće u londonskom dija- 
lektu. On je najšaljivija ptica, koju poznajem. Veoma je 
hrabar, ali i jako drzak. Voli svađu nadasve, ali na koncu 
postaje uvijek bezobrazan. Prava gradska ptica. U Lon. 
donu živi blizu katedrale Svetoga Pavla. Zovemo ga 
Jezičina.“ 

Dolaze li sve te ptice iz Engleske?“ pitao sam doktora. 

, Većinom“, reče doktor, ,no svake godine posjećuje me 
nekoliko rijetkih ptica, koje inače nikada ne dolaze ovamo. 
Vidiš na primjer onaj zgodni mališan, koji se smjestio na 
onom cvijetu. To je crvenoprsi kolibri. Dolazi iz Amerike. 
Pravo uzevši ne bi imao što da traži u toj klimi — ovdje je 
za nj odviše hladno. Noću stoga spava u kuhinji. 1 onda, 
svakoga kolovoza, otprilike pod konac mjeseca, dolazi 
ovamo grimizna ptica-rajčica, koja mora da preleti silan put, 
da bi me posjetila. Veoma je to otmjeno stvorenje. I druge 
neke inozemne ptice, većinom iz tropskih zemalja, prolaze 
ovuda tečajem ljeta. 


VII. POGLAVLJE 


MOJ ŠKOLNIK POLINEZIJA 


Nije teško vjerovati, da sam poslije toga doskora opet 
posjetio svoga prijatelja. Zapravo sam bio kod njega svaki 
dan od jutra do mraka, tako da me jedne večeri moja mati 

u šali upitala, da li ne bi uzeo sa sobom svoj krevet i po- 
svema se preselio u doktorovu kuću. S vremenom sam do- 
ktoru stao pomagati. Postajao sam mu koristan. Hranio 
sam njegove životinje, asistirao mu kod bolesnika i vršio 
razne prigodne poslove. Mene je to silno veselilo, činilo mi 
se zbilja kao da živim u novom jednom svijetu. No držim, 
da bi i doktoru nešto manjkalo, kad ne bih bio došao 
k njemu. 

A svuda, kud goder išao, pratila me Polinezija i učila me 
ptičji jezik i znakove, kojima se sporazumijevaju ostale ži- 


mi se to činilo teškim, no stara je papiga bila izvanredno 
strpljiva, premda sam kadikad opazio, da se teško svlada- 
va, da se na me ne izdere. 


Doskora sam počeo razaznavati čudni cvrkut ptica i ras- 
poznavati smiješne kretnje pasa. Kad bih legao u krevet 
vježbao sam životinjski govor osluškujući miševe u zidu. 
Opažao sam mačke na krovovima i golube na trgu u 


Puddleby-u. 


Vrijeme je brzo prolazilo, kao što uvijek prolazi, kad je 
život lijep. Dani su postajali sedmicama, sedmice mjese- 
cima i već su se stale runiti latice sa doktorovih ruža, žuto 
je lišće ležalo na zelenoj tratini, jer je ljeto bilo pri kraju. 
Jednoga sam dana razgovarao s Polinezijom u biblioteci. 
Bila je to lijepa odaja, prostrana, sa krasnim kaminom, a 
zidovi su bili od poda do stropa prekriveni policama za 
knjige. Bilo je tu povjesnih knjiga, knjiga o vrtlarstvu, me- 
dicini, putopisa — puna puncata soba. Najradije bi čitao 
putopise, a naročito sam volio veliki doktorov atlas sa mno- 
štvom zemljopisnih karata o svim mogućim zemljama svijeta. 


»Polinezija“, rekoh, ,,htio bih te nešto važno upitati.“ 


»Što je, dijete moje?“ pitala me ona i gladila kljunom 
perje. Polinezija je često razgovarala samnom kao neki pro- 

tektor, no ja joj nisam zamjeravao. Ta napokon — stara je 
gotovo dvjesta godina, a meni je bilo tek deset. 

»Čuj der, moja mama veli, da to nije pravo što uvijek 
dolazim k vama i što kod vas jedem. Htio sam te pitati, ne 
bi li mogao sasvim ovdje ostati, kad bi još mnogo više za 
doktora radio. Znaš, mjesto da me plaća, kao pravoga vrt- 
lara ili radnika, dao bi mi za moj posao stan i hranu. Što 
misliš o tome?“ 

»Ii bi htio, ako pravo razumijem, postati pravim dokto- 
rovim asistentom, je li?“ : 

»Da, mislim, da se to tako zove“, odvratio sam ja. ,,I 
sami velite, da sam mu veoma koristan.“ 

»Da“, — časkom se zamislila — ,,Zašto ne? No hoćeš li, 
kad odrasteš postati prirodoznanac?“ 

»Da“, rekoh ja, ,postao bi radije prirodoznanac, nego 
išta drugo.“ 

»Fako, tako“, reče Polinezija, otiđimo dakle doktoru, da 
se s njime o tome porazgovorimo. Nalazi se u pokrajnoj 
sobi, svom radnom kabinetu. Otvori tiho vrata, možda baš 
radi i ne će da ga smetamo.“ Tiho sam otvorio vrata i vir- 
nuo u sobu. Prvo, što sam vidio, bio je golemi pas-vučjak, 
koji je naćulivši uši sjedio pred kaminom i slušao doktora, 
koji mu je nešto na glas čitao iz pisma. 

»Što radi doktor?“ upitao sam tiho Polineziju. 

»Ah, pas je dobio pismo od svoje gospodarice, pa ga je 
donio doktoru, da mu ga pročita. Ništa drugo. Ovaj pas 
pripada smiješnoj maloj djevojčici koja se zove Vilhelmina, 
a stanuje na drugom dijelu grada. Ima dvije dugačke plete- 
nice, koje joj vise niz leđa. Ona je sa svojim bratom otpu- 
tovala ljeti preko mora, a staromu je vučjaku veoma žao, 
što su djeca otišla. Zato mu i pišu pisma, a kako ih staro 
pseto ne razumije, donosi ih ovamo, da mu ih prevede na 
pseći jezik. Budući da je pas tako uzrujan, bit će da su mu 

pisali, da se doskora vraćaju. Molim te gledaj kako se vlada. 
Ova pseća odanost, njegova ljubav prema toj djeci, ne ide 
mi nikako u glavu. Treba da jednom vidiš ovu Vilmu: umi- 
šljato derište, — a osim toga škilji.“ 


VIII. POGLAVLJE 


MOJA VELIKA IDEJA 


Najednom je doktor dignuo glavu i opazio me, gdje sto- 
jim na vratima s Polinezijom. 

Ah, to si ti, Stubbins! Uđi, uđi samo, hoćeš mi nešto 
kazati? Dođi i uzmi si stolac.“ i 

»Doktore“, rekoh ja, »htio bih, kad odrastem, postati 
prirodoznanac kao što ste vi.“ 

»Tako, zbilja?“ mrmljao je doktor. ,,No da, ali mora da 
govoriš prije sa svojim roditeljima. Jesi li njima što kazao?“ 

»Ne, još nisam“, rekao sam ja. ,Mislio sam, da bi vi 
mogli otići mojim roditeljima i kazati im, da bih smio kod vas 
stanovati, i da bih mnogo morao raditi, i da bi me naučili 
čitati i pisati, Moja bi mama rado, da naučim čitati i pisati, 
a bez toga ne bih mogao postati ni pravi prirodoznanac, 
zar ne?“ 

»Oh, polako, moj sokole“, reče doktor. ,, Dakako, dobro 
je ako čovjek zna čitati i pisati, kao na primjer ovaj mladić, 
koji se zove Charles Darwin, no najveći prirodoznanac na 
Svijetu ne zna pročitati ni svoje vlastito ime.“ 

»A tko je to?“ upitao sam doktora.“ 

»Tajinstvena je to ličnost. Zove se Velika strelica, a sin 
je Zlatne strelice — Indijanac.“ 

»Je li ste ga ikada vidjeli?“ pitao sam ja. 

»Ne, reče doktor, ,nisam ga nikada vidio, nijedan ga 
bijeli čovjek nije vidio. Mislim da gospodin Darwin uopće 
ne zna, da taj čovjek postoji. Živi gotovo samo među živo- 
tinjama i nekim indijanskim plemenima. Većinom se zadr- 
žava u peruanskim brdima. Obično putuje od plemena do 
plemena — neka vrst indijanskog skitnice, vagabund.“ 

»A odakle znate toliko o njemu, ako ga nikad niste 
vidjeli?“ 

»Grimizna ptica-rajčica o njemu mi je pričala. Veli da 
je upravo silan prirodoznanac. Kad je rajčica bila posljednji 
put ovdje, dao sam joj za nj jedno pismo. Očekujem je sva- 
kog dana, veoma sam nestrpljiv i znatiželjan što će mi od- 
govoriti. Eto konac mjeseca kolovoza — nadam se, da joj 
se nije ništa putem desilo. Glavna je struka Velike strelice 
botanika. Bilje i slične stvari. No zna on svašta o pticama i 
životinjama, naročito o pčelama i kukcima. Baš svašta! No 
reci mi još jednom, Stubbins, jesi li zbilja na čistu, da hoćeš 
postati prirodoznanac?“ 

»Da“, rekoh, ,,čvrsto sam odlučio da postanem prirodo- 
znanac.“ 

»Ireba da znaš: ako hoćeš zaslužiti mnogo novaca, biraj 
drugo zvanje. Većina dobrih prirodoznanaca uopće ne za- 
rađuje novaca — oni izdaju svoj novac da kupuju mreže za 
leptire i spremice za ptičja jaja i druge takve stvari. Tek 
sada nakon što sam toliko godina prirodoznanac, počinjem 
zarađivati nešto novca knjigama, koje pišem.“ 

»Nije meni do novca“, rekoh ja, ,,hoću da postanem pri- 
rodoznanac. Nebi li htjeli doći idućeg četvrtka mojim ro- 
diteljima na večeru? Već sam im rekao da ćete doći — 
onda bi mogli s njima o tom govoriti. Ako bi kod vas sta- 
novao i tako nekako pripao vašoj kući i vašem zvanju, — 
bili vas onda smio idući put pratiti na putovanju?“ 

»Ah tako!“ reče smiješeći se, ,htio bi samnom na put? 


Aha!“ 

\ Htio bih s vama na svako putovanje. Bilo bi vam 
mnogo lakše, kad bi imali nekoga, tko bi vam pomagao no- 
siti vaše bilježnice i mreže za leptire, zar ne?“ 

Doktor je dulje vremena zamišljeno sjedio i bubnjao pr- 
stima po stolu, da sam ja strašno nestrpljivo čekao što će 
reći. Napokon je slegnuo ramenima i ustao. 

»Dakle Stubbins“, reče on, ,razgovarat ću idućeg če- 
tvrtka s tvojim roditeljima, a onda ćemo vidjeti, što ćemo i 
kako ćemo. Izruči, molim te, moj pozdrav tvojim roditeljima 
i reci im da im zahvaljujem na pozivu.“ 

Odjurio sam poput vjetra kući i pričao majci, da je 
doktor obećao doći u četvrtak, 


IX. POGLAVLJE 


DOLAZI PUTNIK 


Idućeg popodneva sjedio sam nakon čaja na vrtnom 
zidu, i razgovarao s patkom Pat-Pat. Toliko sam već na- 
učio od Polinezije, da sam mogao razgovarati s većinom 
ptica i životinja bez velikih poteškoća. Otkrio sam da je 
Pat-Pat veoma zgodna stara ptica, puna materinskih osje- 
čaja, premda nije bila ni pola tako mudra i zanimljiva kao 
Polinezija. Godinama je vodila doktoru kuću poput gazda- 
rice. Razgovarajući začuo sam iznenada čudni neki žamor, 
koji je dolazio iz grada. Činilo mi se kao da mnoštvo ljudi 
nešto viče. Uspravio sam se na zidu i opazio na zaokretu 
ceste mnoštvo školske djece, koja su progonila odrpanu i 
čudnu neku ženu. 

»Što bi to zaboga moglo biti?“ poviče Pat-Pat. Djeca 
su se smijala i vikala, a žena, koju su slijedila djeca, izgle- 
dala je zbilja sasvim neobično. Imala je veoma duge ruke i 

čudna spljoštena ramena. Na glavi joj je koso stršio šešir sa 
makovim cvijećem, a suknja joj je bila preduga, pa je mela 





damo oN E 
a rojrara a si = 


Či-Či se vraća u DPuddileby preodjeven u djevojku 


cestu kao povlakom večernje haljine. Lice joj nisam mogao 
vidjeti, jer je šešir natisnula u lice, no kad se približila, a 
smijeh djece postao glasniji, opazio sam, da sui njene ruke i 
noge smeđe i dlakave kao u nekakove vještice.. 

Najednom me Pat-Pat prestrašila kriknuvši u sav glas: 
To je Či-Čil Napokon se Či-Či vratio! Pokazat ću ja ovim 
bezobraznim deranima...“ 

Sletila je sa zida na cestu i nagnala ravno među djecu. 
Sino se uzgakala i stala gristi svojim kljunom hvatajući 
djecu za ruke i noge, tako da su mališi stali bježati, što su 
bolje mogli vraćajući se natrag u grad. A čudna spodoba 
sa slamnatim šeširom umorno se za njima ogledala, a onda 
pošla teškim korakom prema vrtnim vratima. Nije se ni 
potrudila otvoriti vrata pritisnuvši na kvaku, nego se po- 
pela preko plota, kao da to nije ništa. Pri tome se držala 
nogama za letve, kao da nema dvije ruke nego četvero. No 
istom kad sam joj se mogao zagledati pod šešir, uvjerio sam 
se, da je to zbilja majmun. 

Či-Či — to je zaista bio Či-Či — nepovjerljivo me po- 
gledao nabravši čelo, kao da očekuje, da ću mu se ja na- 
smijati, kao što su mu se smijale one djevojčice i dječaci. 
Strgnuo je slamnati šešir, razdr'o ga u dva komada i bacio 
ga na cestu. Zatim je skinuo svoj steznik i suknju i stao 
bijesno po njoj skakati. Onda je pošao vrtom gurajući pred 
sobom na zemlji odjeću. 

Najednom sam začuo iz kuće neko kreštanje. Iz kuće je 
izletila Polinezija, a za njom doktor i Đip. 

»ČiČi, Či-Či!“ klicala je papiga, ,napokon si došao — 
rekla sam ja uvijek doktoru: — Naći će on svoj put! A kako 
si to ispeljao?“ 

Okupili su se oko njega, stiskali mu njegovih četvero 
ruku, smijali se i pitali ga stohiljada stvari najedanput. Onda 
su svi otišli u kuću, 

»Skokni u moju spavaonicu, Stubbins“, reče doktor, ,,u 
maloj onoj ladici na lijevoj strani pisaćeg stola nalazi se 
Papirnata vrećica sa orasima. Spremio sam je onamo, da mi 
bude pri ruci, ako se jednoga dana vrati iznenada Či-Či, 

I onda — čekaj časkom: prigledaj, nema li Pat-Pat u smoč- 
nici nekoliko banana. Upravo mi veli Či-Či, da dva mje- 
seca nije jeo banana.“ 


Kad sam se vratio iz kuhinje svi su pozorno slušali maj- 
muna što priča. 

Nakon što je Polinezija otišla iz Afrike, Či-Či je još više 
čeznuo za doktorom i malom onom kućom u Puddleby-u. 
Čežnja ga je toliko mučila, da je konačno odlučio otići u 
Englesku, pa puklo kud puklo. Jednoga dana sašao je na 
obalu i vidio, kako mnoštvo crnih i bijelih ljudi ulazi u brod, 
koji se spremao u Englesku. Pokušao je, da im se prikrpa 
i tako stigne na lađu, no mornari su ga potjerali. Onda je 
opazio jednu veliku obitelj veoma smiješnih ljudi, koji su 
također išli na brod. Jedno dijete iz te familije veoma ga je 
podsjećalo na sestričnu, u koju je nekoć bio zaljubljen. 
Rekao je sam sebi: ,Ovo dijete sliči majmunu, kao što ja 
sličim djevojčici. Kad bi samo imao nešto odijela, ne bi mi 
bilo nimalo teško priključiti se ovoj obitelji i tako se došu- 
ljati na lađu. Svi bi me držali za djevojčicu. Izvrsna ideja!“ 


Či-Či se dakle požurio u grad, skočio kroz jedan prozor 
u kuću, ukrao jednu opravu i obukao je. Zatim se vratio 


na obalu, pomiješao se među gomilu i otšuljao na veliku 


lađu. Nu činilo mu se da će biti najbolje ako se sakrije, jer 
se pobojao, da će ga ljudi točnije pogledati. Čitavo vrijeme, 
dok je lađa plovila morem, sve do Engleske, ostao je sa- 
kriven, a samo je noću dolazio na palubu, kad bi svi spa- 
vali, i potražio nešto hrane. 

Kad su pristali u Engleskoj kušao je Či-Či šmugnuti sa 
lađe, no sad su mornari vidjeli, da je to majmun u haljinama 
za djevojčicu, pa su ga htjeli zadržati. Ipak mu je uspjelo 
pobjeći, a kad je bio na kopnu, nestalo ga je brzo u gomili. 
Bio je naravski još dalek put do Puddleby-a. Da onamo 
stigne morao je putovati duž čitave Engleske. 

Bili su to strašni dani. Čim je došao u kakav grad, us- 
trčala bi se djeca. Često su ga uhvatili glupi ljudi i kušali 
zadržati, tako da je morao penjati se na lampe i dimnjake, 
samo da im izmakne. Noću bi spavao na sjenicima, ili gdje 
drugdje, gdje bi se mogao sakriti. Živio je od raznih ku- 
pina, koje bi ubrao na živici ili lješnjaka, koje bi našao u 
grmlju. Napokon je nakon mnogih pustolovina ugledao to- 
ranj crkve u Puddleby-u. Sad je konačno znao, da je stigao 
blizu svoje stare domaje. 

Kad je Či-Či dovršio svoju pripovijest, pojeo je redom 
šest banana i ispio na dušak čitavu zdjelu mlijeka. 

0, O moj Bože“, reče on, ,,zašto nisam rođen sa krilima 
kao Polinezija! Onda bih mogao bio lijepo doletjeti ovamo, 
Nemate pojma, kako sam zamrzio opravu i šešir. Nikada 
se nisam tako neprijatno osjećao. Čitavim putem od Bri- 
stola dovle padao mi je s glave ovaj prokleti šešir, ili bi za- 
peo na kakvom grmu. Onda bi opet stao nogama na odurnu 
ovu suknju, koja mi se neprestano kojekuda plela i zaplitala. 
Bog bi znao zašto žene nose takove stvari? Bog bi znao! 
Danas ujutro, kad sam prolazio kraj Bellaby-eva voćnjaka, 
bio sam i te kako sretan što vidim dobri stari Puddleby.“ 

»Ivoj krevet na ormaru u smočnici je spreman“, reče 
doktor .,Nismo ga htjeli odstraniti nadejuai se, da ćeš se 
vratiti.“ 

,A mogao bi uzeti i stari kućni kaput doktorov“, upala 
mu je u riječ Pat-Pat. ,,Moglo bi ti noću biti zima. Znaš 
onaj kaput, koji ti uvijek služio kao pokrivalo... .“ 

Onda smo svi otišli u smočnicu i gledajući Či-Či-a kako 
se spretno penje na ormar poput mornara, koji se uspinje 
na jarbol. Stigavši gore smjesta se složio i povukao preko 
lica stari kućni kaput, a nakon jedne minute već je mirno 
hrkao. 

»Dobri stari Či-Či“,, prošaptao je doktor, ,jako se ve- 
selim, da se vratio,“ 

»Da, dobri stari Či-Či“, oglasiše se Polinezija i Pm 
poput jeke. 

Onda smo se svi išuljali iz smočnice, stupajući na prstima, 
i zatvorili tiho za sobom vrata. 


X. POGLAVLJE 


POSTAJEM DOKTOROV POMOĆNIK 


Nadošao je četvrtak, a na večer, kad smo pojeli, stao je 
doktor s mojim ocem svirati duete. Jer ovaj put je doktor 
donio sa sobom svoju flautu. Tako su se zadubili u svirku, 
da sam se pobojao, da neće nikad dospjeti da razgovaraju o 
mojoj stvari. No konačno je doktor započeo: 

»Vaš mi je sin rekao, da bi rado postati prirodoznanac.“ 

Tako se zapodio dugi razgovor, koji je trajao do kasno 
u noć. Isprva su roditelji bili veoma protivni mojoj zamisli, 
kao što im oduvijek nije prijalo, što se toliko bavim životi- 
njama. Rekoše, da je to samo dječački hir i da će mi doskora 
dodijati prirodoznanstvo. No nakon što je pitanje rasprav- 
ljeno sa raznih gledišta, obratio se doktor mome ocu rekavši: 

»Dakle u redu, gospodine Stubbins! Vaš će sin ostati 
kod mene iduće dvije godine, sve dok ne navrši dvanaest 
godina. Zato vrijeme imat ćemo kada da vidimo hoće li se 
zasititi prirodoznanstva ili ne. Osim toga vam obećajem, da 
ću ga zato vrijeme naučiti čitati i pisati, a možda i malo ra- 
čunati. Što velite o mom prijedlogu?“ 


»Ne znam“, reče moj otac, i zaklima glavom. No na. 


koncu je ipak popustio i tako bude uglavljeno, da ću dvije 
godine stanovati kod doktora i za nj raditi. On će me pako 
naučiti čitati i pisati i dati mi stan i hranu. 

.Brinut ću se naravski i za odjelo, bar tako dugo dok 
imam novaca“, rekao je doktor. ,Ali novac je kod mene 
nešto jako neredovito — kadikada ga imam, a kadikad 
nemam.“ 

Vi ste veoma ljubezni, gospodine doktore“, reče moja 
mati i otare suze. , Uvjerena sam, da je Tommy veoma sretan 
dečko.“ 

A onda sam se ja samoživi, neozbiljni deran prikučio 
doktoru i šapnuo mu u uho: ,Molim vas nemojte zaboraviti 
da kažete nešto o putovanjima“. 

Uostalom“, opet će John Dolittle, ,moj posao zahtijeva 
da kadikad putujem. Nećete se zacijelo protiviti, ako vašeg 
sina uzmem sa sobom na putovanje?“ 

Moja mati se odmah uozbiljila čuvši ovu primjedbu. Iz- 
gledala je nesretna i tjeskobna, dok sam ja stojeći iza dokto- 
rova stolca nemirna srca čekao što će moj otac odgovoriti. 

»Ne“, reče on lagano, nakon što je neko vrijeme raz- 
mišljao. Čini mi se, da nemamo prava protiviti se vašoj želji, 
kad smo sporazumni sa ostalim pogodbama.“ 

Sigurno nije na čitavome svijetu bilo sretnijega dječaka 
od mene. Bar ne u taj čas. Plovio sam oblacima, a jedva 
sam se suzdržao, da ne počnem skakati po sobi kao lud. 

Napokon će se ostvariti san moga života, napokon ću 
imati prilike da pođem u potragu za srećom i doživim razne 
pustolovine. Znao sam naime sasvim točno, da će doktor 
na novo putovanje. Polinezija mi je rekla, da gotovo nikada 
ne ostaje kod kuće dulje od šest mjeseci, i da će idućih 
četrnaest dana sigurno opet krenuti. A ja Tommy Stubbins 
putovati ću s njim, ploviti dalekim morima i putovati stranim 
zemljama. : 

DRUGI DIO 


I. POGLAVLJE 


POSADA ,DROPLJE“ 


Od tog dana znatno se promijenio moj položaj u gradu, 
a to je i posve prirodno. Nisam bio više sin siromašnog po- 
stolara. Visoko sam dizao nos vodeći ulicom Đipa, koji je 
nosio zlatni ovratnik. A neki mali dečki, koji su me prije 
prezirali, jer mi otac nije bio dosta bogat, da me pošalje u 
školu, sada bi me pokazivali svojim prijateljima i šaptali: ,,/To 
je doktorov asistent — tek mu je deset godina“. 

No njihove oči bi se još više raskolačile od čuda, da su 
znali, da ja mogu razgovarati sa psom, koji je išao uza me. 

Dva dana, nakon što je doktor bio kod nas na večeri, 
stao mi je pričati žalosnim glasom, da će se po svoj prilici 
izjaloviti stara njegova nada da nauči govor školjkara. Tim 
se pitanjem bavio već dugo vremena, ali mu dosada stvar 
nije nikako pošla za rukom. Reče mi, da mora napustiti dalj- 
nje pokušaje, bar zasada. 

, Veoma sam malodušan, Stubbins“, reče doktor, ,poku- 
šao sam sa svim mogućim školjkama: sa običnom klapuni- 
com, sa venerkom, s oštrigama, kvrgavim koritnjacima i 
srčankama, Pokušao sam sa mnogim vrstama račića i čitavom 
jednom porodicom jastoga. Uzalud! Držim da će biti naj- 
bolje ako sada prekinem daljnja istraživanja. Možda ću se 

poslije opet vratiti tom pitanju... Spremam se, da otputu- 
jem, Stubbins — od mog posljednjeg putovanja proteklo je 
mnogo vremena, a tamo prijeko čeka me sva sila posla.“ 

Kad ćemo krenuti?“, pitao sam ja. 

Moram pričekati, dok stigne grimizma ptica-rajčica. 
Treba da mi donese vijesti od Velike strelice. No okasnila je. 
Trebala je stići već pred nekih deset dana. Samo da joj se 
nije ništa dogodilo!“ 

Nebi li radije odmah spremili lađu? Rajčica će stići si- 
gurno za koji dan, a onda će biti mnogo posla. Treba svašta 
pripraviti za putovanje, pa bi bilo dobro da se odmah pobri- 
nemo za lađu, zar ne?“ 

,Da, imaš pravo. Otići ćemo tvojem prijatelju Joe-u, koji 
kupi školjke. On će znati, gdje bi mogli nabaviti lađu.“ 

uJa bih rado s vama“, reče Đip. 

Dobro, a ti dođi“, reče doktor. 

Tako smo izašli. 

Joe je rekao, da je uprav kupio brodić, no da za nj treba 
troje ljudi posade. Rekli smo mu, da hoćemo svakako vidjeti 
tu lađu. Joe nas je odveo niz rijeku i pokazao nam malo po- 
dalje prekrasnu lađicu. Bila je to najzgodnija lađa, koju sam 
ikada vidio, a zvala se ,,Droplja“. Joe je rekao da je na pro- 
daju i da neće tražiti mnogo novaca. No bilo je nezgodno 
to, što je za lađu trebalo troje ljudi posade, dok je nas bilo 
dvoje. ,,Uzet ću naravno Či-Či-a“, reče doktor, ,,no premda 
je veoma hitar i razborit, ipak nije tako snažan kao čovjek 
Moramo još nekoga uzeti sa sobom, da bi mogli upravljati 
lađom kao što je ova“. 

»Poznam ja dobrog jednog mornara, gospodine doktore“, 
reče Joe, ,,prvorazrednog mornara, koji bi veoma rado pre- 
uzeo ovo mjesto.“ 

»Ne, hvala Joe“, reče doktor, neću uzeti sa sobom ni- 
kakvog mornara. Nemam čime da ga platim. A onda — ovi 
pomorci strašno mi smetaju, kad smo na moru. Uvijek hoće, 

da sve bude propisno, a ja volim raditi na svoj način. Raz- 
* mislit ćemo. Koga da uzmemo sa sobom?“ 

»Možda Matiju Mugga, koji hrani mačke i pse?“ pre- 
dložio sam ja. 

»Ne, nikako — Matija je zgodan čovjek, veoma zgodan, 
no on previše govori, većinom o svom reumatizmu, Mora 
čovjek biti jako oprezan, kad bira ljude s kojima će daleko 
putovati.“ 


II. POGLAVLJE 


GRIMIZNA PTICA-RAJČICA 


Kad smo se vratili sa šetnje, čekala nas je na verandi 
Polinezija. Iz daleka nam je mahala kao da ima nešto važno 
da nam saopći. ' 

»Doktore“, poviče Polinezija, ,stigla je grimizma ptica- 
rajčica.“ 

»Napokon“, reče doktor, ,,već sam se bojao, da joj se 
dogodila kakova nesreća. A kako je?“ 

Doktor je uzrujano šeprtljao svojim ključevima, pa sam 
smjesta razabrao, da nećemo piti čaj, jer su ga obuzele 
druge misli. 

»Pa, čini mi se, da joj je delo“ , reče Polinezija, ,umorna 


je dakako od dalekog puta — inače joj ništa ne fali. No po- 


misli! Onaj zloduh od vrapca, znaš — Jezičina, uvrijedio ju 
je tek što je stigla u vrt. Kad sam se pojavila na poprištu bila 
je već sva u suzama, a htjela se bezuvjetno vratiti natrag u 
Braziliju. Morala sam ju nagovarati što sam bolje mogla, dok 
sam ju sklonula, da počeka, dok se ti vratiš. Sad je u radnom 
kabinetu. A Jezičinu sam zatvorila u jedan ormar za knjige 
i rekla mu, da ću te smjesta, čim se vratiš kući, o svemu 
obavijestiti.“ 

Doktor je nabrao čelo šutke otišao u svoj radni kabinet. 


50 


Lo 


Tu su bili upaljeni svijećnjaci, jer se već prilično smrklo. 
Pat-Pat je stajala kraj ormara i stražila pred njim. Iza stakla 
lepršao je i galamio mali vrabac skačući bijesno amo tamo. 

U sredini je na velikom stolu na tintarnici sjedila naj- 
ljepša ptica, koju sam ikada vidio. Prsa su joj bila tamno- 
ljubičaste boje, krila grimizno crvena, a rep dugačak i zlatan, 
Bila je nevjerojatno lijepa, no izgledala je strašno umorno. 
Glavu je stavila pod krilo i lagano se njihala na tintarnici, 
kao da će sad na pasti. Činilo se, da je dugo morala letjeti, 
kad se tako umorila. 

Pat-Pat je otvorila vrata od ormara za knjige, a vrabac 
je izašao napolje nastojeći da izgleda što nedužnije, 

»Jezičino“, reče doktor strogo, »kakvim si riječima po- 
zdravio Mirandu?“ 

»Nisam ništa rekao, dragi doktorček, baš ništa. Ni slova. 
To jest nisam mnogo govorio. Upravo sam tražio neke 
mrvice na puteljku, kad je dojedrila u vrt i dizala visoko nos 
na sve strane, kao da joj čitav svijet pripada. Samo za to 
jer ima nekoliko šarenih pera. Svaki je londonski vrabac bar 
toliko vrijedan kao ona. Što se mene tiče ja nimalo ne cijenim 
ove nakinđurene i šarene inozemce. Zašto da ne ostanu u 
svojoj zemlji?“ 

»No što si joj rekao, da je tako uvrijeđena?“ 

»Rekao sam joj: — Ti ne spadaš u engleski vrt, nego u 
izlog kakve modistice! To je sve.“ 

»Sram te bilo, Jezičino. Zar ti ne razumiješ, da je ova 
ptica letjela tisuće i tisuće milja, da bi me mogla posjetiti, a 
ne zato da je vrijeđa ovakav bezobraznik kao što si ti, tek 
što je stigla u moj vrt! A šta si zapravo mislio? Da je odle- 
tjela, prije nego što sam se vratio kući, ne bih ti to nikada 
bio oprostio. Izađi napolje.“ 

Malko pokunjen, ali još uvijek tobož ravnodušno, kao | 
da ga se sve to ne tiče, odskakutao je vrabac na hodnik, a 
doktor je za njim zatvorio vrata. 

Onda se prikučio lijepoj ptici, koja je sjedjela na tintar- 
nici, i blago je pogladio preko leđa, našto je Miranda smjesta 
izvukla glavu ispod krila. 

»Strašno mi je žao, Miranda“, reče doktor, ,,no ne smiješ 
se brinuti zato što govori Jezičina. Ne zna bolje. To je vele- 
građanin, koji se čitavog života morao tući za goli život. 
Mora mu čovjek svašta oprostiti. Ne zna i ne može bolje.“ 

Miranda je umorno raskrilila svoja divna krila. Tek sada, 
kad je bila budna i kad se stala kretati, udarilo mi je u oči 
kako se otmjeno vlada. Oči su joj bile pune suza, a kljun joj 
je podrhtavao. 

,»Ne bih se ja toliko uzrujala ni uvrijedila“, reče ona vi- 
sokim srebrnim glasom ', da nisam bila tako strašno umorna 
— a osim toga. 

»Jesi loše pate“ pitao ju je doktor. 

»Jako loše, nikad nisam tako zlo putovala“, odvratila je 
Miranda. ,,Nevrijeme — no nema smisla da se zbog toga 
jadam! Glavno, da sam sada ovdje.“ 

»No pričaj mi“, reče doktor, kao da je dugo vremena ne- 
strpljivo čekao, da nešto sazna. ,,Što je rekla Velika strelica, 
kad si donijela moju poruku?“ 

Grimizna je ptica-rajčica spustila glavu. 

»To je najgore od svega“, reče ona, ,,nisam trebala uopće 
doći. Nisam mogla izvršiti vašu poruku. Nisam ga mogla 
naći. Velika strelica sin Zlatne strelice, je nestao...“ 

Nestao?“ poviče doktor. ,,A što mu se dogodilo?“ 

»Nitko ne zna kud se djeo“, odvrati Miranda. ,I prije 
bi često nestajao, tako da Indijanci nisu znali gdje se nalazi, 
No sakriti se od ptica nije laka stvar. Inače sam uvijek naišla 
na kakvu sovu ili lastavicu, koja bi mi znala reći, gdje se 
nalazi. No ovaj put nije nitko ništa znao. Zato sam i zakas- 
nila gotovo za dvije sedmice, Tražila sam ga i tražila i svuda 
se propitkivala. Letjela sam uzduž i poprijeko čitavom Juž- 

nom Amerikom. Ipak se nisam namjerila ni na jedno živo 
stvorenje, koje bi znalo, gdje se nalazi Velika strelica.“ 

Nakon što je Miranda svršila svoje pričanje, nastala je u 
sobi turobna šutnja. Doktor je nabrao čelo, a Polinezija se 
grebla iza uha. 

»Jesi li pitala crne papige?“ reče Polinezija. , One obično 
znaju sve.“ 

»Dakako, da jesam“, odvrati Miranda. ,,[ zato što nisam 
mogla ništa saznati, bila sam veoma zbunjena, zaboravila 
sam stoga pripaziti prije svog leta kakovo će biti vrijeme. 
Nisam si priuštila ni da otpočinem na. Azorima, nego sam 
ravno odletjela prema Gibraltarskom tijesnu, kao da je lipanj 
ili srpanj, a u Sredozemnom moru zapala sam naravski u stra- 
hovito nevrijeme. Držim zbilja, da se ne bi probila kroz oluju, 
da se nisam srećom namjerila na neku krhotinu broda. Na 
toj krhotini otpočinula sam, čekajući, dok se oluja smiri. 
Neko sam vrijeme i spavala, inače ne bih uopće ovamo stigla 
i ne bih vam mogla pričate ove zgode.“ 

»Jadna Miranda!“ Kako je to moralo biti strašno!“ reče 
doktor. ,,No je si li barem saznala, gdje su od prilike Ve- 
liku strelicu posljednji put vidjeli?“ 

»Da, mladi jedan albatros, vidio ga je posljednji put na 
Otoku riđih majmuna.“ a 

»Na Otoku riđih majmuna? To je blizu brazilske obale, 
zar ne?“ 

»Da. Odletjela sam naravski odmah onamo i pitala svaku 
pticu na otoku. Otok riđih majmuna je veliko ostrvo, du- 
gačko stotinu milja. Malne su me ulovili i gotovo sam do- 
spjela, nakon svega što sam prepatila, u kavez. Nije šala 
imati lijepo perje. To je najgore, što se čovjeku može desiti. 
Kad god se približiš ljudima, stavljaš svoj život na kocku. 
Vele: — Ah kako krasno! I opale ti strelicu ili tane u slabine. 
Doktor Dolittle i Velika strelica su jedini ljudi na čitavome 
svijetu, kojima se usuđujem približiti.“ 

»No zar nitko ne zna, je li se ikada vratio iz gore?“ 

»Ne, ono što sam ti rekla je posljednje, što se o njemu 
zna. Poslije ga nitko nije vidio.“ 

»Zar misliš, da mu se moglo štogod desiti?“ pitao je 
doktor tjeskobnim glasom. ' 

»Da, bojim se“, reče Miranda i ponikne žalosno glavom. 

»Bilo bi to najveće razočaranje moga života“, reče pola- 
gano John Dolittle, ,kad ne bih mogao sresti Veliku strelicu 
licem u lice. Bez obzira na to, kolik bi to bio gubitak za cijelo 
čovječanstvo. Jer sudeći samo po tome, što si mi ti pričala, 
mora da taj čovjek zna više o prirodnim naukama, nego svi 
mi zajedno. Bilo bi strašno da je umr'o, a da nitko nije mogao 
napisati ono, što taj čovjek zna! No zar zbilja misliš, da je 
umr'o?“ 

Ma šta drugo da mislim“, poviče Miranda i glasno za- 
plače, ,,šest punih mjeseci nije ga nitko vidio, nikakova živo- 
tinja, nikakova riba, nikakova ptica!“ 


HI. POGLAVLJE 


SLIJEPO PUTOVANJE 


Svi su se ražalostili zbog tih vijesti o Velikoj strelici. Ra- 
zabrao sam, kako je doktor strašno uzrujan po tome, što je 
šutio i sanjivo gledao preda se pijući svoj čaj. Na časove bi 
uopće stao i zurio u mrlje na stolnjaku, kao da njegove misli 
blude bogzna gdje. Dok najposlije nije Pat-Pat, koja je pa- 
zila, da se doktor čestito najede, stala ljutito kašljati i klopo- 
tati loncima tarući suđe, 

Pokušao sam sve i sva da ga razvedrim. Uzalud, Najpo- 
slije sam stao pričati o našem putovanju i pripravama za put. 

»Ma vidiš, dragi Stubbins“, reče doktor kad smo ustali, 
a Pat-Pat sa Či-Či-em stala raspremati stol, ,,sad uopće ne 

Grimizna ptica-rajčica sjedi na fintarnici i priča . . . 

znam, kud da putujem. Otkako mi je Miranda donijela tu 
vijest, čini mi se kao da sam izgubljen. Htio sam prigodom 
toga putovanja potražiti Veliku strelicu i sastati se s njime. 
Pola godine sam se veselio na taj susretaj. Mislio sam, da će 
mi pomoći naučiti jezik školjkara. On bi možda i znao, 
(doktor se pri tom jako zamislio!) kako bi čovjek — dopr'o 
na dno mora... No sad ga nema više, a sve njegovo znanje 
i saznanje nestalo je zajedno s njime. Sve je to pokopano. 
Dijelio nas je čitav jedan svijet, a samo nas je ova ptica 
obojicu poznavala.“ 

Vratili smo se u radni kabinet, kuda je Đip donio doktoru 
njegovu lulu i papuče. A nakon što je pripalio lulu i čestito 
zadimio, činilo se kao da se nešto razvedrio. Kao da mu se 
vraća dobra volja. 

»No nekud ćemo ipak krenuti?“ pitao sam ja. ,,Pa i onda 
ako više nema Velike strelice?“ 

Oštro mi je pogledao u lice, a mislim da je pogodio kako 
sam tjeskoban. Naglo se nasmiješio, onako kako bi se obi- 
čavao smiješiti, poput dječaka. 

»Ma dakako, Stubbins“, reče on, ,nemoj se ti ništa bo- 
jatil Putovat ćemo mi. Ne smijemo prestati da radimo i da 
učimo, pa i onda, ako je nestalo Velike strelice. Jadni čovjek! 
No kuda da putujemo? To je pitanje. Kuda?“ 

Htio sam putovati u tolike predjele, da se nisam mogao 
odlučiti ni za jedan. A dok sam ovako razmišljao, uspravio 
se doktor na svom stolcu i rekao: 

Znaš, što ćemo učiniti, Stubbins. Igrat ćemo, kako sam 
često igrao u svojoj mladosti, dok Sara nije kod mene sta- 
novala. Tada sam to zvao slijepim putovanjem. 
Kad bih htio otputovati, a da nisam znao kuda, otvorio bi 
atlas zaklopivši oči. Onda bi ne gledajući u knjigu uzeo 
olovku i potražio na onoj stranici, koju sam otvorio, neko 
mjesto. Mahnuo olovkom i piknuo bilo kud. Onda bi otvorio 
oči i pogledao kakovo je to mjesto. Slijepo putovanje je veoma 

uzbudljiva igra, jer prije nego što počneš igrati, moraš po- 
ložiti zakletvu, da ćeš otputovati na mjesto, koje si taknuo 
olovkom, pa puklo kud puklo. Hoćeš da tako igramo?“ 

,Da, dakako. Kako ne bi!“ povikao sam u sav glas. , Kako 
je to uzbudljivo! Nadajmo se da će biti Kina, ili Borneo, ili 
Bagdad...“ 

Za sekundu sam se popeo na ormar za knjige i izvadio 
iz najgornje police veliki atlas. Položio sam ga pred doktora 
na stol. 

Dok je doktor šiljio olovku, rodila mi se u glavi misao, 
A što bi se dogodilo, ako olovka pogodi sjeverni pol?“ 
pitao sam doktora. ,Da li bi i onamo otišli?“ “ 

»Ne, prema pravilima igre, ne treba putovati dva puta 
na isto mjesto. Čovjek smije u tom slučaju još jedamput po- 
»pa tako ne trebamo onamo još jednom putovati.“ 

Nisam mogao govoriti od samoga čuda. 

, Već ste bili na sjevernom polu?“ promrsio sam priguše- 
nim glasom. ,A ja sam mislio, da još nitko nije otkrio sje- 
verni pol. Na zemljopisnoj karti su naznačena sva mjesta, 
koja su istraživači otkrili, kad su kušali onamo doprijeti! 
Zašto nije označeno vaše ime, ako ste otkrili sjeverni pol?“ 

»Obećao sam, da ću zatajiti ovo otkriće, a ti mi moraš 
obećati, da nećeš nikome o tome pričati. Da, da, ja sam 
otkrio sjeverni pol u travnju godine 1809. No kratko vrijeme 
nakon moga dolaska, došla je k meni deputacija polarnih 


. medvjeda, koji su mi rekli, da se tamo pod snijegom nalazi 


silno mnoštvo ugljena. Oni su znali, da ljudi čine sve i sva 
da se domognu ugljena i da idu svukud, gdje se nalazi ugljen. 
I zato neka to ja nikome ne kažem. Jer ako jednom dođu 
onamo ljudi, i osnuju ugljenike, pokvarili bi medvjedima nji- 
hovu krasnu bijelu zemlju, a nigdje drugdje nije tako hladno, 
da bi se polarni medvjedi mogli dobro osjećati. Morao sam 
im dakle obećati i tako! Jednoga će dana netko drugi otkriti 

sjeverni pol — no ja bih htio da polarni medvjedi zadrže za 
sebe što dulje svoja ledena igrališta. A nadam se, da će to 
zbilja još dugo potrajati, jer je vraški teško onamo doprijeti. 
No, jesmo li spremni? Uzmi olovku i stani ovamo do stola. 
Kad se knjiga otvori, mahni olovkom tri puta u krugu i pikni 
kud hoćeš. Gotovo? Dobro — sad zaklopi očil“ 

Bio je to napeti i tjeskobni momenat — zbilja veoma uz- 
budljivo .Obojica smo čvrsto zaklopili oči. Čuo sam, kako se 
atlas otvorio, kao da je pukla puška, sve sam mislio, koja bi 
to mogla biti stranica. Engleska ili Azija. Ako je Azija, kud 
ću pogoditi olovkom? Tri puta sam mahnuo, a onda sam 
spustio ruku. Šiljak olovke se dotakao atlasa. 

»Gotovo je!“ kliknem ja. ,,Gotovo!“ 


IV. POGLAVLJE 


ODREĐENJE I ODREDIŠTE 


Otvorili smo oči. Naše su glave tresnule jedna o drugu, 
jer smo oboje htjeli što brže vidjeti, kuda ćemo da putujemo. 

Atlas se otvorio na mjestu, gdje je karta prikazivala južni 
Atlantik. Šiljak moje olovke nalazio se točno u sredini jednog 
sićušnog otoka, kojemu je ime bilo tako sitno štampano, da 
je doktor morao izvaditi svoje oštre naočale, da bi ga odgo- 
netnuo. Vrtio sam se od uzrujanosti. ,OTOK RIĐIH MAJ- 
MUNA" čitao je polagano i tiho zafićuknuo. ,,O, kako je to 
čudno. Baš si pogodio otok, gdje su Veliku strelicu po- 
sljednji put vidjeli. — Htio bih znati... kako je to čudno, 
zaista!“ 

»No mi ćemo onamo ipak otputovati, gospodine doktore?“ 
pitao sam tjeskobno, 

»Naravski, moramo prema pravilima igre.“ 

.Silno se veselim, da nisam pogodio Oxenthorp ili Bristol“, 
rekoh ja. ,Bit će to silno putovanje. Gledajte samo koliko 
vode moramo preploviti. Hoće li to dugo trajati?“ 

O ne, neće to dugo trajati. S dobrom lađom i pomoću 
zgodnoga vjetra mogli bi mi to lako prevaliti za četiri sed- 
mice. No nije li to čudno: od svih zemalja svijeta pronašao 
si zatvorenih očiju baš ovaj otok! Otok Riđih majmuna. — 
No, bilo kako mu drago, nije to loše. Moći ću bar pronaći 
nekoliko jabisri-kukaca.“ 

»Kakvi su to kukci?“ 

»Io je veoma rijetka vrsta kukaca, koji su veoma ose- 
bujni. Htio bih proučavati ove kukce. U čitavome svijetu 
nalaze se samo tri mjesta, gdje žive ti kukci. Otok riđih maj- 
muna je jedno od tih mjesta. No i tamo su veoma rijetki.“ 

»Što znači ovaj mali upitnik iza imena otoka?“ pitao sam 
pokazujući na kartu. 

»To znači, da položaj otoka nije točno poznat. Mora da 
se otok nalazi negdje u blizini toga mjesta. Valjda su ga vi- 
djeli neki pomorci. Možda izdaleka. Nije isključeno, da mi 
budemo prvi bijeli ljudi, koji će se ondje iskrcati, No, čini mi 
se, da će biti prilično teško pronaći taj otok,“ 

»Kladio bih se, da će to biti silno putovanje“, rekoh ja. 
»Otok na karti izgleda naprosto divno. Ima tamo Crnaca?“ 

,Ne. Miranda veli, da tamo živi samo jedno čudno indi- 
jansko pleme.“ 

U taj čas ganula se jadna ptica-rajčica i probudila. U 
našem uzbuđenju posve smo zaboravili, da moramo tiho go- 
voriti, dok ptica spava. 

»Putujemo na Otok riđih majmuna“, reče doktor. ,Ti 
znaš, gdje je taj otok, zar ne?“ 

»Znam, gdje sam ga posljednji put vidjela — ali ne mogu 
reći, da li se nalazi još uvijek na svom mjestu.“ 

»Ne, nipošto. Otok riđih majmuna pliva. Kreće se uvijek 
na istom mjestu?“ 

»Ne, nipošto. Otok riđih majmuna pliva. Kreće se uvijek 
u tom kraju, većinom u blizini najjužnijega dijela Južne Ame- 
rike. No lako ću ga pronaći, ako onamo hoćete putovati. Ra- 
zumije se to samo po sebi.“ 

Čuvši te vijesti, nisam više mogao obuzdati svoje veselje. 
Mislio sam da ću pući, morao sam nekome ispričati čitavu 
stvar. Plešući i pjevajući izletio sam iz sobe da potražim 
Či-Či-a. 

Na vratima sam se spotakao preko patke, koja je upravo 
donosila tanjure, i pao naglavce ravno na nos. 

»Je li dečko poludio?“ viknula je Pat-Pat. ,,Kud ćeš, lu- 
dove?“ : 

»Na Otok riđih majmuna“, odvratio sam ja ustavši. ,A 
osim toga taj otok — pliva.“ 
= Stigavši u predsoblje napravio sam nekoliko puta ,,veliku 
zvijezdu“. 

»Ti ćeš u Stenevac, a ne na Otok riđih majmuna“, izde- 
rala se za mnom gazdarica. ,Daj pogledaj što si učinio od 
mog najljepšeg porculana, ti bolvane.“ 

No ja sam bio odviše sretan, a da bi je slušao gdje psuje, 
nego sam pjevajući odjurio u kuhinju, da potražim Či-Či-a. 

TREĆI DIO 


L. POGLAVLJE 


TREĆI ČOVJEK POSADE 


Još iste sedmice počeli smo se ozbiljno spremati na put. 
Školjkaš Joe otpremio je ,,Droplju“ niz rijeku i privezao je na 
keju, da bi lakše mogli krcati. Tri dana nosili smo na lađu 
svoje zalihe i ondje ih ukrcavali, 

Začudio sam se kako je ta krasna lađa iznutra prostrana. 
Imala je tri male kabine, jedan salon ili blagovaonicu, a pod 
svim ovim odajama još jedan veliki prostor, gdje smo spremili 
naše zalihe, pričuvna jedra i druge stvari. 

Joe je zacijelo u čitavom gradu pričao o našem skorašnjem 
putovanju, jer bi nas uvijek mnoštvo ljudi motrilo, kako 
ukrcavamo naše stvari. A morao se dabome prije ili kasnije 
pojaviti na poprištu i Matija Mugg. 

»Ah, Tommy“, poviče on, vidjevši kako nosim na lađu 
vrećice s brašnom. ,Kako je to krasna lađical A kud to 
doktor putuje?“ ' 

»Na Otok riđih majmuna“, odvratio sam ponosno. 

»A ti si jedini, koga doktor uzima sa sobom?“ 

»Govorio je on, da bi htio uzeti sobom još jednog momka, 
no dosada se nije ni za koga odlučio.“ 

Matija je nešto promrmljao preda se i zaškiljio prema lje- 
pušnim jarbolima ,,Droplje“. 

»Znaš, Tommy“, reče on, ,kad ne bi bilo mog trganja, 
gotovo bih volio poći s doktorom na putovanje, Lađa, spre- 





»Dečko, gdje je brodar?“ pita Ben Butcher doktorova pomoćnika 


mna da isplovi, uvijek me potiče na putovanje i budi u meni 
želju za pustolovinama. Što to nosiš?“ 
»Sirup“, odgovorio sam ja. ,, Nosim dvadeset funti sirupa.“ 
»Moj Bože“, uzdahnuo je on okrenuvši glavu, ,,zaista bih 


rado s vama putovao. No moje trganje., 


. ne mogu ni- 
kako...“ 

Nije dugo potrajalo, a opet je netko došao i smetao me 
u mom radu. Bio je to velik glomazan čovjek sa riđom bra- 
dom. Ruke su mu bile obasute tetoviranim znakovima. Dla- 
nom si je otr'o usta, pljunuo dva put u rijeku i upitao: 

»Dečko, gdje je brodar?“ 

»Brodar? Koga mislite?“ pitao sam ja. 

»Kapetan. Gdje je kapetan ove lađe?“ pitao je on i po- 
kazao rukom na ,,Droplju“. 

»Ah, vi mislite doktora? Njega sada nema ovdje.“ 

U taj čas pojavio se doktor sav opterećen bilježnicama, 
mrežama za leptire, staklenim posudama i drugim prirodo- 
znanstvenim alatom. Krupni onaj čovjek pristupio je doktoru 
i uljudno taknuo prstima kapu, 

»Dobro jutro, kapetane“, reče on, ,čuo sam, da trebate 
još nekoliko momaka za putovanje. Zovem se Ben Butcher, 
valjani pomorac.“ 

»Drago mi je, što sam vas upoznao“, reče doktor, ,,no 
bojim se, da ne ću moći unovačiti više momčadi, nego što je 
imam.“ 

»Ali kapetane“, reče valjan pomorac, ,,valjda ne ćete u 
to doba godine krenuti na put bez ikog osim ovog mališana, 
pa još k tome i s ovako velikim kuterom!“ 

Doktor ga je uvjeravao, da to kani učiniti. No pomorac 
nije htio da ode. Neprestano mu je nešto tumačio. No doktor 
nije popuštao, odgovarao je uljudno, ali odlučno, i napokon 
je Ben Butcher žalosno otišao rekavši, da se ne nada, da će 
nas ikada žive vidjeti. 

Ovoga prijepodneva dobili smo još nekoliko posjeta, koji 
su nam oduzimali dragocjeno vrijeme. Tek što je doktor 
otišao, da spremi svoje bilježnice, pojavio se na mostiću drugi 
jedan posjetnik. Bio je to Crnac, koji je izgledao veoma 
čudno. Vidio sam već crnaca po cirkusima, poznavao sam 
crnce, koji se kite perima, a nose koštane ovratnike i slične 
stvari. No taj Crnac bio je odjeven u moderni žaket, a nosio 

je golemu kričavo crvenu kravatu. Na glavi je imao slamnati 
šešir sa šarenom vrpcom, a osim toga je zastirao lice velikih 
zelenim kišobranom. Izgledao je svakako veoma fino i 
otmjeno, tek što nije imao na nogama ni čarapa ni cipela. 

»Molim vas oprostite“, reče on i elegantno se pokloni, 
»da li ova lađa pripada liječniku Dolittle-u?“ 

»Da“, rekoh ja, ,,hoćete li s njime govoriti?“ 

»Vrlo rado, ako ne smetam“, odgovorio je on. 

»Koga da javim?“ 

»Ja sam Bumpo Kebubu, nasljednik prijestolja  Džoli- 
džinki.“ ' ' 

Smjesta sam odjurio u kabinu i rekao doktoru tko je 
došao. 

»U pravi čas!“ klikne John Dolittle. ,,Stari moj prijatelj 
Bumpo! Momentano je na naucima u Oxfordu. Kako je paž- 
ljiv! Došao da me posjeti...“ 

Iskoprcao se što je brže mogao iz kabine, da pozdravi 
svoga posjetnika. 

Čudni crni čovjek je regbi pomahnitao od veselja ugle- 
davši doktora. Neprestano mu je stiskao desnicu i čvrsto je 
drmao. 

»Izvijestili su me“, reče on, ,,da se uprav spremate opet 
jednom na put. Požurio sam se, da bi vas vidio prije odlaska. 
Sublimirano sam entuzijazmiran, što vas nisam promašio.“ 

»Malne ste me promašili“, reče doktor. ,No morali smo 
odgoditi naše putovanje, jer nismo dosada mogli upotpuniti 
posadu. Inače bi otplovili već pred tri dana.“ 

Koliko ljudi posade biste jošte trebali?“ pitao je Bumpo. 

»Jednog jedinog čovjeka“, reče doktor. ,,No tako je teško 
naći pravoga.“ ' 

»Scijenim, da je to prst Božji“, reče Bumpo. ,,Da li bi se 
mogli samnom okoristiti?“ . < 

»Sjajno!“ poviče doktor. ,,No što će vaši nauci? Ne mo- 
žete samo ovako napustiti svoju sveučilišnu karijeru.“ 

Potrebni su mi praznici“, reče Bumpo. ,,Prije nego što 
sam otišao iz kraljevstva Džolidžinki, rekao mi je kralj, moj 
uzvišeni otac, neka mnogo putujem. Vi ste čovjek velike 
učenosti — a upoznati svijet u vašem društvu, je prilika, 
koju treba cijeniti.“ 

»Kako vam se sviđalo u Oxfordu?“ pitao je doktor. 

2O, hvala, tako, tako. Sve osim algebre i cipela. Od 
algebre me bolila glava, od cipela noge. A kad sam danas 
ujutro napustio kvadraturno ziđe sveučilišta bacio sam cipele 
preko plota, a algebru srećom vrlo brzo zaboravljam. Volio 
sam Cicerona. Da, Ciceron mi se čini tako otmjen, tako pri- 
rodan ... Rekoše mi uostalom, da će njegov sin iduće godine 
veslati u našem koledžu. Sjajan dečko...“ 

Doktor je zamišljeno gledao goleme crne noge prinčeve. 
Onda polagano reče: 

Da, da, ima nešto na stvari. Pravo kažete! I Život čo- 
vjeka odgaja, baš kao i sveučilište. A kad bi zbilja htjeli s 
nama, mene bi to jako veselilo. Jer, da vam pravo kažem, 
držim, da ste vi čovjek kakvoga trebamo.“ 


II. POGLAVLJE 


ZBOGOM 


Dva dana kasnije bilo je sve spremno da otputujemo. 

Đip je toliko molio, da pođe s nama, da je doktor na- 
posljetku popustio. Inače je uzeo od svih životinja sobom na 
putovanje jedino Polineziju i Či-Či-a. Patku je pustio kod 
kuće, da čuva kuću i brine se za životinjske porodice. 

Kao uvijek, tako smo se i sada posljednji čas sjetili na 
razne stvari koje smo zaboravili, a kad smo napokon zatvo- 
rili za sobom vrtna vrata i sišli niz stepenice na cestu, bili 
smo natovareni svim mogućim paketima. 

Na obali rijeke čekalo nas je mnoštvo ljudi da nam kažu 
zbogom. U blizini mostića stajali su moji roditelji. Nadao 
sam se, da ne će praviti nikakvih scena i da ne će zaplakati 
ili uraditi što slično. A kao roditelji zbilja su se pristojno po- 
nijeli. Mama mi je rekla, neka pazim da ne smočim noge, a 
otac se čudno smješkao, klopkao me po leđima i zaželio 
mnogo sreće na putu, Opraštanje je strašno neprijatna stvar, 
a ja sam bio sretan, kad je bilo gotovo i mi krenuli na palubu. 
Čudili smo se, da među svjetinom nismo našli Matiju Mugga. 
Bili smo uvjereni, da će doći, a doktor mu je htio dati još 
neke upute glede hrane za životinje, koje su ostale kod kuće. 
Konačno smo nakon dugog natezanja izvukli sidro i namotali 
svu silu užeta. A ,,Droplja“ je lagano zaplovila niz rijeku, 
dok su ljudi na obali klicali i mahali rupčićima. 


. Tek što smo krenuli sukobili smo se s nekoliko čamaca, 
a na oštrom jednom zavoju rijeke zapeli smo u mulju. No 
premda su se ljudi na obali, kanda zbog toga uzrujavali, 
doktor je ostao sasvim miran. 


»Takove se male nezgode događaju uvijek, pa i onda, 
ako je putovanje ne znam kako brižno pripravljeno“, reče 
doktor, dok se nadvio preko palube i nastojao izvući iz blata 
cipele, koje su mu zapele u mulju prigodom otiskivanja. 
»Mnogo je lakše jedriti na debelom moru. Tamo nema 
ovakvih bedastoća, na koje bi se čovjek mogao nasukati ili 
se s njima sukobiti.“ 


Za me je to bilo veliko i divno čuvstvo, kad smo isplo- 
vili u otvoreno more, izašavši iz rijeke kraj malog svjetio- 
nika. Kopno je zaostajalo za nama. Sve je bilo tako novo, 
tako drukčije! Pod nama more, a nad nama nebo. Ova lađa, 
koja će tolikih dana biti naša kuća, naša cesta, naš dom, i 
naša bašta, činila mi se tako malenom, kad bi je usporedio 
sa golemom vodenom površinom. A ipak mi se ta lađa činila 
tako udobnom, dostatnom i sigurnom. 

Ogledao sam se i duboko udahnuo. Doktor je stajao kraj 
kormila lađe, koju su valovi blago dizali i spuštali. Bumpo je 
sišao s palube da skuha ručak, 

Či-Či je na pramcu sjedio i namatao užeta u klupko, stav- 
ljajući zatim jedno klupko pokraj drugoga. Moj se posao sa- 
stojao u tome, da pričvrstim sve stvari, koje su se nalazile na 
palubi, da ne bi u slučaju lošeg vremena bile otplavljene. A 
kako smo se udaljivali od kopna, moglo je more postati bur- 
nije. Đip je sjedio nepomičan poput kakvog kipa. Oštrim 
svojim očima izviđao je da li se negdje u blizini ne nalazi 
kakova krhotina broda, nema li gdje pješčanih prudova ili 
drugih kakvih opasnosti. Svaki je od nas dobio svoj odre- 
đeni posao. Tako je i stara Polinezija mjerila — služeći se 
starim kupaćim termometrom doktorovim — temperaturu 
mora, da bi se uvjerila nema li u blizini kakvih ledenjaka. A 
kad sam je čuo tiho kleti poput pravoga pomorca (kako se 
smrkavalo nije mogla raspoznati brojke na termometru), po- 
stalo mi je jasno, da je putovanje zbilja započelo i da će skoro 
noć. Prva moja noć na debelom moru! 


NI. POGLAVLJE 


PRVE BRIGE 


Upravo prije večere pojavio se na palubi Bumpo, pošao 
doktoru do kormila i rekao govoreći poput kakvog pomorca: 

»Slijepi putnik u prostoru za tovar, kapetane! Upravo sam 
ga otkrio iza vreće sa brašnom.“ 

»Vid' neprilike!“ reče doktor. ,,Stubbins, idi s Bumpom 
dolje i dovedi mi čovjeka. Sada ne mogu od kormila.“ 

Bumpo i ja siemo dakle u prostor za tovar, gdje smo iza 
vreća za brašno našli nekog čovjeka, koji je bio sav bijel od 

brašna. Uzeli smo metlu i oprašili ga, a tek smo onda prepo- 
znali Matiju Mugga. Odvukli smo ga na palubu i doveli 
pred doktora. Putem je neprestano kihao. 

»A to ste vi Matija“, reče John Dolittle, ,,a što vi tu tra- 
žite za miloga Boga?“ 

»Napast je bila prevelika“, reče Matija Mugg. ,,Znate i 
sami koliko sam vas puta molio, da me uzmete sa sobom na 
put, a vi niste nikada htjeli. Ovaj put sam znao, da vam je 
potreban još jedan momak. Mislio sam: kad bih se sakrio na 
lađi i pojavio tek na debelom moru iz svoga skloništa, možda 
bih vam dobro došao. Zadržali bi me. No morao sam sate i 
sate onako zgrčen ležati među vrećama za brašno, tako da 
se moj reumatizam opet strašno pojavio. Morao sam promije- 
niti položaj i baš kako sam spružio noge, prošao je onuda vaš 
afrikanski kuhar i vidio me. Strašno se ljulja, ova lađa, zar 
ne? Čini mi se, da ovaj vlažni morski zrak pogoduje mom 
trganju.“ 

»Imate pravo, Matija. Niste trebali nikako doći. Niste vi 
za ovaj način života. Siguran sam, da vam ovo dugo puto- 
vanje neće nikako biti prijatno. I zato ćemo stati u Pen- 
zance-u i tamo vas iskrcati. Bumpo, idi u moju kabinu — u 
džepu moje kućne haljine naći ćeš nekoliko zemljopisnih ka- 
rata. Molim te, donesi mi onu malenu sa modrim znakovima. 
Znam, da se ovdje na lijevo nalazi negdje Penzance. No 
moram najprije ustanoviti kakovi su to svjetionici, prije nego 
što promijenim pravac lađe i otplovim onamo. 

»Na zapovijed, kapetane“, reče Bumpo i oštro zakorači. 

»Matija“, reče doktor, ,,poštanskom kočijom možete se 
iz Penzance-a odvesti u Bristol, a odatle nije, kako znate, 
daleko do Puddleby-a. Nemojte zaboraviti da opskrbite kuću 
svakoga četvrtka zalihom hrane. Naročito nemojte zabora- 
viti posebnu porciju haringa za male tvorce.“ 

Kad je doktor otvorio svoju novčarku i izvadio nekoliko 
zlatnika, da ih da Matiji za povratak kući, čuo sam kako Po- 

linezija (koja je sjedila na mom ramenu i pomno motrila što 
se događa) šapće: 

Takav je on. Daje poslednju paru — tri funte, deset ši- 
linga, sav novac, koji nam je preostao za put. Sada ne mo- 
žemo više da kupimo putem nijednu poštansku marku, ili po- 
moćno sidro ili litru katrana. Nadajmo se samo da nam ne će 
ponestati hrane. Zašto mu, do đavola, ne pokloni čitavu lađu 
i krene pješke kući?“ 

Čekajući na zemljopisne karte, palili smo Či-Či i ja svje- 
tiljke: jednu zelenu, na desnoj strani broda, a drugu crvenu 
na lijevoj strani. I osim toga još jednu bijelu svjetiljku na 

jarbolu. 

Onda smo pomoću zemljopisnih karata promijenili pravac, 
a Matiji Muggu je veoma odlanulo, kad smo stigli na domak 
Penzance-a. 

Mene je silno zanimalo, kako ćemo dovesti lađu noću u 
luku, kad nemamo drugih pomagala do svjetionika i kompasa. 
Čini mi se, da je doktor veoma spretno ravnao lađom izmičući 
grebenima i pješčanim prudovima. 

Oko jedanaest sati noću stigli smo u tu smiješnu malu 
luku u Cornwallu. Doktor je sam odvezao svoga slijepog 
pasažira malenim čamcem, koji se nalazio na palubi »Droplje“ , 
na kopno i iznajmio mu u hotelu sobu, Kad se vratio, ispričao 
nam je, da je Matija smjesta šmugnuo u krevet i da se njegov 
reumatizam već znatno popravio. 

Međutim je prošla i ponoć, a mi odlučismo ostati u luci 
do jutra. 

Bio sam veoma sretan, da mogu napokon u krevet, premda 
je i to bilo, lijepo, što sam tako dugo smio ostati budan. Kad 
sam se uspeo u svoju kabinu, koja se nalazila nad doktoro- 
vom, i fino se zamotao u pokrivač, opazio sam da mogu, ne 
dižući glavu s jastuka, gledati kroz okance napolje. Vidio 
sam, kako se svijetla Penzence-a polagano dižu i spuštaju, 
kako se dizala i spuštala usidrena lađa. Činilo mi se kao da 

je to posebna kazališna predstava za me, prije nego što me 
more uljulja u san. Upravo sam u duhu odlučio, da mi se po- 
morski život izvanredno sviđa, kad sam zaspao. 


IV. POGLAVLJE 


NOVE BRIGE 


Idućeg jutra, reče mi doktor dok smo jeli za zajutrak iz- 
vrsnu slaninu, koju nam je spekao naš dobri kuhar Bumpo: 

»Uprav razmišljam, Stubbins, da li bi pristali na otocima 
Capa Blanca ili bi izravno otplovili do brazilske obale. Mi- 
randa mi je rekla, da bar mjesec i p& možemo da očekujemo 
najljepše vrijeme.“ 

»Je, ja držim, da bi bilo najbolje odploviti ravno u Brazi- 
liju“, rekoh ja stružući šećer iz moje šalice za kakao. ,/Treba 
da plovimo dok je lijepo vrijeme. A osim toga će Miranda 
sigurno paziti, da li dolazimo, zar ne? Čudit će se, ako ne 
stignemo na vrijeme.“ ž 

»Imaš pravo, potpuno pravo, Stubbins. No u drugu ruku 
su otoci Capa Blanca veoma ugodno stajalište na putu u 
Braziliju. Kad bi morali nadopuniti našu zalihu hrane ili izvr- 
šiti kakove popravke, bilo bi zgodno da ondje pristanemo.“ 

»Kako dugo bi morali ploviti do otoka Capa Blanca?“ 
pitao sam ja. : 

»Nekih šest dana“, reče doktor. »No, možemo se i kas- 
nije odlučiti. Iduća dva dana ne trebamo i onako mijenjati 
pravac. Nakon zajutarka otići ćemo gore i razviti jedra.“ 

Kad smo stigli na palubu vidio sam kako je čitav brod 
opkoljen bijelim i sivim galebima, koji su lijetali oko nas i 
tražili hranu. Bio je krasan sunčan dan. 

Otprilike u pola osam digli smo sidro i razvili jedra. 
Duvao je zgodan jednoličan vjetrić. Ovaj put smo stigli u 

otvoreno more, a da se nismo ni o što spotakli. Sreli amo ri- 
barske lađice iz Penzance-a, koje su se vraćale s noćnog 
ribolova. Izgledale su veoma zgodne i čiste. Svojim crveno 
smeđim jedrima plovile su istim smjerom, poredane poput voj- 
nika, bijelim valovima, koji su se pjenili na pramcu. 

Iduća tri ili četiri dana sve je išlo kao po loju, a nije se 
dogodilo ništa izvanrednoga. Zato vrijeme privikli smo svi 
na svoj redovni posao, a.u slobodnim Časovlina aernjina 
nam je doktor, kako ćemo izmjenice stražiti kraj kormila. 
Pokazao nam je kako se održava pravac lađe, i što valja či- 
niti, kad vjetar naglo promijeni smjer. Razdijelili smo 24 sata 
svakoga dana u tri straže, tako da je svaki od nas osam ua 
spavao, a šestnaest sati bdio. Tako je lađa bila uvije 
opsrbljena, jer je dvoje bdjelo, a treći spavao. 

Osim toga je uvijek bdjela Polinezija, koja je bila stariji 
mornar, nego svi mi. Ona je znala svašta. Gotovo je uvijek 
bila budna, tek bi ponekad malko prodrijemala u suncu sto- 
jeći na jednoj nozi kraj kormila. No možete zamisliti, da 
nitko nije imao prilike ostati u krevetu dulje od osam sati, 
jer mu ne bi dala Polinezija. Gledala je na brodsku uru, pa 
kad bi čovjek pola minute dulje spavao, sišla bi u kabinu i 
tako ga dugo kljucala po nosu, dok ne bi ustao. 

Našeg šaljivog prijatelja Bumpa, koji se tako birano iz 
ražavao, a imao tako velike noge, da bi se uvijek negdje 
spotakao i pao, doskora sam jako zavolio. Premda je bio 
mnogo stariji od mene i pohađao sveučilište, ipak se nije = 
kada kočoperio. Uvijek bi se smijao i podržavao dobru volju 
zabavljajući posadu. Nije dugo potrajalo, a da smo svi uvi- 
djeli, kakova je to izvrsna zamisao doktorova, da je njega 
uzeo sa sobom, premda nije imao pojma o pomorstvu i puto- 
vanjima. I 

Petoga jutra našeg putovanja, upravo kad sam preuzeo 
od doktora kormilo, pojavio se Bumpo i rekao: 

»Usoljenog mesa gotovo više i nema, gospodine ka: 
tane.“ 

;Usoljenog mesa?“ ponovi doktor. ,,Kako je to moguće? 
Uzeli smo sobom stodvadeset funti. Nije moguće da smo to 
pojeli za pet dana. Što se to dogodilo?“ 

»Ne znam, gospodine kapetane. Svaki put kad odem u 
smočnicu čini mi se da nešto fali. Ako su parcovi pojeli to 
meso, onda su zbilja ove životinje strašni glodavci.“ 

Polinezija, koja je upravo šetala naslonom broda, kao 
svakog jutra, umiješa se u razgovor i reče: 

»Moramo pretražiti smočnicu. Ako i nadalje bude tako 
nestajalo hrane, zagladit ćemo za jednu sedmicu, ako ne prije. 
Dođi Tommy, da malo pogledamo što je na stvari.“ 

Otišli smo dolje, a Polinezija je naložila da budem sasvim 
tih . Najednom smo čuli iz mračnoga jednog kuta smočnice 
jasno hrkanje. 

»Ah, mislila sam ja, da je tako“, reče Polinezija. ,,Čovjek, 
velik jedan čovjek. Pođite unutra i izvucite ga napolje. Čini 
mi se, da se sklonio u bačvu. Bože moj, čini se da smo uzeli 
sobom pola Puddleby-a, Kao da smo željeznički prevoz, što 
li? Takav bezobrazluk! Napolje!“ 

Bumpo i ja upalili smo svjetiljku i stali se penjati preko 
sanduka i vreća. I doista! Iza bačve ležao je golemi jedan 
bradonja veoma dobro uhranjen. Čvrsto je spavao. 

Probudili smo ga. 

»Što je? tri sta mu...“ pitao je pospano. 

Bio je to Ben Butcher, valjani pomorac. 

Polinezija je prskala poput bjesomučne rakete. — ,,To je 
vrhunac!“, vikala je papiga. ,,I baš onaj čovjek na čitavom 
svijetu, koga najmanje trebamo. Diže mi se kosa na glavi. 
Bezobrazluk!“ 

»Nebi li bilo zgodno“, predloži Bumpo, ,,da lopova klopimo 
po glavi kakvim teškim predmetom, dok je još pospan. Mogli 
bi ga gurnuti kroz prozorčić u more?“ 

Ne, to bi samo rodilo novim poteškoćama“, reče Polinezi- 
ja. Nismo sada u kraljevstvu Džolidžinki. Nema ništa! Osin 
toga nema brodskog okanca, koje bi bilo dosta veliko, da 
kroza nj proguramo ovog klipana. Odvedite ga doktoru.“ 

Doveli smo ga na palubu, a on je uljudno salutirao po- 
zdravljajući doktora. 

»Još jedan slijepi putnik, kapetane“, reče Bumpo bodrim 
glasom. 

Jadnome je doktoru skoro pala kap. 

»Dobro jutro, kapetane“, reče slijepi putnik. ,,Ben Bu- 
tcher, valjan pomorac, vama na službu. Znao sam ja, da ćete 
me trebati — pa sam se uslobodio sakriti na brodu, premda 
me pekla savjest. Ali nisam mogao gledati kako krećete na 
put ovako sami i bespomoćni bez valjanog pomorca. Ne bi 
se živi vratili, da nisam pošao s vama. Gledajte samo vaše 
glavno jedro, moj gospodine, kako visi i klempa. Prvi udar 
vjetra i čitavo platno ode do đavola, No, sad kad sam ja 
ovdje, uredit ćemo mi to propisno.“ 

»Ne, nećemo mi ništa urediti, i ja znam, da ništa nije 
,propisno'“, reče doktor. ,,Ipak se nipošto ne veselim da vas 
ovdje vidim. Rekao sam vam u Puddleby-u, da vas neću 
uzeti sa sobom.“ 

»Ali kapetane“, reče valjani pomorac, ,,bez mene ne mo- 
žete upravljati lađom. Nemate pojma o brodarstvu — pogle- 
dajte samo kompas. Odmakli ste se od pravca plovidbe 
za jednu i pol crte. Bilo bi naprosto ludo, kad bi pokušali 
sami upravljati ovom lađom. Oprostite mi, da tako govorim, 
moj gospodine. Propast će vam lađa...“ 

»Dajte da vam nešto kažem“, reče doktor, a na jednom 
se njegove oči strogo bljesnule. 

»Briga mene, ako propadne lađa. Propale su meni koje te 
lađe, a ja se nisam ni najmanje zbog toga uzrujavao. Neka 
ja i ne znam ništa o jedrenju i navigaciji, ipak sam uvijek 
stigao na svoj cilj. Neka ste i vi najbolji pomorac na svijetu, 

ovdje ste beskoristan teret, a ja ću vas iskrcati u najbližoj 
luci, kuda budemo stigli.“ 

»A budite sretni“, dodala je Polinezija“, ako vas ne za- 
tvore, što ste kao slijepi putnik s nama putovali i pojeli nam 
čitavu zalihu usoljena mesa.“ 

»Ne znam što da radimo“, čuo sam kako papiga šapće 
Bumpu. ,, Nemamo novca, kojim bi kupili novu zalihu, a uso- 
ljeno meso je bilo glavni dio naše zaire.“ 

»Ne bi li to bio dobar političko-ekonomski postupak“, od- 
vraćao je Bumpo šapćući, ,kad bi valjanog pomorca usolili i 
pojeli mjesto usoljenog mesa? Važe najmanje stodvadeset 
funti.“ 

»Koliko puta ću ti reći, da nismo u kraljevstvu Džoli- 
džinki“, poviče Polinezija. ,,Tako šta se ne radi na lađama 
bijelih ljudi. Ipak“, promrmljala je nakon što je časkom raz- 
mislila stvar, ipak je to sjajna ideja. Držim, da ga nitko nije 
vidio, kad se ušuljao na lađu. Ali da! Nemamo dosta soli! 
Osim toga bi meso sigurno vonjalo po duhanu.“ 


V. POGLAVLJE 


POLINEZIJA SE SMISLILA 


Doktor me zamolio da pripazim na kormilo, dok će on ne- 
što sračunati, kako bi mogli krenuti novim pravcem. 

»Sada moram ipak pristati na otocima Capa Blanca“, reče 
on, kad nam je pomorac okrenuo leđa. ,,Baš preglupo! No 
radije ću otplivati natrag u Puddleby, nego da moram slušati 
ovog čovjeka sve do Brazilije.“ 

Ben Butcher bio je zaista strašan klipan. Mislio bi čovjek 
da će se netko, kome si kazao da ga ne trebaš, barem pri- 
stojno vladati i biti miran. No Ben Butcher nije bio takav. 
Nastavio je šetati palubom i tumačiti kako ovo ili ono ne 


74 


LA 


valja i kako smo sve učinili krivo. Prema njegovom mišljenju 
nije na čitavoj lađi bilo ništa u redu. Sidro je bilo loše pri- 
čvršćeno, okna loše zatvorena, jedro krivo postavljeno (tako 
da je stražnja strana bila sprijeda), a uzlovi loše svezani. 

Napokon mu je doktor rekao neka šuti i neka izvoli otići 
s palube. On se opr'o rekavši, da ne će dopustiti, da ga ljudi, 
koji nemaju pojma: o pomorstvu, potope. Neće on s palube, 
dok god može da ostane. 

Napokon smo se uznemirili, Ben Butcher je bio pravi 
orijaš. Tko bi znao, što bi se moglo desiti, ako se zbilja 
naljuti. 

Bumpo i ja razgovarali smo o tome u blagovaonici, kad 
je došla Polinezija sa Đipom i Či-Či-em, a kao uvijek, tako 
je i ovaj put Polinezija znala što valja raditi: 

»Pazite“, reče ona, ,uvjerena sam da je ovaj Ben Butcher 
kriomčar i zao čovjek. Kako znate razumijem se ja u pomorce. 
Ima ih svakojakih. A ovaj mi se nikako ne sviđa. Ja...“ 

»Misliš li žbilja“, prekinuo sam ju, ,,da doktor bez po- 
moći pravoga jednog pomorca ne bi mogao preploviti 
ocean?“ 

Prilično sam se naime uznemirio saznavši, da je sve, što 
smo dosada učinili, krivo učinjeno. Stao sam razmišljati, što 
bi se dogodilo, kad bi zapali u oluju, pogotovo, kad je Mi- 
randa rekla, da će vrijeme ostati samo mjesec dana ovako 
lijepo, a mi tako kasno krenuli na put. 

No Polinezija je prezirno mahnula glavom. 

»Dragi dečko“, reče ona, ,,sa Johnom Dolittle-om bit ćeš 
uvijek siguran. Nemoj to zaboraviti, a što ova glupa haringa 
priča, za to neka te ne boli glava. Istina je, dabome, da do- 
ktor čini sve krivo, ali to ne škodi, kad on to čini. Pazi što 
ti kažem! Kad putuješ s Johnom Dolittle-om, stići ćeš uvijek 
na cilj. Čuo si, da je to sam rekao! Ja sam s njime mnogo 
Puta putovala, pa mogu da znam što je i kako je. Kadikad je 
lađa okrenuta naglavce, kad stigne na cilj, jarboli dolje, a 

trupina gore, a kadikad je opet sve u redu. No ovako ili 
onako, uvijek ćeš stići na cilj. No bit će i nešto drugo“, do- 
dala je zamišljenim glasom, ,,doktor je izvanredno sretan. Ima 
on svojih briga — no uvijek mu na koncu sve sretno za ru- 
kom polazi. Sjećam se jedamput, kad smo plovili kroz Ma- 
gallanesovo tijesno, vjetar je bio tako jak...“ 

»No što će biti s Ben Butcherom?“ upao je Đip. ,,Imala 
si nekakav plan, je li, Polinezijo?“ 

»Da. Bojim se da doktora ne klopi po glavi, kad mu 
okrene leđa, i proglasi sebe kapetanom ,Droplje'. Zli po- 
morci to kadikad čine. Okrenu lađu, kuda im se sviđa i vode 
je, kako im se prohtije. To se zove pobuna.“ 

»I ja se bojim“, reče Đip, ,i držim da se brzo mora nešto 
učiniti. Do Capa Blanke nećemo stići prije prekosutra, a ne 
bih htio doktora ni časkom ostaviti na samu. Ovaj Ben But- 
cher miriši mi kao veoma zao čovjek.“ 

»Moj plan je govov“, reče Polinezija. ,,Pazite. Imaju li 
ova vrata ključ?“ Ogledali smo se prema vratima blagova- 
onice i vidjeli, kako iz ključanice viri ključ. 

»Dobro“, reče Polinezija. ,Bumpo će sada prostrti stol za 
ručak, a mi ćemo svi izaći napolje i posakrivati se. Onda će 
Bumpo oko dvanaeste zazvoniti na ručak, a čim to Ben But- 
cher čuje, sići će sa palube u blagovaonicu i čekati da mu 
serviramo usoljeno meso. Bumpo se mora vani za vratima 
sakriti. Čim Ben sjedne za stol, zaklopit će Bumpo vrata i 
zaključati ih. Onda je naš. Jeste li razumjeli?“ 

»Kako strategiozno!“ zadivi se Bumpo. ,,I Ciceron veli: 
Cum papagaibus facilime congregatio. Prostrt ću smjesta 
stol.“ 

»Da, i odnesi umak i sve druge jestive stvari“, reče Poli- 
nezija. Ovaj klipan je dosta jeo, pa bi mogao bar dva do 
tri dana uzdržati. Neka malko smršavi, prije nego što ga 
pustimo napolje. Onda mu ne će pasti na pamet, da zapo- 
djene tučnjavu, kad ga na otoku iskrcamo.“ 

Izašli smo zatim napolje i sakrili se u hodniku odakle smo 
sve mogli motriti. Bumpo je smjesta stao na podnožju stepe- 
nica i stao zvoniti kao da je poludio. Onda je skoknuo iza 
vrata blagovaonice, a mi smo pozorno slušali zaustavivši dah, 
Smjesta je zatim dokasao Ben Butcher, valjani pomorac. Ja- 
sno se čulo kako lomata stubama: bum, bum, bum. Otišao je 
ravno u blagovaonicu, sjeo na doktorov stolac na čelu stola, 
utakao ubrus i duboko uzdahnuo, kao da nešto važno očekuje. 

Tada je Bumpo zalupio vrata — puf! — i smjesta ih za- 
ključao. 

»To je dakle u redu“, reče Polinezija izašavši iz svoga 
skrovišta. ,,Neka sada drži predavanja o navigaciji. Go- 
spode, kakav je to bezobrazluk! Više sam ja zaboravila o po- 
morstvu, nego li je ova tusta i jalova uš ikada znala. Idi gore 
i reci doktoru. Ti ćeš Bumpo, idućih dana, servirati obroke 
u kabini.“ 

Rekavši to zapjevala je raspuštenu neku mornarsku pje- 
smu i popela mise na leđa dok sam se penjao na palubu. 


VI. POGLAVLJE 


DOKTOROVA OKLADA 


Morali smo se ovdje zadržati s dva razloga, — premda 
nam se zbilja žurilo. Prvo, što nam je ponestalo zaire uslijed 
golemog apetita valjanoga pomorca Butchera. Pregledavajući 
našu zalihu i popisujući hranu, ustanovili smo, da je osim 
mesa pojeo'i svu silu drugih stvari. A kako nismo imali no- 
vaca, razbijali smo si glavu, kako da kupimo novu hranu, 
Doktor je pretražio svoj kovčeg, ne bi li u njemu nešto našao, 
što bi mogli prodati. No jedino što je našao, bila je stara 
neka ura sa slomljenim kazalom i svinutim poklopcem. Da smo 
je prodali, nebi mogli kupiti za taj novac ni funtu čaja. Bumpo 

je predložio da će u grad i da pjeva smiješne crnačke pje- 
sme, što ih je naučio kod kuće. No doktor je rekao da ne 
vjeruje, da bi stanovnici otoka imali smisla za afričku glazbu. 

Drugi razlog, koji nas je zadržao, bila je borba s biko- 
vima. Na tim otocima, koji pripadaju Španiji, priređuju se 
svake nedjelje borbe s bikovima. Mi smo stigli ovamo jednog 
petka, a nakon što smo se riješili valjanog pomorca, krenuli 
smo u grad. 

Bio je to čudan mali gradić, koji se veoma razlikovao od 
svih gradova, koje sam dotada vidio. Ulice su bile zavojite, 
uske i neprohodne. Bile su tako uske da dvoja kola nisu 
mogla uporedo prolaziti. Krovovi kuća s jedne i s druge 
strane ulice gotovo su se ticali, tako da bi ljudi, koji su sta- 
novali u mansardi, mogli svome susjedu preko ulice pružiti 
ruku. Doktor je rekao, da je to veoma stari grad. Zvao 
se Monteverde. 

Dok smo ovako šetali gradskim ulicama, doprla nam je 
najednom do uha silna galama. Ulicom je prolazila povorka, 
u kojoj su stupali mnogi ljudi u veoma šarenim odijelima. Za 
povorkom je išlo mnoštvo dama, koje su se divile ljudima u 
šarenom odijelu, a dječurlija je klicala od oduševljenja. Pitao 
sam doktora tko su ti ljudi. 

»To su matadori“, reče on. ,,Sutra će ovdje biti borba 
s bikovima.“ 

,»Što su to matadori i što su to borbe s bikovima?“ pitao 
sam ja. 

Veoma sam se začudio, kad je doktor najednom postao 
sav rumen od bijesa. 

»Borba s bikovima je nešto veoma glupo, okrutno i od- 
vratno. Ovi su Španjolci veoma prijazan i gostoljubiv narod. 
Nikako ne mogu shvatiti, kako im se može svidjeti ova 
glupava zabava.“ 

Zatim mi je razložio, kako se u borbi s bikovima najprije 
životinja draži i dovodi u bjesnilo. Kako joj onda dozvolja- 

vaju da poleti u cirkus, gdje neki ljudi mašu crvenim man- 
tijama i onda opet nestaju. Zatim se biku dozvoljava da po- 
razbaca nekoliko jadnih starih i umornih konja i da ih ubije. 
Pri tom se toliko umorio, da se ne može više braniti. A kad 
mu je sasvim ponestalo sape, javlja se na poprištu čovjek sa 
mačem i probada mu šiju, 

Svake nedjelje ubija se u svakom gradu Španije na taj 
način mnoštvo bikova i konja. Bar šest u svakom većem 
gradu, kako mi reče doktor, 

»No zar bikovi nikada ne ubijaju ljude?“ 

»Nesrećom vrlo rijetko. Bik je i onda, kad se razbijesni, 
samo napola tako opasan, kao što bi čovjek mislio, kad ga 
vidi. Treba samo hitro izmaći i ostati hladnokrvan. Ovi 
borci s bikovima su veoma spretni i hitri, a osim toga ih svi 
ljudi, naročito španjolske gospođe, izvanredno cijene. Zna- 
meniti matador, kako ga zovu, — je u Španiji važnija ličnost 
od samoga kralja. Evo tu dolazi još jedna skupina. Gledaj 
samo kako im djevojke dobacuju poljupce. Preglupo!“ 

Dok smo ovako gledali povorku priključio nam se odličan 
gospodin, koji je rekao da se zove don Enrique Cardenas. 

Pitao nas je odakle smo, a kad je čuo odakle dolazimo, 
oslovio nas je engleski. Vladao se kao dobro odgojen fin 
gospodin. 

»Hoćete li sutra prisustvovati borbi s bikovima?“ pitao je 
ljubezno doktora. ' 

»Nipošto“, reče doktor čvrstim glasom. ,,Nikako ne vo- 
lim borbe s bikovima. To su okrutne i kukavne predstave.“ 

Don Enrique-u je gotovo ponestalo sape. Toliko se uz- 
rujao. Rekao je doktoru, da ne zna što govori. Borba s biko- 
vima je plemenit sport, a matadori najhrabriji ljudi na 
Svijetu.“ : 

»Glupost“, reče doktor, ,jadna životinja nema nikakove 
šanse, Tek onda, kad je premorena i kad joj se muti pred 

ečima, usuđuju se vaši dragocjeni matadori izaći iz duplja i 
ubiti bika.“ 

Mislio sam da će Španjolac doktora premlatiti. Tako je 
bio ljut. U to se približio doktoru drugi jedan Španjolac, 
čedno odjeven i nešto mu šapnuo u uho. Objasnio mu je, da 
je taj don Enrique veoma važna ličnost na otoku: uzgaja bi- 
kove, neku crnu i naročito snažnu rasu, uredio je čitavu 
farmu. On dobavlja bikove za borbe na otocima u Capa 
Blanca. Veoma je bogat, pa ga nitko ne smije vrijeđati. 

Promatrao sam doktorovo lice, dok je slušao ovo pričanje, 
pa sam opazio, kako mu je u oku bljesnula iskra mladenačkog 
jogunluka. Kao da se najednom nešto sjetio. 

Obratio se ljutitom Španjolcu. 

»Don Enrique“, reče on, ,,rekli ste mi da su borci s biko- 
vima veoma hrabri i spremni ljudi. Kako mi se čini, ja sam 
vas uvrijedio, jer sam nazvao borbe s bikovima jadnim spor- 
tom. Kako se zove najbolji matador sutrašnje borbe s biko- 
vima?“ 

»Pepito de Malaga“, reče don Enrique, ,jedno od naj- 
većih imena, jedan od najhrabrijih ljudi čitave Španije.“ 

,»Nešto ću vam predložiti, don Enrique“, reče doktor. ,,Ni- 
kada u svom životu nisam se borio s bikovima. No ako sutra 
stupim u arenu da se natječem sa Pepitom i drugim matado- 
rima, koje ćete vi izabrati, pa ako izvršim s bikovima više 
majstorija, nego svi ostali matadori, — je li bi onda nešto za 
me učinili?“ 

Don Enrique je zabacio glavu i gromko se nasmijao. 

»Čovječe Božji“, poviče on, ,,zar ste poludili? Smjesta bi 
stradali životom. Tko hoće postati matador mora godinama 
vježbati.“ 

»A ako ipak preuzmem ovu opasnost — bili se onda usu- 
dili prihvatiti moju ponudu? 

Španjolac se namrgodio. 

»Bojao?“ reče on. ,,Moj gospodine, ako nadmašite u 
areni Pepita de Malaga, obećajem vam, da ću sve učiniti, 
što ne nadilazi moje sile.“ 

,Dobro“, reče doktor, ,pričali su mi, da ste vi najmoć- 
niji čovjek na otoku. Kad bi htjeli, mogli bi u buduće sprije- 
čiti borbe s bikovima, zar ne?“ 

»Da“, reče ponosno don Enrique, ,mogao bih.“ 

»A to je ono, što od vas tražim, ako dobijem okladu“, reče 
John Dolittle. ,,Ako se sutra bolje snađem među bijesnim bi- 
kovima, nego li Pepito de Malaga, bi li mi obećali, da na oto- 
cima Capa Blanca neće nikada više biti borba s bikovima, 
dok vi živite i dok ih god možete spriječiti. Primate?“ 

Španjolac je pružio doktoru ruku, 

»Primam!“ reče on. ,Obećajem vam, ali vas opominjem! 
Proigrali ste svoj život, jer ćete bezuvjetno stradati. No za- 
pravo i ne zaslužujete ništa bolje, kad velite, da su borbe 
s bikovima nevaljali sport. Sresti ćemo se sutra ujutro i ugla- 
viti sve pojedinosti. Do viđenja, gospodine!“ 

Španjolac je otišao, a Polinezija, koja je kao obično slu- 
šala što se razgovara, sjela mi je na rame i šapnula mi u uho: 
»Nešto sam se sjetila.  Dovedi Bumpa nekamo, gdje nas 
doktor ne bi mogao čuti.“ 

Gurnuo sam Bumpa laktom, a on je pošao zamnom. Prešli 
smo na drugu stranu ulice i pravili kao da gledamo izlog 
nekog zlatara. 

»Čuj“, reče Polinezija. ,,Razmišljala sam mnogo, kako 
da se domognemo novca, kojim bi kupili hrane. Sad ga 
imam.“ 

»Novac?“ 

»Nemam novac, ti bedasti dečko, nego plan kako da pri- 
bavimo novac. Doktor će sutra sigurno dobiti okladu. To je 
tako sigurno, kao što je sigurno, da smo živi. Ne treba dakle 
drugo, nego da sklopimo sporednu okladu sa Španjolcem — 
ta Španjolci tako rado sklapaju oklade — i trik je uspio.“ 

»Što je to sporedna oklada?“ pitao sam ja. 


»O, ja to znam“, reče Bumpo ponosnim glasom. ,U Ox- 
fordu smo sklapali mnoge sporedne oklade prigodom velikih 
veslačkih utrka. Eto — ja idem don Enrique-u i velim mu: 
,Kladim se za sto funti, da će doktor dobiti." Ako dobije, daje 
mi don Enrique sto funti, a ako doktor izgubi okladu, moram 
ja dati don Enrique-u sto funti.“ 


»Da, tako je“, reče Polinezija, ,,samo nemoj reći sto funti, 
nego dvije hiljade petsto peseta. A sada idi i pronađi negdje 
tog starog don Ricky Ticky-a. Vladaj se kao kakvi bogataš.“ 


Potražili smo doktora. Razgovarao je još uvijek s onim 
čovjekom, koji ga je upozorio na don Enrigue-a. Pitali smo 
ga, gdje se otmjeni Španjolac nalazi, a on nam je pokazao 
njegovu kuću. 

Dok je doktor bio zabavljen svojim cipelama (pukli su mu 
žniranci), požurili smo se do kuće bogatog Španjolca, i našli 
ga pred vratima, gdje priča s nekolicinom matadora. 


»Don Enrique“, reče Bumpo, ,,dozvolite mi da se pred- 
stavim. Ja sam prijestolonasljednik kraljevstva Džolidžinku. 
Da li vam je do toga, da samnom sklopite malu jednu okla- 
dicu za sutrašnju borbu?“ 

Don Enrique se poklonio. 


,Ma dakako“, reče on. , Upravo sam oduševljen. No htio 
bih vas upozoriti, da ćete svakako izgubiti svoju okladu. Ko- 
lika je svota, za koju se hoćete kladiti?“ 

»O, malenkost“, reče Bumpo, ,tako za šalu. Recimo tri 
tisuće peseta, ako vam je pravo?“ 

,,Molim“, reče Španjolac i ponovno se nakloni. ,,Sutra 
ćemo se sastati prigodom borbe s bikovima.“ 


»To bi dakle bilo u redu“, reče Polinezija, kad smo se 
vratili doktoru. ,,Čini mi se, kao da mi je kamen pao sa 
srca.“ 

VII. POGLAVLJE 


BORBA S BIKOVIMA 


Sutradan je bio veliki praznik u gradu Monteverde. Sve 
ulice bile su okićene cvijećem, a svuda bi vidio šareno odje- 
vene ljude, koji su se žurili prema areni, kako se zove veliki 
cirkus, u kome se priređuju borbe s bikovima. 

Vijest o doktorovom izazovu raširila se munjevitom br- 
zinom, a izazvala je očito opću veselost među stanovnicima. 
Sama pomisao, da se neki stranac usuđuje mjeriti sa velikim 
Pepitom de Malaga, potakla je opći smijeh. Pravo mu bilo, 
ako strada životom! 

Doktor si je posudio od Španjolca matadorsko odijelo. 
Bio je veoma šaren i krasan, no premda se Bumpo mnogo 
trudio, da mu zakopča prsluk, pa su puceta popuštala i pu- 
cala na sve strane. 

Kad smo krenuli iz luke prema areni, skupila se oko nas 
masa dječurlije. Zbijali su šalu na račun doktorove debljine i 
vikali: ,Juan Hagapoco, el grueso matador!“ 
Što na španjolski znači: ,,John Dolittle, tusti borac s biko- 
vima“. 

Čim smo stigli, reče doktor da bi rado pogledao bikove 
prije borbe. Odveli su nas smjesta u staju. Bio je to ograđen 
prostor, u kojem je šest golemih crnih bikova divlje jurilo 
amo tamo. 

Doktor im je s nekoliko kratkih riječi i znakova obavije- 
stio o svojoj namjeri i brižno ih uputio, što treba da rade. Ja- 
dna stvorenja! Bili su strašno veseli čuvši, da nije isključeno, 
da u buduće ne bude više na otocima Capa Blanca borba s 
bikovima. Oduševljeno su obećali doktoru, da će sve učiniti 
što im je rekao. 

Razumije se samo po sebi, da čovjek koji nas je doveo 
k bikovima, nije shvatio ni jednu jedinu riječ. Mislio je, da je 

debeli Englez poludio, vidjevši kako doktor pravi neke zna- 
kove i govori goveđim jezikom. 

Onda je doktor krenuo u garderobu, gdje su se oblačili 
matadori, dok je Bumpo otišao samnom i sa Polinezijom u 
arenu, gdje smo zauzeli svoja mjeta u gledalištu pod vedrim 
nebom. 

Bio je to veseo prizor. Tisuće dama i gospode u najljepšoj 
svojoj odjeći, a svi tako sretni i veseli. 

Odmah na početku ustao je don Enrique i objavio općin- 
stvu, da je prva točka programa natjecanje između engleskog 
doktora i Pepita de Malaga. Rekao je, što je obećao doktoru 
u slučaju da izgubi okladu. No ljudi nisu ni pomislili, da bi 
se to moglo desiti, nego su zaurlali od smijeha. 

Kad je Pepito stupio u arenu svi su stali klicati, a gospođe 
su mu dobacivale poljupce, dok su gospoda mahala svojim 
šeširima. rs dika 

Najednom su se otvorila vrata na drugoj strani arene, a 
napolje izjurio jedan bik. Vrata su se za njim odmah zatvo- 
rila, a matador se dao na posao. Mahao je svojom crvenom 
mantijom, a bik je pojurio prema njemu. Pepito skoči po- 
sljednji čas na stranu, bik promaši, a narod klikne od odu- 
ševljenja. 

Ova se igra nekoliko puta ponovila. No opazio sam, da 
Pepitu u opasnim trenucima pritiče uvijek u pomoć njegov 
pomagač, nastojeći da pozornost bikovu svrati na sebe. Ma- 
hao je također crvenim ogrtačem. Bik bi pojurio prema poma- 
gaču, a Pepitu se ništa nije moglo dogoditi. Pomagač bi pako 
smjesta preskočio ogradu i spasio se od bika, tek što ga je 
odvratio od svoga gospodara. Očito su se ti ljudi sve una- 
prijed dogovorili. Pa ako se ne poskliznu i ne padnu, ne 
prijeti im od ovog jadnog i nespretnog bika nikakova ozbilj- 
nija opasnost. 

Nakon nekih deset minuta otkako je počela igra, otvoriše 
se vrata, a na njima se pojavi doktor i stane šećkati arenom. 

Čim se pojavila njegova debela spodoba odjevena u svjetlo- 
modri baršun, stala se publika tresti od smijeha. 

Juan Hagapoco, kako su ga zvali, pošao je prema sredini 
arene i onda stao, poklonivši se ceremoniozno gospođama u 
ložama. Zatim se poklonio biku, a onda Pepitu, a najposlije 
Pepitovom pomagaču. Dok se klanjao pomagaču jurnuo je 
bik straga prema doktoru. 

»Pazite, pazite, bik! Ubit će vas!“ vikala je gomila. 

No doktor je mirno dovršio svoj poklon, a onda se okrenuo 
prema biku prekrižio ruke na prsima i čvrsto pogledao živo- 
tinju, namrgođena lica. 

I dok se tako strašno mrgodio, dogodilo se nešto zaista 
smiješno. Bik, koji je pojurio svom silom prema doktoru, po- 
malo je zastajao. Kao da se boji namrštena lica doktorova. 
Napokon je sasvim stao, a doktor mu je zaprijetio prstom. 
Bik je stao drhtati, a naposljetku podvio rep, okrenuo se i 
stao bježati. ' 

Gomila je bila zabezeknuta. Doktor je potrčao za bikom. 
Trčali su oko arene, obojici je ponestajalo sape, tako da su 
puhali poput dupina. Publika je uzrujano šaptala. To je bilo 
nešto novo: bik bježi pred čovjekom, mjesto da čovjek bježi 
pred bikom. Napokon je u trećoj rundi Juan Hagapoco, en- 
gleski matador, podvostručio svoju brzinu i zgrabio jadnoga 
bika za rep. 

Zatim je odveo zaplašenu životinju u sredinu arene i na- 
ložio joj da pravi razne majstorije. Bik je morao stati najprije 
na stražnje noge, a onda na prednje, plesati, poskakivati i 
najposlije se prekoprcnuti. Onda mu je naložio da klekne. 
Popeo se na njegova leđa i pravio — držeći se za rogove — 
razne gimnastičke vježbe. 

Pepito i njegov pomagač spustili su nosove — općinstvo 
ih je sasvim zaboravilo. Matadori su stajali kraj ograde, ne- 
daleko moga mjesta. Nešto su mrmljali i bivali zeleni od 
zavisti, 

Napokon se doktor obratio loži, u kojoj je sjedio don En- 
rique. Naklonivši se rekao je glasno, tako da su ga svi mogli 
čuti: 

»Ovaj bik više ne valja. Prestrašio se i usopio. Dajte ga, 
molim vas, odvedite.“ 

»Da li caballero želi još jednog bika?“ pitao je don 
Enrique. 

»Ne jednoga“, reče doktor, ,,nego pet, a molim vas da ih 
najedamput pustite u arenu. Svih petero!“ 

Općinstvo je kriknulo od užasa. Ljudi su bili vični gledati 
kako matadori izmiču jednome biku — no pet bikova? Si- 
gurna smrt! 

Pepito je skočio, kao da ga je guja ujela, i kliknuo don 
Enriqueu, da to ne smije dozvoliti jer je to protiv pravila borbe 
s bikovima. ,,Ha“, reče Polinezija smješkajući se. ,,To je kao 
i doktorova plovidba: on krši sva pravila — ali stiže na cilj. 
Ako mu puste po volji, naužit će se za svoj novac prizora, 
kakovog nikad još nisu vidjeli.“ 

Započelo je silno pregovaranje. Polovica publike bila je 
na Pepitovoj strani, a druga pola na doktorovoj. Napokon se 
doktor obratio Pepitu i veličanstveno se poklonio, kojom je 
zgodom pukao posljednji gumb na njegovom prsluku. 

»Naravski“, reče doktor, ,ako se caballero boji...“ 

Juan Hagapoco se ljubezno smješkao. 

»Boji?“ zakreštao je Pepito. ,,Ne bojim se ja ni od čega 
na svijetu. Ja sam najveći matador u Španiji. Ovom svojom 
desnom rukom ubio sam devetstopedesetsedam bikova.“ 

»Molim“, reče doktor, ,,vidjet ćemo, da li možete ubiti 
još petoricu. Pustite bikove u arenu!“ 

Čitava se arena zavila u strahovitu šutnju, dok su se di- 
zala teška vrata, a napolje jurnulo strašno urličući petero 
bikova. 

»Nasadite bijesno lice“, čuo sam doktora, gdje im dovikuje 
goveđim jezikom. ,, Nemojte se raspršiti, nego ostanite skupa, 

jedan kraj drugoga. A sada — jurišl Naciljajte najprije na 
Pepita, to je onaj u ljubičastom haljetku, samo ga zaboga 











DE 






Doktor Dolittle pripitomio bika, a španjolski matadori 
ne mogu se snaći od čuda i zavisti 


nemojte “x Protjerajte ga iz arene i ništa više. A sad — 
naprijed!“ 

Životinje su jurnule spuštene glave u zbitim redovima po- 
put konjaničke eskadrone ravno na jadnoga Pepita. 

Časkom se Španjolac trudio kako bi izgledao hrabar i 
neustrašiv. No ugledavši onih pet pari rogova, koji su u pro- 
panj dolazili sve bliže, nije mogao odoljeti strahu. Problijedio 
je poput krpe,ya onda jurnuo prema ogradi i skočio napolje. 

»A sada na drugoga“, zasiktao je doktor. 

Dvije sekunde kasnije nije bilo nigdje vidjeti viteškog po- 
magača Pepitova. Juan Hagapoco, debeli matador, nalazio 
se sam u areni sa petero bijesnih bikova. 

Konac predstave bio je naprosto divan. Najprije su bi- 
kovi bjesomučno trčali arenom, udarali rogovima o ogradu 
i kopkali po tlu svojim kopitima, kao da traže žrtvu, Onda je 
jedan od njih tobož ,,otkrio“ doktora i bijesno riknuvši spu- 
stio svoje rogove, kao da će ga sad nabosti i baciti ga nebu 
pod oblake. 

Bilo je to strašno uzbudljivo, tako da je i meni zastao dah 
od samoga straha, premda sam znao da je sve to dogovoreno. 
No u posljednji čas, kad su bikovski rogovi bili na vlas blizu 
svjetlomodrom prsluku od baršuna, skočio je doktor na 
stranu: rogovi su ga promašili. 

Onda su svi navalili i potpuno ga opkolili. Malo da ga 
opet nisu naboli na svoje rogove. Upravo su lajali od sa- 
moga bjesnila. Ne znam kako je doktoru uspjelo da ostane 
živ i zdrav. Nekoliko minuta jedva se moglo razabrati nje- 
govu okruglu spodobu među bikovima. Spušteni rogovi, re- 
povi, koji mašu, kopita koja udaraju u pijesak. Bila je to, kako 
je Polinezija prorekla, najveličanstvenija borba s bikovima, 
koju je ikada itko vidio. 

Jedna se gospođa u mnoštvu tako uzrujala, da je viknula 
don Enrique-u: 

»Zaključi borbu, zaključi borbu! Odviše je hrabar, ne 
smiješ ga prepustiti njegovoj sudbini. Hagapoco je najdivniji 
matador na svijetu. Pusti ga nek živi! Zaključi borbu!“ 

No najednom — kao da se doktor stao oslobađati gomile 
bikova, koji su ga okruživali. Hvatao ih je — jednoga za 
drugim — za rogove, okretao im glave i bacao ih u pijesak. 
Goleme su životinje izvrsno odigrale svoju ulogu. Nisam ni- 
kada vidio dresirane životinje u cirkusu, koje bi bolje znale 
svoju ulogu. Golemi crni bikovi ležali su dahćući u pijesku 
ondje, kamo ih je doktor gurnuo. Kao da su posvema iscr- 
pljeni i potučeni. 

Mahnuvši ljubazno damama izvadio je John Dolittle iz 
džepa cigaru, nehajno je pripalio i otšećkao iz arene. 


IX. POGLAVLJE 


ODLAZAK NA VRAT NA NOS 


Tek što su se vrata za doktorom zaklopila, podiže se silna 
graja, Neki su muškarci bili naprosto bijesni — to su bili 
većinom Pepitovi prijatelji —, no žene, žene su doktora ne- 
prestano zvale u arenu. 

Kad se napokon vratio, žene su kanda pomahnitale. Do- 
bacivale su mu poljupce, zvale ga ,,dragi“ i bacale mu cvi- 
jeća, prstenja, lančića i drugog nakita. Nikad nisam tako što 
vidio — prava kiša ruža i dragocjenosti. No doktor se samo 
smješkao, naklonio se još jednom i otišao. 

»Sada, Bumpo, reče Polinezija“, moraš sići dolje i pokupiti 
sav taj nakit. Mi ćemo ga prodati. Tako rade i drugi veliki 
matadori. Puštaju nakit na zemlji, a njihovi ga pomagači po- 
kupe. Prikupit ćemo nešto novca, jer treba kovati željezo dok 
je vruće. Neće nam biti na odmet taj novac, Kad čovjek pu- 
tuje s doktorom ne zna nikada, kad će mu zatrebati novca. 
Za ruže se ne trebaš brinuti, možeš ih pustiti gdje jesu. No 
pazi da ti ne izmakne ni jedan jedini prsten. A kad si gotov 

pođi po onih tri tisuće peseta, koje ti duguje don Ricky Ticky. 
Tommy i ja počekat ćemo te vani. Založit ćemo ove stvari 
kod staretinara, tamo preko puta. Žuri se i pazi da doktoru ne 
kažeš o svemu ni riječil“ 

Izvan arene gomila je još uvijek bila veoma uzrujana. 
Svuda su se rađale žestoke svađe. Bumpo nam se doskora 
priključio s nabreklim džepovima. Prokrčili smo si teško svoj 
put kroz gustu gomilu, dok nismo napokon stigli do one 
strane zgrade, gdje se nalazila garderoba. 

»Sjajno, doktore“, reče Polinezija i sjede mu na rame. 
»Sjajno, veličanstveno — no čuj me! Njušim opasnost. Dr- 
žim da bi bilo bolje, da sada što brže i što tiše nestaneš 
odavle. Prebaci svoj kaput preko ovog glupavog odijela. 
Znaš — lica gomile mi se ne sviđaju. Preko polovica se na 
tebe ljuti, što si dobio okladu Don Ricky Ticky ne smije sada 
priređivati nikakove borbe s bikovima, a znaš, kako oni vole 
tu zabavu. Bojim se, da neki od ovih matadora, koji su kanda 
pomahnitali od zavisti, ne zapodjenu kavgu. Držim da je 
skrajnje vrijeme da nestanemo odavle.“ 

»Bojim se da imaš pravo, Polinezijo“, reče doktor. ,Ti 
gotovo uvijek imaš pravo. Čini se, da je mnoštvo nekako uz- 
nemireno. Ja ću sam odavle šmugnuti. Neće me opaziti, ako 
pođem sam, a ja ću vas pričekati na lađi. Vi krenite drugim 
putem — samo se žurite.“ 

Čim je doktor otišao zaustavio je Bumpo don Enrique-a 
rekavši mu: 

» Vaše mi gospodstvo duguje tri tisuće peseta.“ 

Don Enrique nije rekao ni riječi, nego je šutke platio, ali 
je zaškiljio od srdžbe. ' 

Zatim smo se dali na put. Trebalo je najprije kupiti hrane, 
pa smo najmili kočiju, kuda ćemo spremiti zalihu. 

Nedaleko smo se namjerili na dućan, u kojem su bile na 
prodaju sve moguće vrste hrane. Ušli smo u dućan i kupili 
svu silu divnih živežnih namirnica. 

Polinezija je imala zaista pravo, kad nas je upozorila na 
opasnost. Vijest o našoj pobjedi raširila se munjevitom br- 
zinom po čitavom gradu. Jer kad smo izašli iz dućana i stali 
krcati hranu u kočiju, opazili smo manje grupe ljutitih gra- 
đana, koji su obilazili gradom, mahali batinama i vikali: ,,En- 
glezi — gdje su ovi prokleti Englezi, koji su nam oteli borbe 
s bikovima?! Objesite ih na lampu, bacite u more! Englezi, 
gdje su Englezi da ih ščepamol“ 

Nismo naravski časili časa. Bumpo je zgrabio španjol- 
skog fijakerista za vrat i rastumačio mu znakovima, da će ga 
tako dugo drmati, da će ispustiti dušu, ako nas što brže 
ne odveze u luku i čitavim putem prozbori ijednu riječ. Zatim 
smo se natrpali u kočiju, zaklopili vrata i spustili zavjese. 

Sad ne možemo založiti nakit“, reče Polinezija, dok smo 
se droncali preko neravne ceste. ,,Ništa zato — možda će 
nam kasnije dobro poslužiti. Kako bilo da bilo, preostalo nam 
je dvijehiljadepetsto peseta od oklade. Kočijašu nemoj dati 
više od dvije pesete pedeset, jesi li čuo Bumpo. Tolika je 
taksa. Znam ja.“ 


Sretno smo dospjeli u luku. Bili smo veoma veseli ugle- 
davši čamac, u kojem nas je čekao Či-Či. Doktor nam ga 
je poslao u susret, 

Nesrećom se na keju pojavila bijesna gomila, dok smo 
pretovarivali hranu u čamac. Napali su nas. Bumpo je zgra- 
bio nekakvi trupac, koji se nalazio u blizini, zavitlao njime 
nad glavom i strašno zaurlao poput afrikanskog ratnika. 
Tako je odbijao gomilu, dok sam ja s Polinezijom trpao hranu 
u čamac. ,Kad smo se smjestili u čamcu, bacio je Bumpo svoj 
balvan među Španjolce i skočio za nama. 


Otisnuli smo se i bijesno zaveslali prema ,,Droplji“. 


Gomila je na obali urlikala od srdžbe, stiskala šake i ba- 
cala za nama kamenje i sve moguće predmete. Jadnoga 
Bumpa pogodila je boca ravno u glavu. No kako je imao 

veoma čvrstu lubanju, dobio je samo malu kvrgu, dok je boca 
prasnula u tisuću komadića, 

Kad smo stigli do lađe doktor je već izvukao sidro i ra- 
zapeo jedra. Sve je bilo spremno da otplovimo. Kad smo se 
okrenuli vidjeli smo, kako je svjetina nagrnula u čamce i kako 
su se otisnuli od obale. Nismo tratili vrijeme istovarivajući 
čamac, nego smo ga privezali užetom za krmu i skočili na 
palubu. : 

Potrajalo je nekoliko trenutaka, dok smo »Droplju“ okre- 
nuli prema vjetru i brzo isplovili iz luke krenuvši svojim pu- 

«tem prema Braziliji. 

»Ha!“ uzdahnu Polinezija, kad smo se povalili na palubi, 
da malko odahnemo i da se odmorimo. »Nije to loša pusto- 
lovina. Sjeća me upravo na stara vremena, kad sam još plo- 
vila sa kriomčarima. Bože moj, to je bio život! Nemoj se ža- 
lostiti zbog tvoje tikve, Bumpo. Bit će dobro. Doktor će ti 
dati kapljice. Misli samo što nam je ostalo od te pustolovine: 
pun.čamac zaire, puni džepovi nakita, tisuće peseta. Nije to 
loše, zbilja nije lošel“ 

4 


ČETVRTI DIO 


1. POGLAVLJE 


OPET O JEZIKU šKOLJKARA 


Miranda, grimizna ptica rajčica, pravo je prorekla, kad 
nam je kazala, da će lijepo vrijeme potrajati nekoliko sedmica. 
Evo tri sedmice što dobra naša ,,Droplja“, tjerana jednolič- 
nim snažnim vjetrom, krči svoj put kroz nasmijano more. 

Većina bi pravih pomoraca vjerojatno smatrala ovaj dio 
našeg putovanja dosadnim. No meni se to nije činilo do- 
sadno. Kad smo stigli dalje na jug i na zapad, činilo mi se 
da se lice moje svakim danom mijenja. Svi oni mali doživ- 
ljaji, koje stari kakav morski vuk ne bi uopće opazio (ili se 
ne bi htio potruditi da ih opazi), mene su živo zanimali, 

Nismo sreli mnoge lađe. No kad bi nam jedna došla na 
vidik, uzeo je doktor svoj dalekozor, a mi bi svi gledali 
kroza nj. Kadikad bi doktor signalizirao lađama i pitao što je ' 
nova izvjesivši na jarbol male sitne zastavice, a strana bi 
lađa isto tako odgovarala. Značenje tih signala nalazila su 
se u jednoj knjizi, koju je doktor čuvao u svojoj kabini. Rekao 
je, da je to bio jezik mora i da sve lađe, bili to Englezi, Ho- 
lanđani ili Francuzi, razumiju taj jezik. 

Najveći naš doživljaj prvih ovih sedmica bio je susret sa 
ledenjakom. Obasjano suncem, blistalo je ledeno brdo u sto 
boja, a činilo mi se kao da je to neka palača iz priče ukrašena 

bezbrojnim draguljima. Pomoću našeg dalekozora otkrili smo 


na ledenjaku bijelu medvjedicu sa mladunčetom. Promatrala 
nas je. A doktor ju je prepoznao. Kad je onomad otkrio sje- 
verni pol, bila je ta medvjedica u deputaciji, koja ga je posje- 
tila, pa je i s njome razgovarao. Zato je okrenuo lađu i pri- 
makao je sasvim blizu ledenjaku. Ponudio je medvjedici, da 
će je uzeti zajedno s mladunčetom na ,,Droplju“, no ona je 
kimnula glavom da n e, rekavši, da je za mlado paluba ,,Dro- 
plje“ odviše vruća, jer da nema leda, koji bi mu hladilo noge. 
Bio je to zbilja veoma vrući dan, no radi blizine velikog le- 
denjaka morali smo svi dići ovratnike na kaputima, a zubi 
su nam cvokotali. 


Tečajem ovih mirnih i prijatnih dana upotpunio sam s po- 
moću doktorovom svoje znanje u čitanju i pisanju. Tako sam 
dobro napredovao, da sam mogao voditi i brodski dnevnik. 
To je velika knjiga, koju ima svaka lađa, kad ide na put. 
Neka vrst dnevnika, u koji se zapisuje svaki dan koliko je 
milja prevaljeno, odakle je duvao vjetar i svi drugi dogođaji. 


I doktor je pisao u slobodnim časovima, no u svoju bi- 
lježnicu. Sad kad sam znao čitati, virnuo bi kadikad u te bi- 
lježnice, no činilo mi se veoma teško odgonetati doktorov 
rukopis. Ipak sam razabrao da sve te bilješke govore nešto 
o moru. Sedam debelih svezaka bilo je ispunjeno crtežima i 
primjedbama o različitim morskim raslinama. Drugi jedan sve- 
zak je obrađivao morske ptice, treći morske crve, četvrti 
morske račiće i morske školjke. Sve te bilješke trebalo je 
preraditi, štampati i vezati ih poput pravih knjiga. 


Jednoga poslije podneva vidjeli smo, kako oko lađe pluta 
neka čudna stvar, koja je bila nalik na obamrlu morsku travu. 
Doktor je rekao, da su to Zatonske alge. Kako smo plovili 
postajala je stvar sve deblja i gušća, pokrivajući čitavu povr- 
šinu mora dokle god bi dopr'o okom. Činilo se, kao da ,,Dro- 
plja“ plovi preko livade, a ne oceanom. 


94 


hd 





Algama su se verali mnogi račići, a ugledavši njih sjetio 
se doktor na svoj stari san: da nauči jezik školjkara. Mrežom 
je povadio iz mora nekoliko račića i stavio ih u vodeni rezert- 
voar, da bi ustanovio, hoće li ih razumjeti. Među tim rači- 
ćima uhvatio je slučajno i čudnu jednu okrugljastu ribu, koja 
se, kako mi reče, zove Srebrna drhtulja. 

Nakon što je neko vrijeme osluškivao račiće, stavio je u 
akvarij drhtulju i stao slušati. Morao sam u taj čas otići, da 
posvršavam neke poslove na palubi. No tek što sam stigao 
gore, čuo sam, kako me doktor zove: 

»Stubbins“, poviče on, tek što me ugledao, ,,nešto sasvina 
izvanredno! Upravo nevjerojatno! Ne znam da li ne sa- 
njam. Ne vjerujem svojim osjetilima. Ja... ja... 

ušto je, doktore, što se dogodilo?“ pitao sam ja. 

»Drhtulja“ — šapnuo je on pokazujući drhtavim prstima 
prema akvariju, u kome je mala okrugla riba mirno plovila 
amo tamo —“ drhtulja govori engleskim jezikom i fićuka 
poznatu neku melodiju.“ 

»Govori engleskim jezikom?“ kliknem ja. ,I fićuka? To 
je nemoguće!“ 

»Ne, to je činjenica“, reče doktor sav blijed od uzruja- 
nosti. ,Samo nekoliko riječi. nesuvisla zbrka. A sve je po- 
miješano sa ribljim jezikom, koji ne razumijem. No to su 
engleske riječi, ako se smijem pouzdati na svoj sluh. A me- 
lodiju, koju fućka, je veoma lako razabrati. Uvijek je ista 
melodija. Daj ti malo poslušaj i reci mi što misliš. Reci mi sve 
što čuješ. Pazi na svaku riječ!“ 

Stavio sam desno uho pod vodu, a nekoliko trenutaka 
nisam čuo 'apsolutno ništa, osim — suhim svojim uhom — 
kako doktor teško diše. Sav se bio ukočio čekajući tjeskobno, 
što ću ja reći. 

Napokon sam čuo nešto u vodi, nešto nalik na pjev dje- 
teta, koje je milje i milje daleko. Nevjerojatno fin i nježan 
glas. 

»AR!“ kliknuo sam ja. 

Što je?“ šaptao je doktor hrapavim glasom. Još je uvijek 
drhtao. ,,Što veli?“ 

»Ne mogu razumjeti“, rekoh ja. ,,Većina toga što govori 
je na nekom čudnom i stranom ribljem jeziku. — No čekajte 
časkom.., sad: Pušenje zabranjeno! Duše mi, 
kako je smiješna ova životinja. Prženi ku- 
kuruz i razglednice. Izlaz. Pljuvati zabra- 
njeno. Još časak! Sad fućka...“ 

»Kakova je melodija, koju fućka?“ drhtao je doktor. 

»John Peel.“ 

»Da, da, to sam i ja mislio.“ Stao je nešto bilježiti u svoju 
teku, dok sam ja dalje slušao. 

»Nije li to čudno“, mrmljao je doktor kao da sam sa so- 
bom razgovara, dok mu je olovka hbitala preko papira. ,,Iz- 
vanredno čudno, ali strašno uzbudljivo. Htio bih samo znati, 
odakle...“ 

»Sad opet govori ljudskim jezikom: ,Veliki rezer- 
voar mora se očistiti“ To je sve. Sad opet — riblji 
jezik...“ 

»Veliki rezervoar“, mrmljao je doktor i raskolačio oči, 
»Htio bih znati, što to znači...“ Onda je najednom skočio 
sa stolca. ,,Pogodio sam! Ova riba mora da je boravila u ka- 
kvom akvariju. Pomisli samo! U akvariju se obično prodaju 
razglednice. Zabranjeno je pljuvati, izlaz — to su stvari, 
koje vele čuvari publici. A: ,Duše mi, kako je to smiješna ži- 
votinja!' Tako nešto vele ljudi, kad razgledavaju ribe u akva- 
triju. Sve se to poklapa. Nema sumnje, Stubbins, ova je riba 
umakla iz ropstva. A svakako je moguće premda nije sigurno, 
da bi njenom pomoću mogao uspostaviti kontakt sa školjka- 
rima. Sretnog li slučaja!“ 





II. POGLAVLJE 


POVIJEST DRHTULJE 


Kad je doktora zahvatila stara njegova manija: jezik školj- 
kara, nitko ga ne bi mogao zadržati. Radio je čitavu noć. 

Oko ponoći zaspao sam sjedeći na stolcu, a oko dva sata 
noću zapao je u san Bumpo, koji je dotada kormilario. I tako 
je punih pet sati ,,Droplja“ bila prepuštena sama sebi, da 
plovi kud hoće i kako hoće. No zato vrijeme radio je John 
Dolittle napinjući sve sile, kako bi odgonetnuo jezik drhtulje 
i s njome se sporazumi, 

Kad sam se probudio bio je već bijeli dan. Doktor je još 
uvijek stajao kraj akvarija — izgledao je umoran poput sove 
i strašno mokar. No licem mu se širio ponosan i sretan 
smiješak, 

»Stubbins“, reče on, čim je vidio da se mičem, ,,uspjelo 
je. Našao sam ključ za jezik drhtulja. Strašno je to težak 
jezik, sasvim nešto drugo, nego li životinjski jezici, koje sam 
dosada poznavao. Jedino našto me sjeća je starohebrejski. 
Nije to jezik školjkara, no ipak velik korak do tog cilja. Uzmi 
olovku i novu bilježnicu i napiši sve, što ti velim: drhtulja 
mi je obećala ispričati povijest svoga života. Ja ću prevoditi, 
a ti ćeš odmah bilježiti. Jesi li spreman?“ 

Opet je doktor zaronio uho pod vodu, a kad je počeo 
govoriti, ja sam stao pisati. To je eto povijest, koju je dr- 
htulja ispričala: 


TRINAEST MJESECI U AKVARIJU 


Rodila sam se u Tihom oceanu na obali Chile-a. Pripa- 
dala sam porodici od dvijetisućepetstodeset drhtulja. Kratko 
Vrijeme, nakon što su nas napustili roditelji, mi smo se mali 
raštrkali kojekuda, jer su čitavu porodicu rastjerali kitovi. 
Ja i moja sestra Klipa — bila je to moja sestra ljubimica — 

jedva smo umakli opasnosti. Općenito uzevši nije odviše 
teško umaći kitovima, ako ih spretno izmičeš i brzo skačeš na 
stranu. No kit, koji je progonio Klipu i mene, bio je grdna 
mrcina. Svaki put, kad bi se sakrili pod kakav kamen ili gdje 
drugdje, on bi se vratio i tjerao nas natrag u debelo more. 
Strašno tvrdoglav, očajan kit. 

Konačno smo ga se otresli, ali smo morali plivati stotine 
milja, jer nas je gonio čitavom zapadnom obalom Južne Ame- 
rike. Sreća nam toga dana nije bila sklona. Dok smo poči- 
vali i kušali malo odahnuti, projurila je kraj nas druga jedna 
porodica drhtulja i doviknula nam: ,Dođite s nama što brže 
možete — dolaze morski psi." 

Morski psi jedu veoma rado drhtulje — može se reći, da 
je to njihova najomiljelija hrana. Zato ne zalazimo nikad u 
duboku močvarnu vodu. 

Jer valja reći: morskim psima nije lako izmaći. Strašno 
su brzi i dobri lovci. Morali smo dakle skočiti i opet bježati, 

Nakon što smo plivali opet nekoliko stotina milja ogledali 
smo se i vidjeli da se morski psi sveđer približuju. Zaplivali 
smo stoga u neku luku na zapadnoj obali Udruženih država. 
Nadali smo se i vjerovali, da nas onamo morski psi ne će tako 
lako slijediti. I zbilja nisu ni vidjeli da smo skrenuli u luku 
nego su projurili dalje prema sjeveru. Nikad ih više nismo 
vidjeli. Nadajmo se, da su se smrzli u Ledenom moru. 

No kako sam već rekla, onaj je dan bio za nas crni petak. 
Dok smo — moja sestra i ja, — polagano plivali oko usidrenih 
lađa ne bi li našli kakvu lupinu od naranče, nama je to velika 
delikatesa, uhvatili smo se sasvim iznenada u mrežu. Hop, i 
mi smo bili uhvaćeni! 

Borili smo se što smo bolje mogli — no uzalud. Bila je to 
čvrsta mreža sa veoma uskim ušicama. Gurali smo se i loma- 
tali, no ipak su nas povukli iz vode i bacili na palubu. Ležali 
smo na žarkom popodnevnom suncu na suhoj obali. Nekoliko 
starih ljudi sa bradama i naočalima nadvilo se nad nas i stalo 

nas motriti. Pri tom su puštali čudne neke glasove. Nekoliko 
bakalara, koji su se bili uhvatili u istu mrežu, bude bačeno 
natrag u more. No nas su bradati ljudi smatrali očito veoma 
dragocjenima. Pomno su nas stavili u jedan vrč, a nakon 


što su nas donijeli na kopno, otišli su s nama u veliku jednu 


kuću gdje su nas bacili u sanduk pun vode. Ova ju kuća 
stajala na rubu luke, a morska je voda strujala kroz staklene 
osude, tako da smo mogli disati kako valja. Dotada nismo 
nikad živjeli iza staklenih zidova, pa smo isprva neprestano 
kušali isplivati. Nabili smo si često njuške, kad bi se svom 
silom zaletili u stakleni zid. 

Slijedili su tjedni dosadnog nerada. Dobro su s nama 
postupali, koliko su to znali i mogli. Stari oni dječaci sa 
naočalima, dolazili bi svaki dan dva puta, ponosno nas mo- 
trili i pazili da dobivamo pravu hranu, da je dovoljno svijetla 
i da voda nije ni prevruća ni premrzla. No kako je dosadan 
bio taj život! Činilo se, kao da smo u izlogu, jer bi u odre- 
đeni sat prije podne otvorili vrata kuće, a ljudi, koji ne bi 
imali posla, dolazili bi unutra da nas motre. Posvuda su sta- 
jali rezervoari sa raznim vrstama riba, a gomila bi išla od 
posude i promatrala nas i razjapila usta od velikog čuda. To 
nam je tako dozlogrdilo, da smo i mi zinuli dok bi nas ovi 
ljudi ogledavali, a to se njima činilo strašno smiješno. 

Jednoga dana reče mi sestra: ,Misliš li ti, brate, da ova 
čudna bića, koja su nas uhvatila mogu govoriti?“ 

u»Zacijelo“, rekoh ja. ,Nisi li opazila, da neki od njih go- 
vore samo usnama, drugi čitavim licem, a drugi i rukama? 
A kad se približe staklu, možeš ih čuti. Poslušaj malo!“ 

U taj čas približila se našem zatvoru neka ženka, koja 
je bila veća od svih ostalih. Pritisnula je svoj nos na staklo, 
pokazala svome djetetu prstom na mene rekavši: ,Duše mi, 
kako je to smiješna životinja!“ 

I onda smo opazili, da su to posjetnici uvijek govorili, 
kad bi nas gledali. Neko smo vrijeme mislili da je to čitav 

njihov jezik, i da ta stvorenja ne mogu imati mnogo misli, 
Da bi dotukli vrijeme učili smo izgovarati: ,Duše mi, kako 
je to smiješna životinja!' dok nismo znali na pamet. Nismo 
dakako znali što to znači. No druge smo ljudske izreke ra- 
zumjeli, a naučili smo dapače i nešto čitati. Na zidovima su 
se isticali mnogi veliki znakovi, a vidjeli smo kako čuvari 
ljutito pokazuju te znakove ljudima, koji su htjeli pljunuti ili 
zapušiti. Čuvari bi onda na glas čitali pokazujući te zna- 
kove, a mi smo tako razabrali što to znači: ,»Pušenje zabra- 
njeno! Zabranjeno pljuvatil' 


Večerom, kad bi se gomila razišla, pometao je uvijek 
jedan te isti stari čovjek, koji je imao jednu nogu, lupine i 
druge stvari. Dok je pometao fućkao bi uvijek jednu te istu 
melodiju. Ovu smo melodiju veoma voljeli, pa smo je također 
naučili na pamet, jer smo mislili da je to dio jezika. 


Tako smo proveli punu godinu dana na tom neugodnom 
mjestu. Kadikad bi ljudi stavljali nove ribe u ostale rezer- 
voare, a kadikad bi stare ribe vadili napolje. Isprva smo se 
nadali da će nas zadržati samo neko vrijeme i da će nam 
dati opet slobodu, pošto su nas dovoljno razgledali. No pro- 
lazio je mjesec za mjesecom, a ništa. Tako nam je najposlije 
tuga pritisla srce. Sve smo manje govorili, i sve teže podna- 
šali tamnovanje. 


Jednoga je dana velika prostorija, u kojoj smo se nalazili 
bila tako puna ljudi, da se neka žena s crvenim licem one- 
svijestila od vrućine. Promatrao sam je kroz staklo i vidio 
kako se ostali ljudi zbog toga strašno uzrujavaju, premda mi 
se to nije činilo važno. Prskali su je hladnom vodom i odni- 
jeli napolje na svježi zrak, 


To me potaklo da mislim i najednom mi je nešto silno palo 
na pamet. ,,Sestro“, rekoh ja, okrenuvši se jadnoj Klipi, koja 
je tužno sjedila na podu naše tamnice, nastojeći da se skrije 
iza jednog kamena, kako je glupa neka derišćad ne bi mogla 

vidjeti, ,sestro“, rekoh, ,,kad bi pravili kao da smo bolesni, 
bi li nas onda odnijeli iz ove zagušljive kuće? Što misliš?“ 

»Brate“, reče ona umornim glasom, ,,možda bi nas odni- 
jeli napolje, no vjerojatno bi nas bacili na smetište, gdje bi 
morali umrijeti na žarkom suncu.“ 

»Ali“, odvratim ja, ,,zašto da trčkaraju kojekuda, dok se 
namjere na smetište, kad je luka tako blizu? Dok su nas 
ovamo nosili, vidio sam kako ljudi bacaju otpatke u luku. 
Kad bi nas bacili u more, bili bi spašeni.“ 

»More“, mrmljala je jadna Klipa okrenuvši glavu — moja 
sestra Klipa imala je veoma lijepe oči — ,,čini mi se, kao da 
sanjam, kad čujem ovu riječ. More! O brate, vjeruješ li ti, da 
će mo ikada jošte plivati u moru? Svake noći, kad budna 
ležim na dnu ovog smrdljivog zatvora, čujem kako dopire 
do moga uha vjerni glas mora. O kako čeznem za morem!“ 

Glasno je zajecala. 

»Čuj“, povičem ja, ,i mene muči ova čežnja. Učinit ćemo 
tako kao da smo bolesni, ili još bolje, da smo mrtvi. Vidjet 
ćemo što će da bude. Ako nas bace na smetište i mi se spržimo 
na suncu, neće to biti gore, nego da ovdje ginemo u toj 
zagušljivoj tamnici. Što ti veliš? Hoćeš li se odvažiti na taj 
pothvat?“ 

»Hoću“, reče ona, ,,vrlo rado.“ 

Idućeg jutra našao je čuvar dvije drhtulje, koje su uko- 
čene, mrtve plovile na površine vode. Veoma smo dobro opo- 
našali mrtve ribe, valja priznati! Čuvar je smjesta doveo 
staru gospodu sa bradama i naočalima. Zalomili su rukama, 
toliko su se prepali, a onda su nas pomno uzeli iz vode i po- 
ložili na mokru krpu. To je bilo najgore. Riba, koju izvadiš 
iz vode, mora otvarati i zatvarati usta, a da bi uopće mogla 
disati. No i onda ne može dugo izdržati. A mi smo morali 
ležati čitavo vrijeme ukočeni i tobož mrtvi. Disali smo samo 
sasvim tiho napola rastvorenim ustima. 

Stari oni klipani pipkali su nas, štipali i bockali, da nam 
se učinilo, da nikad neće svršiti. Zatim, kad su časkom okre- 
nuli glavu došuljala se odurna jedna mačka i malo da nas 
nije proždrla. Srećom su se stari ljudi u taj čas okrenuli i 
protjerali mačku. No lako je zamisliti, da smo upotrebili taj 
momenat, da nekoliko puta čestito udahnemo zraka. To nas 
je spasilo od smrti. Da nije bilo te mačke mi bi se sigurno 
ugušili. Htio sam šapnuti Klipi, da bude hrabra i da izdrži, 
No nisam se mogao ni ganuti. Osim toga se riblji govor ne 
čuje, kad nisi pod vodom. Upravo, kad smo htjeli popustiti 
i priznati, da smo još na životu, mahnuo je jedan od starih 
ljudi žalosno glavom i iznio nas napolje. 

Dobro dakle, mislio sam ja, sad ćemo doskora upoznati 
svoju sudbinu: Sloboda ili smetište. No tek što smo bili vani 
okrenuo je čovjek ravno prema velikom kupu smeća, koje se 
nalazilo na drugom kraju trga. Grdno smo se prepali. No 
srećom je u taj čas prolazio neki veoma prljavi čovjek s ko- 
njem i kolima i pokupio smeće. Mislim, da mu je to smeće 
pripadalo. I stari se čovjek okrenuo ne znajući sada kud će 
da nas baci. Malo da nas nije naprosto odbacio. No očito 
je pomislio, da bi time odviše uneredio trg. Ovo je tjeskobno 
čekanje bilo strašno. Napokon je čovjek otišao s trga, a meni 
se srce skupilo od strave, kad sam vidio da nas hoće baciti 
u kanal. No danas je sreća bila s nama: Veliki jedan čovjek 
u modroj uniformi sa srebrnim pucetima zadržao ga je od tog 
čina posljednji čas. Prema načinu, kako ga je poučavao, ko- 
silo se očito sa gradskim propisima bacati ribe kojekuda. Na- 
pokon se čovjek, koji nas je nosio, okrenuo i pošao na veliku 
našu radost prema luci. Išao je polagano, mrmljao čitavo vri- 
jeme, ogledavajući se ispod oka za čovjekom u modroj uni- 
formi. Najradije bih ga ugrizao za prst da se malko požuri. 
Klipa i ja faktično smo izdisali. Bilo je skrajnje vrijeme. 

Napokon je stari čovjek dospio do obale i bacio nas ža- 
losno u vodu. 

Nikada još nisam doživio nešto slično. Onaj čas, kad smo 
osjetili, da nam se slana voda sklopila nad glavom, nikada 
neću zaboraviti. Jednim udarom repa vratili smo se natrag 
u život. Stari onaj čovjek, koji nas je donio u luku, tako se 
iznenadio vidjevši gdje plivamo, da je pao ravno u vodu. 
Neki mornar ga je spasio uhvativši kukastim željezom za 
kaput. A posljednje što smo vidjeli bilo je, kako onaj veliki 
čovjek u modrom kaputu odvlači našega starca i opet ga 
nešto poučava. Očito se to kosilo sa gradskim propisima 
bacati mrtve ribe u luku. No mi smo bili slobodni, pa što nas 
briga za sve to. Munjevitim skokovima, oštrim lukovima, 
mahnitim trzajima, plivajući amo tamo, hitali smo prema na- 
šem domu u debelo more. Jecali smo i vrištali od zanosa. 

To je čitava pripovijest, a sada ću pokušati da ti odgo- 
vorim na sva pitanja, kako sam ti jučer obećao. Ali pod tim 
uvjetom, da me smjesta zatim pustite natrag u more. 

Doktor: Ima li kakovo dublje mjesto u moru nego li 
tako zvani Nero-bezdan. Mislim onaj ponor u blizini otoka 
Guan? 

Drhtulja: Naravski. Na utoci rijeke Amazonke ima 
mjesto, koje je mnogo dublje, ali je maleno i nije ga lako 
naći. Zovemo ga Duboka jama, a osim toga ima još jedan 
ponor u južnome Ledenom moru. 

Doktor: Umiješ li ti kakav jezik školjkara? 

Drhtulja: Ne, ne znam ni jednu jedinu riječ. Mi 
prave ribe nemamo nikakvog saobraćaja sa školjkarima. Sma- 
tramo ih nižom društvenom klasom. 

Doktor: No mora da si čuo kakove glasove, kad si 
bio u njihovoj blizini? Mislim ako ih i ne razumiješ morao si 
čuti neke glasove, zar ne? 

Drhtulja: Čuje se samo, kad razgovaraju najveće 
vrste školjkara. Njihovi su glasovi inače tako slabi i sitni — 
da nitko osim njih samih ne može pravo razabrati njihov 
govor. Jedino, kako rekoh, najveće vrsti imaju nešto jači glas. 

Ovaj glas je nekako tužno zvučan, od prilike kao kad ka- 
menom udariš po željeznoj cijevi, no dakako nipošto tako 
glasan. 

Doktor: Htio bih veoma rado stići na dnu mora da 
tamo štošta istražim. Kako znaš, mi zemaljske životinje, ne mo- 
žemo disati pod vodom. Da li bi mi ti znao reći, što da 
uradim? 

Drhtulja: Držim da bi za vas dvoje bilo najbolje, kad 
bi se namjerili na morskoga puža sa staklenom kućicom. 

Doktor: Tko je to? 

Drhtulja: To je golemi jedan slanovodni puž iz poro- 
dice obalnih puževa, no velik poput velike zgrade. Ovaj puž 
govori veoma glasno, ako uopće govori. Veoma je šutljiv. 
Plovi čitavim morem, zalazi u sve dubine, jer se ne treba 
bojati ni jednoga morskog stvorenja. Kuća toga puža je od 
prozirnog sedefa, tako da se može gledati skroz, no veoma 
je debela i čvrsta, Kad je ova kuća prazna, ima tamo do- 
voljno mjesta za konja i kola. Kad putuje, sprema tu svoju 
hranu. 

Doktor: To je biće, koje tražim. Moglo bi mene i moga 
pomoćnika uzeti u svoju kućicu, pa bi onda najdublje dubine 
mogli istraživati bez ikakove opasnosti, Ne bi li mi je mogla 
dovesti? 

Drhtulja: Nažalost ne bih. Rado bih za tebe učinila 
— no obična riba jedva ikada viđa ovog puža. Živi u ve- 
likim dubinama u Dubokoj jami i veoma rijetko izlazi. A ribe 
se plaše Duboke jame jer je voda ondje veoma močvarna. 

Doktor: To je veoma tužno! No ima li još takovih 
puževa u moru? 

Drhtulja: Nema. To je jedini puž ove vrste, otkako 
je njegova supruga umrla pred dugo vremena. To je po- 
sljednji primjerak golemih školjkara. Ovaj puž pripada dav- 
nim vremenima, kad su kitovi bili suhozemne životinje. Vele 
da je star preko sedamdeset hiljada godina. 

Doktor: Bože ljubljeni, kakove bi mi zanimljive stvari 
znao pričati taj puž! Veoma bih ga rado upoznao. 

Drhtulja: Hoćete li me još štogod pitati? Voda se u 
vašem rezervoaru ugrijala i stala zaudarati. Ako me više ne 
trebate, rado bih opet natrag u more. ' 

Doktor: Još jedno jedino pitanje. Kad je Kristof Ko- 
lumbo godine 1492. preplovio: ocean, bacio je u more dva 
egzemplara svoga zapečačenog dnevnika. Jedan primjerak 
nije nikada nađen. Mora da je potonuo. Rado bih ga uvrstio 
u svoju biblioteku. Znaš li možda gdje se nalazi? 

Drhtulja: Znam, nalazi se također u Dubokoj jami, 
Kad je ova bačvica potonula zahvatila ju je struja na obronku 
Orinoka i otplovila je prema sjeveru, dok nije napokon ne- 
stala u Dubokoj jami. Kad bi se nalazila gdje drugdje, rado 
bih onamo otplovila i pokušala da je pronađem za tebe. 

Doktor: Da, to je u glavnom sve. Veoma te nerado 
puštam, jer znam: tek što ću te baciti u more, sjetit ću se 
sijaset stvari, koje sam te htio pitati. Bili htjela štogod, prije 
nego odeš? Da malo založiš? Čini se da je danas hladan dan. 
Možda malko mrvica od kolača ili što sličnog? 

Drhtulja: Ne, ne bi se htjela zadržavati. Ne želim 
drugo do svježe morske vode. 

Doktor: Ne mogu ti dosta zahvaliti za tvoje obavijesti. 
Bila si veoma uslužna i strpljiva. 

Drhtulja: Molim, molim, ne treba da mi hvališ. Bila 
mi je osobita čast pomoći velikom Johnu Dolittle-u. Kako na- 
ravski i sami znate, veoma ste već slavni među boljim ri- 
bama. Zbogom i bilo sretno. Mnogo uspjeha vama, vašoj 
lađi i vašim planovima. 


Doktor je odnio akvarij do prozorčića, otvorio prozor i 
ispraznio vodu u more. ,,Do viđenja“, promrmljao je on, 
čuvši kako je voda zapljusnula, 

Spustio sam olovku iz ruke, naslonio se na stolac i du- 
boko uzdahnuo. Moji su prsti bili sasvim ukočeni, da sam 
mislio, da nikad više neću moći rastvoriti ruku. No ja sam 
bar spavao noću, dok je jadni doktor bio tako umoran, da 
je stavivši prazni akvarij na stol sjeo, zaklopio oči i smjesta 
zahrkao. 

Vani je na hodniku Polinezija bijesno grebla po vratima. 
Ustao sam i pustio je unutra. 

»Divno! Prekrasno!“ zasiktala je ona poput guje. ,Jeli 
to uopće lađa? Gore spava Crnac pod kormilom, dolje spava 
doktor, a ti svojom olovkom nešto drljaš u bilježnicu. Mislite 
li vi, da će ,,Droplja“ sama krenuti u Braziliju? Plutamo poput 
prazne boce, a zakasnili smo bar za jednu sedmicu. Što vam 
je, jeste li pri pameti“, Bila je tako ljuta, da je vrištala naj- 
višim svojim glasom. No morala bi kud i kamo jače vrištati, 
da je htjela probuditi doktora. On je spavao i spavao. 

Ja sam pomno zaklopio bilježnicu, stavio je u ladicu i 
otišao na palubu da prihvatim kormilo. 


III. POGLAVLJE 


NEVRIJEME 


Tek što mi je uspjelo da ,,Droplju“ skrenem određenim 
pravcem, opazio sam nešto čudno. Nismo plovili tako brzo 
kao prije. Povoljnog je vjetra gotovo sasvim nestalo. 

Isprva se nisam zato brinuo nadajući se da će vjetar 
doskora oživjeti. No prošao je čitav dan, pa dva, pa čitava 
sedmica, deset dana, a vjetar nikako da ojača. ,,Droplja“ se 
polagano prtljala morem poput djeteta, koje tek uči hodati. 

Sad se i doktor uznemirio. 

Izvadio je iz ormara svoj sekstant (to je sprava, koja 
čovjeku kazuje, gdje se nalazi) i stao računati. Neprestano 
je proučavao svoje karte, mjerio nešto, a sto puta na dan 
istražio bi svojim dalekozorom najudaljenije kutiće mora. 

»Ali doktore“, rekoh ja, kad sam čuo jednoga popodneva 
kako nešto mrmlja gledajući zastrto nebo. ,, Doktore, zar je to- 
lika nesreća ako malko okasnimo? Imamo dosta zaire, a raj- 
čica će znati, da nije naša krivnja ako stignemo kasnije, nego 
što smo rekli.“ 

»Da, imaš pravo“, reče zamišljeno doktor. ,No ne volim, 
da netko na mene čeka. U to doba godine odlazi rajčica 
obično u peruanska brda, iz zdravstvenih razloga, a osim toga 
bi moglo lijepo vrijeme, koje nam je prorekla, naglo prestati 
i ponovno nas zadržati. Kad bi barem odmicali umjerenom 
nekom brzinom ne bih se mnogo ljutio. No ovo me čekanje u 
potpunoj zavjetrini uznemiruje. No, hvala Bogu, eto napokon 
vjetra. Još je slab, no možda će ojačati.“ 

Sa sjeveroistoka je dunuo lagan vjetrić, a mi smo puni 
nade gledali kako se jedra ,,Droplje“ pomalo nadimlju. 

»Dok stignemo na domak brazilskoj obali, moramo pre- 
valiti još samo 150 milja“, reče doktor. ,,Kad bi ovaj vjetar 
barem jedan dan jednglično duvao, ugledali bi kopno.“ 

No najednom je vjetar okrenuo. Najprije prema istoku, 
a onda natrag prema sjeveroistoku, a onda prema sjeveru. 
Duvao je isprekidano, a mi se nismo mogli odlučiti kuda 
ćemo. Mnogo sam se morao truditi okrečući kormilo, da bi 
skrenuo ,,Droplju“ onamo, gdje će je zahvatiti vjetar. 

Najednom smo čuli Polineziju, koja je sjedila podno jar- 
bola i gledala ne prolazi ovuda kakva lađa. 

»Nevrijeme na vidiku!“ zakreštala je papiga, ,ovaj pro- 
mjenljivi vjetar je loš znak. A tamo sa istoka dolazi oluja. 
Vidite li onu crnu prugu? Ako to nije oluja, onda ja nisam 
morski vuk. A zapadnemo li u tom predjelu u oluju, neće biti 
dobro. Razderat će nam jedra kao da su od papira. Prihvati 

kormilo, doktore, Ako stigne nevrijeme, trebat će čvrsta ruka 
da njime upravlja. Idem da probudim Bumpa i Či-Či-a. Mogla 
bi to biti grdna parada. Najbolje da skupimo sva jedra, dok 
ne vidimo, kako će žestok biti vjetar.“ 

I zaista, čitavo se nebo natmurilo. Crna pruga na istoku 
postala je još crnja i sve se više približavala. Čitavo je more 
stalo kanda šaputati i muklo bučiti. Voda, koja je bila tako 
modra i prijazna, čudno se preobrazila. Sada je bila nekako 
gadno siva i uzrujana. A zastrtim nebom jurili su komadi 
oblaka nalik na odrpane vještice, koje bježe pred nevre- 
menom. 

Prepao sam se. Dosada sam vidio samo prijazno more. 
Kadikad je bilo sasvim mirno i kanda pospano, kadikad 
sjajno, pustolovno i smiono, kadikad zamišljeno i bajno, kad 
bi mjesečevi zraci tragove valova preobratili u srebrne niti, 
ili sanjivi sniježni oblaci izgledali — noću — poput vilinskih 
dvora. No doskora nisam ni znao ni slutio, kako je strašno 
bjesomučno more. 

Kad nas je oluja napokon stigla, prignula se lađa na 
stranu, kao da je nevidljivi div opalio ,Droplji“ zaušnicu. 

Onda se sve stalo zbivati veoma brzo. Vjetar je dunuo 
tako jako, da nam je zastao dah, voda nas je zapljuskivala i 
silno bučila, da mi se sve smutilo u glavi, pa se ni danas 
ne mogu točno sjetiti, kako je propala naša lađa. Znam samo, 
da smo kušali spustiti jedra i da nam ih je vjetar trgao iz 
ruke. Poletjela jedra poput dječjih balona, a nije mnogo falilo 
da i Či-Či s njima ne poleti. 

Premda naš jarbol nije imao više jedara, jurili smo veli- 
kom brzinom prema jugu. No neprestano su se dizali poput 
aveti golemi sivocrni valovi, nadimali se pod lađom, uspi- 
njali i spuštali, pritisnuvši jadnu ,,Droplju“ sa sviju strana, 
da je bila nalik na svinjče, koje se guši u vodi hvatajući ne- 
moćno zrak. Dok sam se trudio ne bi li stigao do kormila, 
i priključio doktoru, hvatajući se poput pijavice rukama i 

nogama za zaslon, da me ne otplavi more, otkinuo je silan 
talas moje uporište, napunio mi usta vodom i otplavio me 
poput čepa niz palubu. Tresnuo sam glavom o vrata i izgubio 
svijest. 


IV. POGLAVLJE 


BRODOLOMCI 


Kada sam se probudio, bio sam sav smušen. Nebo je bilo 
modro, a more mirno. U prvi sam čas pomislio, da sam za- 
spao sunčajući se na palubi ,,Droplje“. Pokušao sam da usta- 
nem, ali sam pri tom ustanovio, da se ne mogu maknuti: ruke 
su mi bile privezane komadom užeta za nešto iza mene. Ispru- 
živši vrat vidio sam, da je to jarbol, koji je bio otkinut go- 
tovo do podnožja. Onda sam primjetio, da uopće ne sjedim 
na lađi, nego na krhotini lađe. Pomalo me stala spopadati 
nelagodnost i strava. Izbuljivši oči pretraživao sam obzorje 
prema sjeveru, istoku, jugu i zapadu: nigdje kopna, ni bro- 
dova, ništa. Bio sam samcat usred Oceana. 

Na koncu se, malo pomalo, moja izmučena glava stala 
sjećati onoga, što se dogodilo: ponajprije, kako je nadošla 
oluja; kako su jedra odletjela u more, zatim kako me veliki 
jedan val tresnuo o vrata, No što se dogodilo sa doktorom i 
S ostalima? Koji je danas dan, da li sutra ili prekosutra? I kako 
to, da sjedim ovdje na komadu drva privezan o komad jar- 
bola? 

Segnuvši rukom u džep našao sam svoj džepni nožić i 
razrezao uže, kojim sam bio sputan. To me je podsjetilo na 
jednu pripovijest o brodolomu, koju mi je Joe nekoć ispričao: 
kako je neki kapetan privezao svoga sina uz jarbol, da ga 
more ne bi otplavilo sa palube. Bit će da je doktor isto učinio 
samnom. No gdje je doktor Dolittle? 

Zaokupila me strašna pomisao, da se doktor utopio sa svim 
ostalima, budući da nigdje nikome nije bilo ni traga, pa ni 
kakvim drugim podrtinama lađe. Stao sam na noge i ponovno 





zurio naokolo po moru. Ništa, ništa do li morske pučine i 
svoda nebeskog! 

U tom času ugledao sam u daljini maleni tamni obris jedne 
ptice, koja je letjela veoma nisko nad talasima. Kada se pri- 
bližila vidio sam, da je to neki galeb. Pokušao sam da s njime 
razgovaram, ne bih li saznao od njega kakove novosti. No na 

sreću nisam učio jezika morskih ptica, tako da nisam mogao 
privući njegovu pažnju, a kamo li da mu objasnim svoje želje. 

Dva put je galeb kružio oko moje splavi, mahnuvši 
koji put svojim krilima. Ja sam, usprkos jadu i pokori, u 
koju sam zapao ipak bio radoznao, gdje je ta ptica sprovela 
prošlu noć i kako je taj galeb ili ma koje drugo živo biće pre- 
živjelo strahovito nevrijeme. Taj mi je galeb predočio veliku 
razliku između pojedinih bića kao i to da veličina i jakost ne 
znače sve. S ovim galebom, slabašnim klupkom perja, pticom, 
koja je mnogo manja i slabija od mene, može more praviti što 
mu drago, ptica će ipak odoljeti! Na sve nedaće odgovorit će 
samo izazovnim zamahom svojih krila. Toga galeba valjalo bi 
nazvati savršenim pomorcem. Jer bjesnila oluja ili sijalo sunce 
— ova vodena pustinja njegov je dom. 

Pošto se galeb spustio nad morsku površinu kružeći oko 
mene, (pretpostavljao sam da traži hrane), opet ga je nestalo 
u pravcu, odakle je došao. A ja sam ponovno ostao sam. 

Osjetio sam, da sam ponešto gladan, a pomalo i žedan, 
Dao sam se na razne tužne misli, kako to čine ljudi, koji su 
osamljeni i koji su ostali bez doručka. Što će se sada samnom 
dogoditi, ako se doktor utopio? Skapat ću od gladi ili umri- 
jeti od žeđi. Zatim je sunce zašlo za oblake i meni je bilo zima. 
Koliko stotina ili tisuća milja udaljen sam od kopna? A šta 
onda, ako se digne još jedna oluja i uništi ovu jadnu splav, 
na kojoj sjedim? 

Još sam neko vrijeme raspredao takove i slične misli, a 
moja je tuga bivala sve većom, kad li se najednom sjetih Po- 
linezije: ,,Ako je doktor uza te, ne prijeti ti nikakova opas- 
nost“, rekla je ova mudra ptica. ,On uvijek stizava na cilj. 
Imaj to na umu!“ 

Nema sumnje, da ne bih bio toliko zabrinut, da je doktor 
uza me. To što sam bio posve sam, nagonilo me na plač. Pa 
ipak je i galeb bio sam! Kakva sam ja mamina maza, go- 
Vorio sam sebi, da mi sam osjećaj osamljenosti tjera suze na 

oči! Eto — prilično sam smješten tu, gdje se nalazim. Bar za 
sada. John Dolittle ne bi se dao zastrašiti ovakvom malen- 
košću. On se jedino onda uzrujavao, kad bi nešto pronašao, 
kakovu novu uš ili što slično. Pa ako je on, što bi Polinezija 
rekla, živa istina, onda se doktor nije ni mogao utopiti, pa će 
sve na koncu dobro svršiti. 

Isprsio sam se zakopavši svoju ogrlicu i uzhodao se gore 
dolje po malenoj splavi, kako bi se ugrijao. Htio sam da bu- 
dem sličan John Dolittle-u. Neću plakati, niti ću se uzruja- 
vati. 

Ne znam kako sam dugo ovako šetao. Zacijelo prilično 
dugo, jer nisam imao nikakvog drugog posla. 

Napokon sam se umorio i prilegao da otpočinem. Usprkos 
svim svojim brigama ubrzo sam čvrsto usnuo. 

Kada sam se probudio blistale su na nebu zvijezde. More 
je još uvijek bilo mirno, a moja čudna splav pomalo se njihala 
podamnom. Kada sam se zagledao u tu beskrajnu tihu noć 
nestalo je sve moje lijepe srčanosti: osjetio sam, jače no ikada, 
kako me mori glad i žeđa, te kopka po mom želucu. 

»Jesi li budan?“ reče neki tanki srebrni glas u mojoj ne- 
posrednoj blizini. 

Skočio sam na noge kao da me tko ubo iglom. Predamnom 
je sjedila Miranda, grimizna ptica-rajčica, a njen lijepi zlatni 
rep žario se prigušenim sjajem u zvjezdanoj svjetlosti. 

Nikada se još u životu nisam tako obradovao, kada bih ne- 
koga ugledao. Umalo što nisam pao u vodu, kad sam po- 
skočio da je zagrlim. 

»Nisam htjela da te probudim“, reče ona. ,,Slutila sam, da 
si umoran, nakon svega onog, što si pretrpio. — Nemoj me 
ugušit, momče, pa ti znaš, da nisam neka šopana patka...“ 

»O Mirando, draga prijo“, rekoh, ,kako se radujem, što 
te vidim. Reci mi, gdje je doktor? Je !' živ?“ 

»Naravno da jest — a ja čvrsto vjerujem, da će vječno 
živjeti. On je nekih četrdeset milja zapadno.“ 

,Pa šta tamo radi?“ 

»Sjedi na drugoj polovici ,Droplje', i brije se. To je bar 
činio onda, kad sam odlazila.“ 

,Bogu hvala, što je živ!“ rekoh. ,A Bumpo i životinje, 
jesu li svi živi i zdravi?“ 

,Da, oni su s njime. Oluja je vaš brod uprav raspolovila. 
Doktor te privezao, kada te našao onesviještena. A onaj ko- 
mad, na kojem si bio privezan, otrgnuli su valovi. Mili Bože, 
i to je bila oluja! Trebalo bi biti galeb ili albatros, pa da izdržiš 
ovakovo nevrijeme. Kroz tri sedmice gledala sam sa vrha 
pećine, da li doktor dolazi, no prošle noći morala sam se sklo- 
nuti u neku spilju, da mi vjetar ne istrgne rep. Čim sam našla 
doktora poslao me sa nekoliko dupina u potragu za tobom. 
Neki galeb, što li, dragovoljno se ponudio, da će nam biti na 
pomoć. Skupilo se bilo veliko mnoštvo morskih ptica, koje su 
čekale da pozdrave doktora, no loše je vrijeme prekinulo ove 
pripreme, da se doktora dostojanstveno dočeka i pozdravi. I 
baš onaj galeb nas je prvi upozorio, gdje bismo te mogli pro- 
naći.“ 

»No pa lijepo, ali kako da ja, Mirando, dođem do dok- 
tora? — Nemam nikakovih vesala.“ 

»Doći do njega! Koješta! Ti si već na putu k njemu. 
Pogledaj malo za sebe.“ 

Okrenuo sam se. Mjesec se upravo uspinjao nad rubom 
morske pučine. I sada sam vidio, kako se moja splav pomiče 
kroz vodu, ali tako nečujno i gotovo neprimjetljivo, da to 
prije nisam opazio. 

A što nas pokreće?“ pitao sam ja. 

»Dupini“, reče Miranda. 

Pođoh do stražnjeg dijela splavi i pogledah u vodu. Ispod 
površine vode mogao sam vidjeti nejasne oblike četvorice 
dupina, čija se glatka koža ljeskala u mjesečini. Svojim su 
njuškama gurali splav. 

»Oni su doktorovi stari prijatelji“, reče Miranda. ,,Oni bi 

sve učinili za Johna Dolittle-a. No sada ćemo doskora ugle- 
dati njegovu družinu. Prilično smo blizu mjestu, gdje sam ih 
ostavila. — Da, evo ih! Vidi onaj tamni obris! — Ne, više 
nadesno. Zar ne možeš raspoznati onu ljudsku spodobu, koja 
se ocrtava na nebu? — Sada Či-Či izviruje za nama i maše 
rukama. Zar ih ne vidiš?“ 

Ja ih nisam vidio, jer moje oči nisu bile tako oštre, kao 
Mirandine. Ali u tom času sam čuo, kako od nekuda kroz 
mutni sumrak dopire Bumpov glas: pjevao je smiješne svoje 
afričke pjesme punom snagom svoga snažnog grla. I čas 
zatim, zirkajući neprestano u smjeru, odakle je dopirao glas, 
napokon sam razabrao nejasnu hrpu brodskih podrtina — 
sve što je preostalo od jadne naše ,,Droplje“. 

»Halo!“ odjeknuo je kroz noć doktorov glas, a ja sam 
smjesta odgovorio. Neko smo se vrijeme tako dozivali, dovi- 
kujući jedan drugome kroz noćnu tišinu. A nekoliko minuta 
poslije toga poslije su se opet — sudarivši se — obje polovice 
naše hrabre, ali uništene lađice. 

Sada, pošto sam bio blizu, a mjesec se visoko uzdigao, 
mogao sam jasno vidjeti čitavo društvo. Njihova je polovica 
broda bila mnogo veća od moje. Ležala je na vodi djelomice 
nagnuta, a putnici su većinom sjedili visoko gore na kafarci, 
žvačući brodski dvopek. 

Ali sasvim dolje, kraj ruba vode, brijao se John Dolittle 
pri mjesečini, služeći se mirnom površinom kao ogledalom, a 
krbotinom razbijene boce kao britvom. 


V. POGLAVLJE 


KOPNO! 


Svi su me vrlo srdačno pozdravili, dok sam se sa svoje 
polovice broda verao na njihovu. Bumpo mi je donio napitak -' 

svježe vode, koju je izvadio iz bačvice, a Či-Či i Polinezija 
stali su pokraj mene kljukajući me brodskim dvopekom. - 

No sam pogled na doktorovo nasmijano lice — sam osjećaj 
da sam opet snjime — više me razvedrio, nego sve drugo. 
Kada sam ga promatrao, kako brižljivo otire svoju staklenu 
britvu spremivši je, da bi se i u buduće mogao njome po- 
služiti, nisam mogao, a da ga ne usporedim s onim galebom. 
Njegovo silno i čudesno znanje, što ga je stekao razgova- 
rajući i prijateljevajući sa životinjama, pribavilo mu je zaista 
moć da čini ono, što se nijedan ljudski stvor ne bi usudio 
pokušati. On je zacijelo, poput galeba, mogao poigravati 
morem, makar kako'ono bilo hirovito. Nije bilo nikakovo 
čudo, što su mnogi od neukih, divljih naroda, koje bi susreo 
na svojim putovanjima, izrađivali njegov kip prikazujući ga 
upola kao ribu, upola kao pticu, a upola kao čovjeka. I premda 
je to bilo smiješno, ipak sam mogao savršeno razumjeti, što 
je Miranda mislila, kada je rekla da čvrsto vjeruje, da John 
Dolittle neće nikada umrijeti. Bilo je dovoljno da budem s 
njime u društvu, pa da se osjećam udobno i sigurno. 

Izuzevši njegovu vanjštinu (njegova je odjeća bila zgu- 
žvana i vlažna, a njegov uleknuti cilindar zaprljan slanom 
vodom) oluja, koja je mene tako prestravila, njega nije uzne- 
mirila više, nego što bi ga uznemirilo, da se nasukao u mulju 
kakovoga pruda u rijeci kraj Puddleby-a. 

Zahvaljujući uljudno Mirandi, što me tako brzo pronašla, 
on ju je zamolio da uzleti povrh naših glava i pokaže nam 
put do Otoka riđih majmuna. Zatim je izdao svoje posljednje 
naloge dupinima, neka napuste podrtinu broda, na kojoj sam 
se ja dovezao i gurnu onu veću polovicu u pravcu, koji će 
im pokazati ptica-rajčica, 

Koliko je toga izgubio prilikom brodoloma, točno ne znam, 
ali vjerojatno — sve, uključivši novac, što ga je uštedio. Pa 
ipak se smješkao, kao da nema ništa na svijetu, što bi on želio. . 


“Jedino blago, što ga je spasio — osim bureta s vodom i vreće 


Pp 115 


dvopeka — bile su njegove skupocjene bilježnice. Vidio 
sam ih, kad je ustao. Opasao je bio ove spise oko struka 
omotavši se dugačkim užetom. Bio je to, kako bi stari Matija 
Mugg običavao kazati, velik čovjek. Čovjek naprosto nevje- 
rojatan. 

I sada smo tri dana putovali morem. Plovili smo polagano, 
ali postojano, prema jugu, 

Jedina nelagodnost od koje smo patili bijaše studen. Što 
smo dalje putovali, kao da je bivalo sve hladnije. Doktor 
reče, da je silna oluja poremetila otok u njegovoj redovitoj 
putanji: očito je zaplovio prema jugu, dalje no ikada prije. 

Treće noći jadna se Miranda vratila k nama gotovo 
smrznuta. Rekla je doktoru, da ćemo se izjutra naći tik uz 
otok, premda ga sada nismo mogli vidjeti, jer je noć bila 
maglovita i tamna. Kazala je, da mora smjesta pohitati na- 
trag u toplije podneblje i da će kao obično posjetiti doktora 
slijedećeg kolovoza. 

»Nemoj zaboraviti, Mirando, reče John Dolittle, ,da mi 
dojaviš, ako bi što čula o Velikoj strelici.“ 

Rajčica ga je uvjeravala, da će to učiniti, I pošto je doktor 
još jedamput zahvalio na svemu, što je za nas učinila, rajčica 
nam je zaželjela svaku sreću i nestala u noć. 

Rano izjutra svi smo bili budni, dugo prije svitanja, čeka- 
jući da ugledamo zemlju, zbog koje smo došli iz tolike uda- 
ljenosti. 1 kada je u osvitu zore blijedo nebo na istoku stalo 
ruditi, Polinezija je naravski prva uskriknula, da vidi paomina 
drveta i planinske vrhove. 

Kad se je jače razdanilo svi smo jasno mogli razabrati 
dugo jedno ostrvo sa visokim liticama u sredini. Doskora smo 
stigli tako blizu, da bi mogli baciti šešir na obalu. 

Dupini su nas još jednom gurnuli, a naša neobična splav 
sukobila se blago sa žalom otoka. Radosni što možemo na- 
pokon ispružiti svoje ukočene noge na kopnu (makar je to 
kopno plivalo po moru) iskrcali smo se brzo sa splavi. Stu- 

pili smo prvi put na čvrstu zemlju nakon putovanja, koje je 
trajalo šest mjeseci. Kako li sam bio uzbuđen, kada sam ugle- 
dao Otok riđih majmuna. Ona mala točka na atlasu, koju 
sam bio označio olovkom, napokon je ležala do mojih nogu! 

Kada se još više razdanilo opazili smo da su palme bile 
nekako uvele, a trava kao osušena. Doktor reče, da je to po 
svoj prilici uslijed studeni, koja je sada snašla otok u novom 
podneblju. Ovo drveće i trava pripada raslinstvu toplo trop- 
skog pojasa. 

Dupini su nas upitali da li ih još trebamo, a doktor reče, 
da zasada ne, a da nam ne treba ni splav, koja se uostalom 
stala raspadati u komade i nije više mogla da plovi. 

Kada smo se stali spremati da pođemo u unutrašnjost 
otoka i da ga malo istražimo, primijetili smo najedamput či- 
tavu hrpu Crvenokožaca, koji su nas motrili velikom rado- 
znalošću, posakriveni iza stabala. Doktor je pošao naprijed, 
da bi snjima govorio, no to mu nije uspjelo. Nisu ga razu 
mjeli. Pokušao je da im pomoću znakova veli, da je došao u 
miroljubivoj namjeri. No kao da nismo Indijancima bili po 
ćudi. Držali su u rukama lukove i strelice ili duga lovačka 
koplja sa kamenim šiljkom. Doktoru su znakovima objasnili, 
da će nas sve poubijati, ako se samo za korak približimo. 
Očito su željeli da smjesta odemo s otoka, 

Zaista neugodna situacija. 

Naposljetku im je doktor objasnio, da želi samo pregledati 
njihov otok, i onda otići — premda nisam mogao nikako 
shvatiti, kako je on to misilo, budući da nismo imali nikakove 
lađe. 

Dok su oni tako razgovarali, stigao je još jedan Indijanac 
— po svoj prilici sa viješću da moraju nekuda otići, jer su čas 
zatim otišli s pridošlicom mašući strašno svojim kopljima i 
lukovima. 

»Kakovi su to neuljudni pogani!“ reče Bumpo. ,Jeste li 

ikada vidjeli takovu negostoljubivost. ,Nisu nas ni pitali, 
da li smo doručkovali, neznalice nijedne!“ 

»Pst!, odlaze u svoje selo“, reče Polinezija. ,Okladila bih 
se da s onu stranu brda ima selo. Ako ćete mene slušati, 
doktore, otići ćete sa ovog žala, dok nam Indijanci jošte po- 
kazuju leđa. Dajte da zasada pođemo na više, u unutrašnjost 
otoka, nekuda, gdje nas neće tako lako naći. Postat će pri- 
jazniji, kad budu vidjeli, da ne snujemo ništa zla, Lica su im 
poštena i otvorena, meni se čini, da su to pristojni ljudi. 
Samo su neuki, a vjerojatno nikada još nisu vidjeli bijele 
ljude.“ 

I tako smo se malko razočarani ovim dočekom uputili 
prema brdu u središtu otoka. 


VI. POGLAVLJE 


KUKAC — JABIZRI 


Našli smo da je šuma na podnožju brda gusta, ispreple- 
tena lijanama i prilično neprohodna. Prema savjetu Poline- 
zije, mi smo se držali podalje od staze, osjećajući, da je u tom 
času najbolje da izbjegnemo susretaj s Indijancima. 

Polinezija i Či-Či bili su dobri vođe i sjajni prašumski 
lovci. Smjesta su se pobrinuli za našu hranu. Za vrlo kratko 
vrijeme našli su velik broj različitih plodova i oraha. Bilo je 
tu plodova, za koje nitko od nas nije znao kako se zovu, a 
ipak su nam izvrsno prijali. Pronašli smo krasan bistar potok 
s pitkom vodom, koja je dolazila odozgor iz planina. Bili smo 
dakle opskrbljeni i pićem. 

Produžili smo uzduž potoka, sve na više, Tada smo došli 
do predjela, na kojem je šuma bila rjeđa, a tlo kamenito i 
strmo. Sa tog mjesta pukao je prekrasan vidik preko čitavog 
otoka sa sinjim morem u pozadini. 

Dok smo se divili uživajući u vidiku, doktor će iznenada: 
.Pst! kukac-jabizril — Zar ga ne čujete?“ 

Prisluškivali smo i začuli negdje u zraku povrh nas neo- 
bično neko skladno zujanje — slično brujanju pčele, ali ne 
tako jednolično. Zujanje je bivalo čas jače, čas slabije, a 
onda gotovo kao da netko pjeva. 

Nijedan drugi kukac do li jabizri-a ne zuji ovako“, reče 
doktor. 

»Htio bih znati, gdje je. Sudeći po zvuku veoma je blizu, 
a Jeti po svoj prilici između ovih drveta. Oh, da imam samo 
svoju leptirolovku! Zašto se nisam sjetio, da i nju omotam 
oko pasa. Prokleta oluja! Zbog nje ću možda promašiti pri- 
liku, koja mi se pruža prvi put u životu, da uhvatim najređeg 
kukca na svijetu. — Oh, gle! Evo gal“ 

Golemi kukac rekao bih da je bio dug barem tri palca, 
proletio nam je iznenada pred nosom, Doktor se silno uzrujao. 
Skinuo je svoj šešir, da bi se njime poslužio kao mrežom, 
zamahnuo za kukcem i — uhvatio ga. Umalo što se nije stro- 
valio u neki ponor u svojoj divljoj žurbi, ali ga to nije ni 
najmanje smetalo. Pokleknuo je na zemlju uhvativši kukca, 
posve neozlijeđena svojim šeširom. Izvukao je iz džepa kutiju 
sa staklenim poklopcem i vrlo vješto pustio unju ispod oboda 
šešira svoj plijen. Zatim je ustao sretan poput djeteta, da 
razmotri svoje blago pod staklenim poklopcem. 

Bio je to zacijelo vrlo lijep kukac. Odozgo zagasito modre 
boje, a na leđima blistavo crn, poprskan rujnim mrljama. 

»Nema toga sabirača kukaca, na cijelom svijetu, koji ne 
bi dao sve što posjeduje, da bude danas na mom mjestu“, 
reče doktor. 

»Halo 1 Jabizri ima nešto omotano oko noge — ne izgleda 
mi, da je to mulj ili blato. Radoznao sam, što bi to moglo 
biti.“ 

Brižljivo je izveo kukca iz kutije držeći ga prstima za leđa, 
tako da je jabizri polagano micao svojim nogama (imao je 

šest nogu) zrakom. Svi smo se okupili oko njega zureći u 
životinjicu. Oko srednjeg članka desne prednje noge bilo je 
nešto omotano nalik na tanki suhi list i privezano vrlo 
spretno jakom niti paučine, 

Bilo je divno gledati kako John Dolittle svojim debelim 
teškim prstima odmotava paučinu i razmata list, a da pri tome 
nije ništa potrgao ili ozlijedio dragocjenog kukca. Jabizri-a 
je stavio opet natrag u kutiju i zatim rasprostr'o list. 

Možete zamisliti naše iznenađenje, kada smo razabrali, 
da je unutrašnjost lista ispisana znakovima i slikama, izvuče- 
nim tako tankim crtama, da nam je gotovo trebalo povečalo. 
Neke znakove uopće nismo mogli odgonetnuti, ali su! skoro 
sve slike bile vrlo jasne, većinom oblici ljudi i brda. A sve 
je to bilo nacrtano na neki čudan način smeđom tintom. 

Nekoliko trenutaka vladala je mrtva tišina, dok sino svi 
zurili u ovaj list, zatečeni otkrićem. 

»Mislim, da je to pisano krvlju“, reći će napokon doktor. 
»Krv poprima takovu boju, kad se osuši. Netko se ubo u 
prst, da bi svojom krvlju nacrtao te slike. Stara je to majsto- 
rija, kada čovjeku ponestane tinte, ali je vrlo opasna po 
zdravlje. — Kakova li je to neobična stvar: naći ovakovo 
pismo omotano oko noge kukca! Htio bih da govorim jezik 
kukaca, pa da doznam odakle jabizri-u ovo pismo.“ 

»No što je to?“ pitao sam ja. ,,Neki redovi znakova i 
slika. Što ćete s time učiniti, doktore?“ 

»To je pismo“, reče on, ,neko slikovno pismo. Sve te 
stvarčice složene zajedno znače neku vijest. — No čemu dati 
ovakovu poruku kukcu, da je nosi. I onda — dati je baš ja- 
bizri-u, najređem kukcu na svijetu? — Čudno zaista!“ 

Zatim je počeo nešto gunđati zadubivši se u pismo. 

»Rado bih znao što to znači: Ljudi, koji hodaju nekim 
brdom; ljudi, koji ulaze u neku rupu u brdu; neki greben, koji 
se survao sa vrha — uostalom, vrlo dobar crtež; ljudi upiru 
prstom u svoja otvorena usta; rešetke — možda tamničke 

rešetke: ljudi koji nešto mole; ljudi, koji leže na tlu — izgle- 
daju kao da su bolesni, a onda — napokon — neko brdo — 
čudno uobličeno brdo.“ 

Sasvim neočekivano, doktor me oštro pogledao, a lice se 
NY važio smješkom razumijevanja. 

»Velika strelica!“ kliknuo je on. ,,Zar ne vidiš, 
Stubbins?“ 

»Naravno! Samo je prirodoslovcu moglo ovako nešto 
pasti na pamet: da preda svoje pismo kukcu — ne običnom 
jednom kukcu, nego najređem od svih, jednome, kojega će 
drugi prirodoslovac pokušati da ulovi. — Da, da! Velika 
strelica! — slikovno pismo od Velike strelice. Jer slike su 
jedini način njegovog pismenog izražavanja.“ 

»Da, ali kome je namijenjeno ovo pismo?“ opet ću ja. 

»Vrlo vjerojatno meni. Miranda mu je rekla, znam si- 
gurno, kako sam naumio da ga jednoga dana posjetim do- 
šavši ovamo. No ako nije meni namijenjeno, upravljeno je 
svakome, koji uhvati kukca i pročita pismo. To je pismo upu- 
ćeno svima.“ 

»Pa dobro, ali što to znači? Ne znam zašto je to tako i 
čemu se veselite, što ste ga primili.“ 

»Jest, dobro je“, reče doktor, ,jer ga sada mogu protu- 
mačiti. Molim! Prva slika: Ljudi, koji se uspinju na brdo — 
to je Velika strelica sa svojom družinom; ljudi, koji idu u 
onu rupu ili spilju — ulaze u spilju da traže ljekovito bilje; 
brdo, koje se strovaljuje — bit će, da se neka nagnuta pećina 
odronila i zatvorila ih u spilji kao u tamnici. A ovaj kukac 
bio je jedini živi stvor, koji je mogao otpremiti njihovu po- 
ruku vanjskome svijetu. Kukac, koji si je prokrčio put u 
zračne visine. Naravno, slaba je to bila nada, da će tog 
kukca ikada netko uloviti i pismo pročitati. No ipak je to 
bila neka nada, a kada su ljudi u velikoj pogibelji, koji upiru 
prstima u svoja otvorena usta — jer su gladni; ljudi, koji 
nešto mole — zaklinju svakoga, koji nađe to pismo, da im 

pohita u pomoć; ljudi, koji leže na zemlji — oni su bolesni, 
ili pogibaju od gladi. Stubbins, ovo pismo je njihov posljednji 
zov u pomoć.“ 

Kada je završio skočio je na noge, izvukao brzo biljež- 
nicu i stavio pismo među listove. Ruke su mu podrhtavale 
od žurbe i uzbuđenja. 

»Naprijed!“ poviče on, ,u goru, svil Ne smijemo ni časa 
časiti. Ti ćeš, Bumpo, ponijeti vodu i orahe. Samo nebo zna, 
kako su dugo čamili pod zemljom. Nadajmo se, i molimo 
Bogu, da ne bi došli prekasno!“ 

»Ali kamo ideš, gdje ćeš ih potražiti?“ upitao sam ja. 
»Miranda je rekla, da je ostrvo oko stotinu milja dugačko, a 
čini se da se svi vrhunci spuštaju prema njegovom središtu.“ 

»Zar nisi vidio posljednju sliku?“ reče doktor, zgrabivši 
svoj šešir i natukavši ga na glavu. To je bilo brdo čudnih 
obrisa — izgledalo je kao sokolova glava. To je mjesto, gdje 
se nalazi Velika strelica, ako je jošte na životu. Prvo što nam 
je činiti, je da se popnemo na visoki jedan vrh, pa da raz- 
motrimo otok, ne bi li ugledali brdo nalik na glavu sokola. 
— Kad samo pomislim! — To je napokon prilika, da upoznam 
Veliku strelicu, sina Zlatne strelice! — Naprijed! Požurite 


se! Oklijevati znači smrt najvećeg prirodoznanca, koji se 
ikada rodiol“ 


VII. POGLAVLJE 


SOKOLOVO BRDO 


Poslije smo se svi u tome složili, da nitko od nas nije 
tako teško radio u svom životu, kao onoga dana. Što se mene 
tiče, znam, da se samo zato nisam srušio iscrpljen od umora, 
što sam tvrdo odlučio, da neću biti ja onaj, koji prvi napušta 

započeto djelo. Hodao sam — poput stroja, pa kud puklo da 
puklo. 

Kada smo se uspeli na jedno visoko sljeme, ugledali smo 
brdo nalik na ono, koje je bilo nacrtano u pismu. Bila je to 
slika i prilika sokolove glave, a u koliko smo je mogli raspo- 
znati, po veličini drugi vrhunac na otoku. 

Premda nam je svima ponestalo daha od napornog uspo- 
na, doktor nije dozvolio ni da časkom stanemo i da se odmo- 
rimo. Ogledao se samo na sunce da bi se orijentirao, a onda 
je pojurio nizbrdo krčeći si put kroz guštaru, preskakujući 
potoke, hodajući preko najkraćih prečaca. Od svih debelih 
ljudi, doktor je bio zacijelo najbrži cross-countraš, što sam 
ga ikada vidio. 

Mi smo capkali za njim što smo brže mogli. Kada velim: 
mi, mislim na Bumpa i na sebe. Životinje: Đip, Či-Či i Poli- 
nezija, dobri su komad odmakli pred nama pretekavši i sa- 
moga doktora. Uživali su u toj jurnjavi kao u kakvoj igri. 

Naposljetku smo prispjeli do podnožja brda, prema kojem 
smo se bili uputili. Vidjeli smo da su njegove padine vrlo 
strme. 

Sada ćemo se rastati“, reče doktor, ,i dati se u potragu 
za spiljama. Sastati ćemo se opet na mjestu, gdje se sada 


nalazimo. Ako tko pronađe nešto nalik na spilju ili rupu, 


koja je zasuta zemljom ili kamenjem, mora da nas ostale 
vikom i dozivanjima obavijesti. Ako ništa ne pronađemo, 
sakupit ćemo se ovdje za jedan sat. — Jeste li me razumjeli?“ 

Svatko je od nas krenuo drugim putem. 

A da je svatko silno želio, da upravo on bude onaj, koji će 
nešto pronaći, nije to teško zamisliti. A nikada još nisu ljudi 
neko brdo tako pomno pretraživali. Ali jao! Ništa nismo 
mogli pronaći; što bi bilo bar donekle nalik na kakvu zatr- 
panu spilju. Bilo je — istina — mnogo mjesta, na kojima su 
se pećine survale do podnožja obronka, ali nijedna nije tako 

izgledala, kao da bi se tu mogla nalaziti kakova spilja ili 
prolaz. 

Izmoreni i razočarani dovrludali smo jedan za drugim do 
našeg sastajališta. Doktor je bio nešto potišten i nestrpljiv, 
ali nipošto nije kanio napustiti pothvat. 

»Đip“ reče on, ,zar nisi mogao ništa nanjušiti, što bi te 
podsjećalo na Indijanca?“ 

»Ne“, reče Đip. ,,Njušio sam pri svakoj pukotini na ko- 
sini brda, no bojim se doktore, da ti ovdje moj nos neće biti 
ni od kakve koristi. Poteškoća je u tome, što je cijeli zrak 
tako prezasićen zadahom riđih majmuna, da upija sve mirise. 
A osim toga je uzduh previše hladan i suh, a da bi se moglo 
dobro njušiti.“ 

»Bit će da je tako“, reče doktor, ,i još uvijek biva sve 
hladnije. Bojim se da ostrvo još uvijek putuje prema ledenom 
jugu. Nadajmo se, da će se doskora zaustaviti, jer inače 
neće biti ni oraha ni hranivih plodova, jer će sve na ostrvu 
uginuti. A kakove si ti bio sreće, Či-Či? reče obrativši se 
majmunu. : 

»Nikakove, doktore. Uspeo sam se na svaku uzvisinu, 
koju sam ugledao. Pretražio sam svaku pukotinu. Ništa! 
Nigdje nisam mogao naići na mjesto, gdje bi bili sakriveni 
neki ljudi.“ 

»A ti, Polinezijo“, nastavio je doktor da ispituje, ,,nisi 
ništa vidjela, što bi nas moglo dovesti na pravi trag?“ 

»Baš ništa, doktore. Ali sam se nešto smislila.“ 

»Izvrsno!“ kliknuo je John Dolittle, a prožela ga je nova 
nada. ,Što bi to bilo? Da čujemo!“ 

»Imate još uvijek uza se onoga kukca?“ upita Polinezija, 
,»onog Biz-biza ili kako ga vi već zovete...“ 

»Imam“, reče doktor, vadeći iz svog džepa kutiju sa sta- 
klenim poklopcem. ,Evo gal!“ 

»Dobro. A sada čujte“, reče ona. ,Ako je to, što vi 
pretpostavljate istina, — to jest, da je Velika strelica zasuta 

u brdu, našao je Indijanac toga kukca vjerojatno u samoj 
spilji, gdje se nalazi možda i sva sila drugih kukaca, zar ne? 
Čini se, da nije on unio toga Biz-biza u spilju? Tražio je 
bilje, a ne kukce, kako sami rekoste. Je li tako?“ 

Da“, reče doktor, ,,po svoj prilici je tako.“ 

»Vrlo dobro. Onda bi se lako moglo pretpostaviti, da 
je kukčeva kuća ili rupa na onome mjestu, to jest u onom 
dijelu brda, gdje je zatočena Velika strelica sa svojom dru- 
žinom? 

»Jasno, jasno.“ 

»Tako je. Valja dakle učiniti ovo: Pustiti kukca na slo- 
bodu i motriti ga. Prije ili kasnije on će se vratiti svojoj kući, 
u spilju, gdje se nalazi Velika strelica. A mi ćemo ga slijediti, 
ili —“, nadodala je Polinezija, spustivši veličanstveno svoja 
krila, ,,slijediti ga tako dugo dok ne počne zabadati svoj nos 
u zemlju. On će nam u najmanju ruku pokazati, u kojem je 
dijelu brda sakrivena Velika strelica.“ 

»No mogao bi i poletjeti, ako ga pustim na slobodu“, reče 
doktor, ,onda smo njega izgubili, a ništa nismo dobili.“ 

»Pusti ga, neka leti“, zadahtala je papiga prezirnim 
glasom.  ,,Mislim, da i papiga može tako brzo letjeti kao 
Biz-biz. Ako se uzdigne u zrak, neću ga pustiti s oka. To ti 
jamčim. A ako bude puzao po zemlji, moći ćete ga slijediti i 
sami.“ 

»Sjajno!“ klikne doktor“, Polinezijo, ti si fina glavica. 
Odmah ću ga pustiti, pa da vidimo što će biti.“ 

Opet smo se svi prilijepili uz doktora, dok je pomno pri- 
dizao stakleni poklopac i pustio velikog kukca da se popne 
na njegov prst. 

Bumpo je kukca stao bodriti i grditi neka se već jednom 
makne i ode kući. Zapjevao mu je i poputnicu! 

»Daj šuti!“ izderala se na nj Polinezija. ,,Prestani već 
jednom! Što ga vrijeđaš! Zar misliš da nije dovoljno pametan 
da pođe kući, nego mu ti moraš reći?“ 

»Mislio sam, da je možda raspoložen na avanture i da bi 
mogao skrenuti s pravoga puta“, reče Bumpo ponizno. ,,Mo- 
glo bi biti da se zasitio svoga doma, pa ga valja malo ohra- 
briti. Šta misliš da li bi mu zapjevao: — Domovino mjesto 
sveto...“ 

»Ne, onda se nikada neće vratiti, ako ti budeš pjevao. 
Mora da ti glas malko odpočine. Nemoj zaboga pjevati. Pro- 
matraj radije kukca. — A ti, doktore, zašto mu ne bi prive- 
zao kakovu poruku za nogu, javljajući Velikoj Strelici da či 
nimo što možemo, kako bi prispjeli k njemu i neka ne klone!“ 

»Izvrsno“, reče doktor. Za tili čas je otkinuo suhi list sa 
obližnjeg grma, i nacrtao na njemu olovkom neke sličice. 

Pošto je nova poštanska vrećica bila spretno pričvršćena 
za nogu, gospodin je jabizri otpuzio sa doktorova prsta na 
zemlju i stao se ogledavati. 

Ispružio je svoje krake i protrljao nos prednjim nogama, 
a zatim je polagano krenuo u zapadnom pravcu. 

Očekivali smo, da će se popeti uzbrdo, no mjesto toga 
stao je šetati oko brda. Da li vam je poznato, kako dugo 
treba kukac, da prošeta oko brda? Mogu vas uvjeriti, da 
treba za tu šetnju nevjerojatno mnogo vremena. Kako je sat 
za satom odmicao, mi smo se svejednako nadali da će jabizri 
uzletjeti i prevaliti ostatak puta leteći, omogućivši tako Poli- 
neziji, da pođe za njim i tako nastavi naše djelo. No kukac 
niti jedan jedini put zamahnuo svojim krilima. Nikada prije 
nisam pomislio, kako je mučno ljudskome stvoru hodati tako 
polagano, da bi sačuvao korak sa kukcem. Bila je to najdo- 
sadnija stvar koju sam ikada doživio. I kako smo klipsali za 
njim, pazivši poput sokola na svaki njegov korak, ako nam 
baš nije nestao s očiju ispod kakvog lista, svi smo postajali 
tako ljutiti i neraspoloženi, da bi se najradije bili potukli. A 
kada bi se nesretnik zaustavio da razgleda okolicu ili da po- 
novno protare svoj nos, čuo sam, kako Polinezija iza mene 
kune služeći se najstrašnijin mornarskim kletvama. 

Pošto nas je poveo oko brda doveo nas je na ono mjeste 
odakle smo krenuli i tu stao. 

No, što sada misliš o pameti toga kukca?“ reći će Bumpo 
Polineziji. ,, Kako vidiš ne umije poći kući.“ 

»No čemu je“, upadoh ja, ,najprije obilazio oko čitavog 
brdat“ 

Žestoko smo se popravdali, no usred same svađe doktor 
je naglo uzviknuo: ,,Gle, gle!“ 

Okrenuli smo se i vidjeli, kako prstom pokazuje kukca, 
koji se sada uspinjao uzbrdice hodajući mnogo brže i kao da 
je nečim zaposlen. ' 

»No“, reče Bumpo sjednuvši umoran, ,ako kani popeti 
se na brdo, pa onda opet sići, ostat ću radije ovdje da ga 
pričekam. Či-Či i Polinezija mogu poći za njim.“ 

I zaista bi samo majmun ili ptica mogli da pođu putem, 
kojim se sada verao kukac. Bijaše to glatka i ravna pećina, 
strma poput zida. 

No u času, kad je jabizri bio samo deset stopa nad našom 
glavom, kliknuli smo svi u jedan glas. Kukca je nestalo u 
pećini poput kaplice kiše, koju je upio pijesak. 

»Ode!“ vikne Polinezija. ,Ovdje gore mora da je neka 
rupa.“ 1 u tili čas papiga je otprhnula gore prihvativši se 
nogama za jedno neravno mjesto. 

»Da“, vikala je odozgo, ,ova velika kamena ploča mora 
da je kliznula sa vrha i zatvorila ulaz u spilju poput vrata. 
Jadni dečki! Kakove strašne dane mora da su proveli tu 
unutril Oh, da nam je samo nekoliko trnokopa i lopata!“ 

»Trnokopi i lopate ne bi baš mnogo koristili“, reče Či-Či. 
»Gledaj, kako je ta ploča velika: visoka je bar stotinu stopa, 
a skoro isto toliko široka. Trebala bi čitava vojska raditi 
čitavu sedmicu, da je malko otkopa.“ 

»Da mi je znati“, reče doktor, ,,kako je debela?“ 

Podigao je velik kamen i udario svom snagom o pećinu. 
Odjeknula je šupljim gromkim zvukom poput orijaškog 

bubnja. Svi smo stajali mirno prisluškujući, dok je jeka pola. 
gano zamirala. 

A zatim je hladan srh prostrujio mojim tijelom: iz brda 
su doprla tri udarca kao odgovor iz nutrine zemlje. Bum... ! 
Bum...!Bum...! ' 

Razrogačenih očiju gledali smo jedan drugoga, kao da 
je sama zemlja bila progovorila. A kratku i svečanu tišin 

: u 
prekinuo je doktor: iak 
»Hvala nebesima“, reče spokojnim i smjernim glasom,,, 


bar su neki od njih ostali na životu!“ 1. POGLAVLJE 





VELIKI TRENUTAK 


Slijedeći dio naše zadaće bio je najteži. Kako da odgur- 
nemo ili slomimo ovu orijašku ploču? Gledajući kako se poput 
kule izdiže nad našim glavama, učinilo nam se uzaludnim 
da i pokušamo maknuti. 

Ali onaj odazov iz nutrine ispunio nas je novom hra- 
brošću. Za tili čas svi smo mi puzali naokolo, ne bismo li pro- 
našli kakav otvor ili pukotinu, koja bi nam olakšala naš 
posao. 

Či-Či se uspeo uz glatki zid pretražujući gornji dio ka- 
mene ploče. Ja sam čupao grmlje i trgao lišaj, ne bi li otkrio 
kakovo manje otporno mjesto. Doktor je uzimao još lišća, 
sastavljao nova slikovna pisma za jabizri-a, ako bi se vratio 
napolje, dok je Polinezija ponijela gore pregršt oraha i stala 
ih turati u kukčevu rupu, sve jedan po jedan, da bi zatočenici 
imali što da jedu. 

»Orasi su tako hranjivi!“ reče ona. 

No Đip, koji je njuškao oko podnožja kao da lovi štakore, 
pronašao je ono, što nas je dovelo do konačnog uspjeha. 

»Doktore“, kliknuo je on trčeći prema Johnu Dolittle-u 
(nos mu je bio sav pokriven crnom zemljom) ,čitava ploča 
počiva na mekanom sloju zemlje. Veoma ćemo je lako otko- 

pati. Sve mi se čini, da je spilja iza ploče previsoka, a da bi 
Indijanci mogli doseći ovaj sloj zemlje, jer bi nače bili već 
odavna sebi prokrčili put. Kad bismo ostrugali ovaj sloj, 
Ploča bi se malo spustila, a Indijanci bi možda mogli da 
odozgo ispuzaju napolje.“ 

Doktor se požurio da pregleda ono mjesto, gdje je Đip 
kopao. 

»Gle, istina“, reče on ,ako nam uspije da odstranimo ovu 
zemlju, ispod ovog prednjeg ruba, ploča bi se mogla oboriti, 


jer stoji veoma strmo. Vrijedno je pokušati. Hajdemo na' 


posao. 

Nismo imali nikakvog oruđa osim štapova i komada ka- 
menja, što smo ga naokolo mogli naći. Bit će da smo čudno 
izgledali kopajući na podnožju stijene poput jazavaca. Tko 
bi nas vidio kako čućimo, rujući i bušeći, možda bi se od 
srca nasmijao. ' 

Otprilike nakon jednog sata, reče doktor (a sa čela mu 
je curkom curio znoj usprkos studeni): 

»Budite spremni, da skočite smjesta na stranu i maknete 
s puta, čim se ploča stane micati. Ako se ta gromada svali 
na nekoga, prignječit će ga, da će biti tanji od palačinke.“ 

Uskoro zatim čulo se neko škripanje. 

»Pazi!“  krikne John Dolittle, »ploča se spušta! — 
Bjež'mol“ 

Potrčali smo na stranu što su nas noge nosile. Kamena 
se stijena polako spustila otprilike za jednu stopu i sjela u 
korito, što smo ga pod njom iskopali. U prvi mah bio sam 
razočaran, jer sam pomislio da je sav posao bio uzalud. No 
kada sam pogledao gore, vidio sam kako se gornja strana 
sasvim polagano odmiče. Poremetili smo ravnotežu kamene 
stijene. Ploča se odmicala od brda, a iza nje čuli su se ljudski 
glasovi. Nešto su vikali od veselja, ali nismo razumjeli, jer 
su govorili stranim jezikom. Međutim se sve brže i brže na- 
gibao gornji dio ploče, a onda je, uz silnu huku i lomljavu, 

od koje su se zatresla sva brda na otoku, ploča survala na 
zemlju i — raspolovila. | 

Kako da opišem ovaj prvi susret između dvojice najvećih 
pridodoznanaca, koje pamti svijet? Prvi susretaj Velike stre- 
lice, sina Zlatne strelice i Johna Dolittle-a, doktora iz Puddle- 
by-a? Preda mnom sada iskrsava taj prizor jasno i živo, 
vidim svaku pojedinost, premda se to dogodilo prije mnogo, 
mnogo godina. Ali kada treba da o tome pišem, riječi, kojima 
vam pričam tu slavnu zgodu, čine mi se upravo jadne. 

Znam da doktor, koji je svašta doživio u svom životu, 
uvijek ubrajao ovo izbavljenje indijanskog naučenjaka, među 
najveća svoja djela. Što se mene tiče, znajući koliko je njemu 
morao značiti ovaj susret, bio sam kao na iglama od silnog 
očekivanja i znatiželje. 

Kada se velika kamena gromada konačno srušila do naših 
nogu, zurili smo u spilju, očekujući što će sada biti. 

Mračni crni ulaz, visok kojih dvadeset stopa, bio je 
otkriven. U sredini toga otvora stajao je golemi Indijanac, 
visok najmanje sedam stopa, lijep, snažan i vitak. Bio je 
opasan samo tkaninom satkanom od biserja, a u kosu je zadio 
orlovo pero. Jednom je rukom prikrivao lice da zaštiti oči od 
blistavog sunca, koje danima i danima nije vidio. 

»To je on!“ čuo sam doktora kako šapće u mojoj nepo- 
srednoj blizini. ,,Prepoznajem ga po njegovom visokom uz- 
rastu i po brazgotini na bradi“. Polagano je zakoračio na- 
prijed preko razbite kamene ploče, a ruku je držao ispru- 
ženu prema crvenokošcu. 

Indijanac je doskora skinuo ruku sa lica. Vidio sam kako 
njegovim pronicavim očima gori neki čudni žar — kao u 
očima orla, samo blaže i ljubaznije. Polagano je dignuo de- 
snicu, dok je inače njegovo tijelo ostalo nepomično kao kip, i 
Prihvatio doktorovu ruku. Bješe to velik trenutak. Polinezija 
mi je kimala značajno i zadovoljno glavom, a čuo sam kako 
Bumpo sentimentalno šmrca. 

Tada je doktor pokušao da razgovara sa Velikom stre. 
licom. No Indijanac naravski nije govorio engleski, a doktor 
nije znao indijanskog jezika, a zatim čuo sam kako doktor 
kuša da se sporazumi s Indijancem govoreći raznim životinj- 
skim jezicima. 

»Kako je?“ rekao je najprije psećim jezikom. ,,Vrlo mi 
je drago, što te vidim“, pomoću konjskih znakova. ,,Kako si 
dugo bio zatrpan?“ jelenjim jezikom. Indijanac se još uvijek 
nije micao nego je stajao, uspravno i ukočeno ne razumije 
vajući ni jedne jedine riječi. 

Doktor je ponovno pokušao nekim drugim životinjskim 
jezicima, ali bez uspjeha. 

Sve dok naposljetku nije pokušao orlovskim je- 
zikom. 

» Veliki crvenokožni čovječe“, reče on gordim graktanjem 
i hrapavim glasom orla, ,,nikada u svom životu nisam se tako 
radovao kao danas, kada sam te našao živa.“ 

Kao da je nešto bljesnulo u licu Indijančevom. Okame- 
njeno lice Velike strelice se razvedrilo smiješkom razumijeva- 
nja. Odgovorio je orlovskim jezikom: 

»Moćni bijeli čovječe, tebi imam da zahvalim što sam živ. 
Do smrti ću ostati tvoj pokorni sluga.“ 

Velika strelica nam je poslije rekla, da je to bio jedini 
učiti, ali da se već dugo nije njime služio, jer orlovi nikada 
ne dolaze na taj otok. 

Zatim je doktor mahnuo Bumpu neka priđe s orasima i 
s vodom. No Velika strelica nije htjela da jede, ni da pije. 
Primivši hranu i piće kimnuo je glavom u znak zahvalnosti, 
okrenuo se i otišao u spilju, dok smo mi pošli za njim. 

U spilji nađosmo još devet Indijanaca, muškaraca, žena i 
dječaka, kako leže na kamenom podu, strahovito mršavi i 
iznemogli. 

Prvi susretaj između Dr-a. Doliftle-a i Velike strelice, 
sina Zlatne strelice 

U nekih su oči bile zatvorene kao da su mrtvi. Doktor ih 
je brzo sve obašao prisluškujući, da li im srce još tuče. Svi 
su bili živi, samo je jedna od žena bila tako slaba, da nije 
mogla stajati na nogama. 

Na doktorovu zapovijed pohitao je Či-Či sa Polinezijom 
u džunglu da potraži hrane. 

Dok je Velika strelica dijelila hranu svojim prijateljima, 
koji su pogibali od gladi, čuli smo odjednom napolju neki 
žamor, Okrenuvši se vidjeli smo kako je na ulaz natisnula 
hrpa Indijanaca. Bili su to oni Indijanci, koji su nas na žalu 
tako negostoljubivo dočekali. 

Isprva su oprezno zirkali u mračnu spilju. No čim su vi- 
djeli uz nas Veliku strelicu i druge Indijance, nahrupili su 
unutra, smijući se i plješćući rukama od veselja. Brljali su 
neprestano nevjerojatnom brzinom, I 

Velika je strelica rastumačila doktoru da ovih devetero 
Indijanaca pripada dvjema porodicama, koje su ga pratile u 
brda da mu pomognu pri sakupljanju ljekovitog bilja. A dok su 
tražili neku vrst mahovine — kojom se liječi loša probava, 
a koja raste samo u vlažnim spiljama — velika se kamena 
ploča odskliznula i zakrčila im prolaz. Pune dvije sedmice ži- 
vjeli su od one ljekovite mahovine i svježe vode, koja se cije- 
dila niz zidove spilje. Ostali Indijanci na otoku smatrali su 
su ih već izgubljenima i oplakivali kao mrtve. Zato su i sada 
tako iznenađeni i sretni našavši svoje rođake žive, 

Kada se Velika strelica obratila pridošlicama, rekavši nji- 
hovim jezikom, kako :ga je bijeli čovjek našao i oslobodio, 
njega i njegove rođake, okupili su se Indijanci oko Johna 
Dolittle-a. Govorili su svi u isti mah udarajući se u prsa. 

Velika strelica reče, da mole za oproštenje, pokušavajući 
da iskažu doktoru, kako im je žao, što su bili tako neprijazni 
na žalu. Prije njega nisu nikada vidjeli bijela čovjeka, pa su 
se istinski pred njim prepali — pogotovo kada su vidjeli, kako 
razgovara sa dupinima. Držali su da je sam nečastivi. 


4 


134 


Zatim su izašli napolje i stali gledati slomljenu stijenu, 
koju smo bili oborili. Bila je velika poput čitave jedne livade, 
a Indijanci su je neprestano obilazili upirući prstom na ras. 
puklinu. Nisu se mogli snaći od čuda kako nam je uspjelo 
oboriti ovu gromadu, 

Putnici, koji su od onog vremena do danas posjetili Otok 
riđih majmuna, kažu, da je ova golema razbita ploča od ka- 
mena, jedna od glavnih znamenitosti otoka. Indijanski vodiči 
pokazujući strancima ovu znamenitost, kazuju pri tome svaki 
na svoj način, kako je ta ploča dospjela onamo. Vele na 
primjer, da se doktor vidjevši, kako je kamena gromada zatr- 
pala njegovog prijatelja, toliko razbjesnio, da je golim ru- 
kama slomio pećinu na dvoje i oslobodio Veliku strelicu. 


Il. POGLAVLJE 


STANOVNICI OSTRVA, KOJE PUTUJE 


Od tog časa su Indijanci s nama sasvim drugačije postu- 
pali. Pozvali su nas u svoje selo da proslavimo ovaj sretni 
dogođaj. I pošto smo napravili nosiljku od mladog granja, 
na koju smo stavili bolesnu ženu, krenuli smo svi nizbrdo. 

Na putu su Indijanci rekli Velikoj strelici nešto, što nam 
se učinilo kao tužna novost, jer se lice Indijančevo veoma 
uozbiljilo. Doktor ga je upitao, kakovo se to zlo dogodilo, 
a Velika je strelica odgovorila, da je jutros rano umro po- 
glavica plemena, starac, kojem je bilo nekih osamdeset go- 
dina. 

»Bit će, da su se zbog toga vratili u svoje selo, kada je 
vijesnik došao po njih na žalo, sjećaš li se?“ šapne mi Poli- 
nezija. 

»,Od čega je umr'o?“ upita doktor. 

»Umr'o je od zime“, reče Velika strelica. 


135 


Zaista, sada kada je sunce zalazilo, svi smo stali drhtati 
od studeni. 

»To je vrlo ozbiljna stvar“, reče doktor. ,,Otok je još 
uvijek u vlasti ove nesretne struje, koja ga zanosi prema 
ledenom jugu. Morat ćemo za sutra istražiti što je i kako. 
Ako ne bi mogli ništa učiniti, bilo bi najbolje da Indijanci 
uzmu svoje čamce i napuste otok. Manja je opasnost, koja im 
prijeti od mora, nego li ovo: da poginu od zime među le- 
denim santama u antarktičkim krajevima.“ 

Prešavši preko jednog gorskog sedla, ugledali smo u do- 
lini selo. Gomila koliba pokrivenih slamom i mnoštvo šareno 
obojenih totemskih stupova tik uz morsku obalu; 

»Umjetničke li slike!“ reče doktor. — ,,Prekrasan polo- 
žaj. Kako se zove ovo selo?“ 

,.Popsipetel“, reče Velika strelica. ,/Tako se zove i samo 
pleme. Na indijanskom jeziku ta riječ znači: Ljudi ostrva, 
koje putuje. Na otoku žive dva indijanska plemena: Popsi- 
petelci se nalaze na ovom dijelu otoka, a Bagjagderazi na 
drugom.“ 

»Koje je veće od ovih dvaju plemena?“ 

»Bagjagderaško je kud i kamo veće. Njihov se grad pro- 
teže na dvije četvorne milje. Ali“, dodao je Indijanac, a nje- 
govo se lijepo lice malko namrštilo, ,,meni je draži jedan je- 
dini čovjek iz Popsipetela od stotine Bagjagderaga.“ 

Glas o našem pothvatu, kako smo oslobodili Indijance, 
očito je stigao prije nas. Kada smo se primicali selu, vidjeli 
smo kako gomile Indijanaca izlaze iz svojih kuća, da po- 
zdrave svoje prijatelje i rođake, za koje su mislili da ih nikad 
više ne će vidjeti, 

Kada su im ovi dobri ljudi ispričali, kako ih je spasio 
ovaj čudni bijeli gost, koji je nedavno došao na otok, stali 
su ga hvatati za ruke, tapšati po ramenu i grliti ga. Zatim 
ga podigoše na svoja jaka ramena i odnesoše niz brežuljak 
u selo. 

U selu su nas sjajno dočekali. Ma da je zahladilo, pošto 
se spustila noć, stanovnici sela, koji su do tog časa drhturili 
u svojim kućama, otvoriše sada širom svoja vrata, izađoše 
napolje. Nisam ni slutio, da bi se u tom malom selu moglo 
nalaziti toliko ljudi. Gurali su se oko nas i smješkali kimajući 
glavom i mašući rukama, a kada je Velika strelica potanko 
ispričala, što smo mi učinili, stali su Indijanci pjevati neke 
bučne pjesme, za koje smo pretpostavljali, da su to riječi za- 
hvalnosti i pohvale. 

Ponajprije su nas odnesli do jedne nove novcate kuće, 
koja je također bila pokrivena slamom, a čista i mirisava iz- 
nutra. Rekoše nam, da ta kuća nama pripada. Zatim oda- 
braše šestoricu čilih mladih Indijanaca, da bi nas posluživali. 

Prolazeći kroz selo, primjetili smo kuću, veću od svih 
ostalih, koja je stajala na kraju glavne ulice. Velika strelica 
pokaže rukom prema kući i reče, da je to stan poglavica, ali 
da je sada prazan — budući da još nije bio izabran novi po- 
glavica, koji će naslijediti pokojnika. 

U našoj novoj kući prirediše gozbu, koja se sastojala od 
riba i voća. Većina uglednijih ljudi iz plemena, već je sjedilo 
za dugim stolom, kada smo mi ušli. Velika nas strelica po- 
zove da i mi sjednemo i da jedemo. 

Ovom pozivu rado bi se bili odazvali, budući da smo bili 
gladni, no nešto nas je začudilo i razočaralo. Primjetili smo 
naime, da riba, kojom su nas ponudili nije pečena. Učinilo 
nam se, da se Indijanci tome nimalo ne čude jer su se pro- 
ždrljivo latili prijesne ribe i slasno je stali jesti. 

Ispričavajući se na veliko, doktor je protumačio Velikoj 
strelici, da bismo voljeli pečenu ribu, ako oni nemaju ništa 
protiv toga. 

Zamislite naše iznenađenje, kada smo opazili, da učeni 
prirodoznanac ne zna, što znači riječ ,,pečen“. 

Polinezija, koja je sjedila na klupi između John Dolittle-a 
i mene, povukla je doktora za rukav. 

»Reći ću ti, doktore, šta ovdje nije u redu“, šapnula mu 
je u uho, dok se prema njoj nagnuo, da bi je saslušao. ,,Ti 
ljudi nemaju vatre! Ne znaju kako se pravi vatra. Pogledaj 
na polje! Skoro će mrak, a nigdje svijetla da rasvijetli selo, 
Ovi ljudi ne znaju za vatru.“ 


II. POGLAVLJE 


VATRA 


Tada je doktor upitao Veliku strelicu, da li zna, što je 
to vatra. Rastumačivši mu što misli raznim crtežima. Crtao 
je po stolnjaku od jelenje kože. Velika strelica reče, da zna 
za tako što. To je nešto, što izbija iz vrhova vulkana, ali ni 
on ni tko drugi u Popsipetelu, ne zna kako se to pravi. 

Jadni pogani, kako stradaju!“ promrmlja Bumpo. ,,Nije 
čudo, da je stari poglavica poginuo od studeni!“ 

U tom času čuli smo neko kričanje, koje je dopiralo sa 
vratiju. Okrenuvši se, vidjeli smo neku indijansku majku kako 
plače, držeći na rukama malo dijete. Rekla je nešto Indijan- 
cima, što mi nismo razumjeli, a Velika strelica nam reče, da 
je to dijete bolesno, a da majka želi, da ga bijeli liječnik pre- 
gleda i izliječi. 

»Gospode!“ reče Polinezija uzdahnuvši.  ,,Baš kao u 
Puddleby-u: bolesnici, koji dolaze sred jela. No, istina je, 
hrana je prijesna, pa se bar ne može ohladiti.“ 

Doktor je pretražio dijete i smjesta je ustanovio, da je 
skroz naskroz promrzlo. ,, Vatre, vatre! to njemu treba“, reče 
on okrenuvši se Velikoj strelici. ,To nama svima treba. To 
će dijete oboliti od upale pluća, ako ga ne ugrijete.“ 

»Da, zacijelo. No kako da napravimo vatru“, reče Ve- 
lika strelica, ,odakle da je smognemo. Svi vulkani na tom 
otoku su zamrli.“ 

Stali smo da pretražujemo svoje džepove, ne bismo li 
pronašli kakovu žigicu, koja nam je preostala nakon brodo- 
loma. No pronašli smo samo dvije čitave žigice i jednu pre- 
polovljenu, ali su sve glavice bile pokvašene morskom vodom. 


»Čuj, Velika strelica“, reče doktor, ,,bilo bi više načina, 
kako da se napravi vatra iako nemamo žigica. Tako na pri- 
mjer pomoću jakog stakla i sunčanih zraka, ili da se jedan 
tvrdi štap ubuši u meko drvo. No sunce je zašlo, danje svi- 
jetlo je ugaslo. Je li? Bojim se da ćemo morati pričekati jutro, 
jer nam osim različitog drva treba kao gorivo i kakovo staro 
vjeveričino gnijezdo, A to bez svjetiljke u ovo doba ne možete 
naći u svojim šumama.“ 

"O, bijeli čovječe, velika je tvoja lukavost i umješnost“, 
odgovori Velika strelica, No što se toga tiče, činiš nam krivo. 
Zar ne znaš da sva ona plemena, koja nemaju vatre, mogu 
da vide i u tami? Nemajući nikakovih svjetiljaka, prisiljeni 
smo, da se priučimo hodati bez ikakovog svijetla kroz tamnu 
noć. Odaslat ću glasnika, a dobit ćeš svoje vjeveričino gni- 
jezdo prije nego mine ovaj sat.“ : 

Izdao je nalog dvojici naših slugu, koji su smjesta trkom 
nestali. Vratili su se za kratko vrijeme, donesavši nam vje- 
veričino gnijezdo, te tvrdo i meko drvo. 


Mjesec još nije bio izašao, a u kući je bilo tamno kao u 
rogu. Ipak sam mogao vidjeti, ipak sam osjetio, da se Indi- 
janci kreću bez ikakove smetnje, kao da to čine pri danjem 
svijetlu. Budući da je doktor morao izvesti svoju zadaću go- 
tovo jedino uz pomoć opipa, zamolio je Indijance, da mu 
pruže oruđe, ako bi ga negdje u mraku zametnuo. I tada sam 
Otkrio nešto čudno. Sada, kad sam bio na to prisiljen, upoznao 
sam, da i ja pomalo razabirem u tami, što se oko mene do- 
gađa. Prvi put u životu sam primijetio, da ništa nije tako 
mračno, da se ništa ne bi moglo vidjeti, dok su vrata otvo- 
Tena, a pogotovo pod vedrim nebom. 

Zatraživši da mu posude luk, doktor je odriješio tetivu, 
stavio tvrdu šipku u jednu omču i počeo vrtjeti ovom šipkom 
po mekanom drvetu, Doskora sam osjetio zadah paljevine. 
Zatim je, upotrebivši kao gorivo vjeveričino gnijezdo, stavio 
u nj onaj dio drva, koji se dimio, a meni naložio da dušem. 
Sve je brže i brže bušio tvrdom šipkom, a dim je sve više 
ispunjavao prostor. I napokon se tama pretvorila u svjetlost, 
vjeveričino je gnijezdo planulo. 

Indijanci su začuđeno stali mrmljati i gunđati. Htjeli su 
svi da pokleknu i da obožavaju vatru. Zatim su je htjeli 
hvatati golim rukama i njome se igrati. Morali smo ih poučiti, 
kako se čovjek služi ognjem, a oni su se veoma obradovali, 
kada smo svoje ribe na štapovima stavili na vatru. Pohlepno 
su udisali zrak, jer se prvi puta u historiji širio miris pečene 
ribe po selu Popsipetel. 

Zatim smo im naložili da nam donesu nekoliko klada i 
gomilu suhog drvlja. Naložili smo golemu vatru posred glavne 
ulice. Oko te vatre, koja je plamsala u znak svečanosti, sa- 
kupilo se čitavo pleme. Tek što su osjetili njenu toplinu, svi 
su se stali smijati i diviti. Bio je to značajan prizor, jedna od 
onih slika sa našeg pomorskog putovanja, koje mi najčešće 
dolaze u pamet: velika vatra, koja veselo pucketa pod crnim 
noćnim nebom, a oko nje veliko mnoštvo Indijanaca, brončani 
obrazi, bijeli zubi i blistave oči odrazuju plamsanje vatre. 
Cijelo jedno naselje, čitav grad, nastoji da se ugrije hihoće i 
poskakuje poput školske djece. 

Doskora smo ih uvježbali, kako treba da barataju va- 
trom. Doktor im je pokazao kako će ponijeti vatru u svoje 
kuće, ali treba da naprave rupu na krovu, kuda će izlaziti 
dim. I prije no što smo ušli u kuću, nakon ovog beskonačno 
dugog i napornog dana, u čitavom je selu, u svakoj kući go- 
rila po jedna vatra. 

Jadni ljudi bili su tako veseli što su se opet pošteno mogli 
ugrijati, da smo mislili, da nikada neće poći na počinak. A 

u ranu zoru selo je brujalo od naroda: Popsipetelci su razgo- 
varali o svom blijedolikom gostu i o čudnoj stvari koju je 
donio sa sobom — o vatri! 


IV. POGLAVLJE 


ZAŠTO OSTRVO PLOVI 


Doskora smo stekli iskustvo, da ćemo morati postupati 
tajno, ako nam je stalo da uopće štogod uradimo. Takova 
je bila popsipetelska uslužnost, da se nikud nismo mogli 
maknuti sami. Doktor je bio tako popularan, a svi su ga tako 
voljeli, da su čitave gomile obožavatelja grnule oko njega, 
čim bi se izjutra ukazao na vratima svoje kolibe. Strpljivo su 
ga čekali i polazili za njim kamo bi god krenuo. Poslije one 
majstorije s vatrom, ovi ljudi, koji su bili poput djece, nepre- 
stano su očekivali od doktora neke čarolije. A bilo im je 
stalo, da im ne izmakne nijedan od tih majstorluka. 

Samo uz velike poteškoće uspjelo nam je prvog jutra da 
izmaknemo gomili i da krenemo sa Velikom strelicom na 
šetnju, kako bi po miloj volji obišli otok. 

Uvjerili smo se, da u unutrašnjosti otoka nisu samo 
biljke trpjele od studeni, nego su bile ugrožene i životinje. 
Posvuda je bilo vidjeti prozeblih ptica, čije je perje ispadalo 
u čupercima. Sabirale su se u jatima da krenu u toplije kra- 
jeve. Mnoge su ptice uginule, pa smo ih našli gdje leže na 
zemlji mrtve. Silazeći do obale gledali smo kopnene rakove, 
koji su se u velikom broju uputili prema moru, da bi našli 
kakovo bolje obitavalište. Dok smo hodali prema jugoistoku 
mogli smo vidjeti mnoge ledenjake, koji su plovili u moru, 
znak da nismo više daleko od strašnih antarktičkih krajeva. 

Gledajući na more, opazili smo svoje prijatelje dupine, kako 
poskakuju valovima. Doktor im je stao dovikivati, a nato su 
se dupini približili obali. 

Upitao ih je, kako smo daleko od južnog polarnog kopna. 

Rekoše nam, da smo od prilike stotinjak milja daleko od 
antarktike. A onda ga upitaše zašto on to želi znati. 

»Ovaj plivajući otok, na kojem se nalazimo“, reče doktor 
Dolittle, ,,neprestano putuje nošen strujom prema jugu. Ovaj 
otok spada inače u tropske predjele, gdje je vrijeme suho i 
gdje sunce žarko sija. Ako skoro ne stane i nastavi svoj put 
prema jugu, sve će na njemu izginuti.“ 

»Pa onda bi valjalo nešto učiniti, da se otok premjesti u 
toplije podneblje, zar ne?“ rekoše dupini. 

»Da, ali kako?“ reče doktor. ,Ne možemo odveslati 
natrag.“ ' 

»Ne“, rekoše dupini, ,ali bi ga kitovi mogli odgurati — 
samo ako ih nađemo u dovoljnom broju.“ 

»Sjajne li zamisli! — Da, kitovi, to je ono pravo!“ reče 
doktor. 

»Šta mislite, bi li mogli pronaći nekoliko kitova?“ 

»Sigurno“, rekoše dupini, ,upravo smo prošli pokraj či- 
tave skupine ovih životinja. Tu se negdje bacakaju između 
ledenjaka. Zamolit ćemo ih da dođu ovamo. A ako ih ne bi 
bilo dosta, potrudit ćemo se da namaknemo još nekoliko. Bolje 
da ih bude što više.“ 

»Hvala vam“, reče doktor. ,,Vrlo ste ljubazni. — Uosta- 
lom, da li vam je možda poznato, kako je ovaj stao plivati? 
Vidim, da je bar jedna polovica od kamena. Vrlo je čudno, 
kako uopće može ploviti, zar ne?“ 

»Da, to je neobično“, rekoše dupini. ,,No tumačenje je 
vrlo jednostavno. Ovaj otok bio je prije sastavni dio neke 
južnoameričke gore. Neka glomazna izbočina, koja je stršila 
na brdu, U prijašnje ledeno doba, prije mnogo tisuća godina, 
ova se izbočina otkinula od kopna i čudnim stjecajem pri- 

lika, njena se nutrinja, koja je šuplja, napunila zrakom, kada 
je gromada pala u Ocean. Vidjeti možete samo polovicu 
otoka. Velik se dio nalazi pod vodom. A u sredini, dolje, 
nalazi se šuplji kameni prostor ispunjen zrakom. Šupljina se 
proteže u vis u nutrini brda. A zrak, koji se tu nakupio, drži 
otok nad vodom.“ 

»Čudne li igre prirode!“ reče Bumpo. 

Da, zaista“, reče doktor. ,, Moram to zabilježiti“. I nera- 
zoriva bilježnica došla je opet na vidjelo. 

Dupini su odskakutali prema ledenjaku. A doskora smo 
vidjeli, kako se more burka i pjeni, dok je veliko mnoštvo 
kitova dolazilo prema nama najvećom brzinom. 

Golemi su to stvorovi, a bit će da ih je bilo bar dvjesta 
komada. i 

»Evo ih“, rekoše dupini pružajući svoje glave iz vode. 

, Dobro!“ reče doktor. ,,Hoćete li sada da im objasnite, 
kako je to vrlo ozbiljna stvar za sva živa bića na tom kopnu. 
I zamolite ih, da li bi htjeli biti tako dobri otplivati na drugi 
kraj otoka i tamo gurnuti svojim nosovima otok, ne bi li ga 
odgurali natrag prema južnoj Braziliji. . .“ 

Dupinima je očito uspjelo da nagovore kitove, da učine 


«onako kako je doktor tražio. Doskora smo vidjeli, kako mla- 


taju po moru plivajući prema južnom kraju otoka. 

Polegli smo na žalu i stali čekati. 

Otprilike nakon jednog sata, doktor je ustao i bacio u 
vodu štap. Časkom je štap ležao nepomično na površini vode, 
no doskora se stao pomalo micati niz obalu. 

»Oh!“ klikne doktor, ,jeste li vidjeli? — napokon se otok 
kreće prema sjeveru. Hvala Bogu!“ 

Štap je sve više i više zaostajao za nama, a ledenjaci su 
postajali sve to manji, 

Doktor je izvadio uru i bacio zatim nekoliko štapova u 
Vodu. Brzo je nešto računao, 

»Fino! — četrnaest i po milja na sat“, mrmljao je on, 
lijepa je to brzina. Trebat će oko pet dana, da bi se vratili 
u blizinu brazilske obale. To bi dakle bilo u redu. — Težak 
teret mi je pao sa srca. Izjavljujem, da mi je već mnogo toplije. 
Hajdemo da nešto založimo.“ 


V. POGLAVLJE 


RAT! 


Kad smo se vraćali u selo, doktor je zapodjenuo prirodo- 
slovnu raspravu sa Velikom strelicom. No baš kad su se naj- 


zanimljivije raspričali, najviše o biljkama, dojurio je indijanski 


trkač i donio neku vijest. 

Naš ga je prijatelj ozbiljno slušao, a da nije izustio ni 
riječi, a onda se obratio doktoru rekavši orlovskim jezikom: 

» Veliki bijeli čovječe, jad je snašao Popsipetel. Naši su- 
sjedi na jugu, lupeški Bagjagderazi, koji sa zavišću gledaju 
naše zalihe zrelog žita, hoće rat. Upravo se približuju, da na- 
vale na selo.“ 

»To je zaista loša vijest“, reče doktor. No nemojmo odviše 
oštro suditi. Možda ih je očajanje zbog nestašice hrane na- 
gnalo na taj korak. Možda im je mraz uništio ljetinu prije 
žetve. Oni su još bliži hladnome jugu, nego li vi, zar ne? 

»Nemoj ih opravdavati“, reče Velika strelica. ,Oni su 
lijeni i nemaran narod. Ne rade ništa, nego samo čekaju pri- 
liku, pa da se domognu žita koje nisu sijali ni želi. Oni su broj- 
niji, pa se nadaju da će uništiti svoje susjede svojom premoći. 
Inače se ne bi usudili otvoreno zaratiti sa hrabrim stanovni- 
cima Popsipetela.“ 

Kad smo stigli u selo, našli smo stanovnike u velikom 
uzbuđenju. Posvuda su muškarci udešavali svoje lukove, 
oštrili oružje, šiljili koplja i dogotavljali na stotine strelica. 

Žene su gradile visoku ogradu od bambusovih kolaca oko ci- 
jelog sela. Glasnici su neprestano dolazili i odlazili donoseći 
nove vijesti o kretanju neprijatelja, dok su se izvidnice popele 
visoko na stabla i na okolne brežuljke gledajući prema jugu. 

Velika strelica dovela je pred nas Indijanca omalena stasa, 
ali veoma plećata. Reče doktoru, da je to Oštro zubalo, rat- 
nički zapovjednik Popsipetela. 

Doktor se ponudio, da će poći k neprijatelju i pokušati 
mirnim putem udesiti stvar. Rat je, reče on u najmanju ruku 
stvar glupa i pogubna. No Indijanci su mahnuli glavom. Ta- 
kav pokušaj bio bi besmislen. Prigodom posljednjeg rata, kada 
su poslali glasnika da pregovara o miru, neprijatelj ga je 
utukao sjekirom. 

Dok je doktor pitao Oštro zubalo kako namjerava obraniti 
naselje, od juriša, oglasile su se izvidnice. 

»Dolaze! — Bagjagderazi se u velikom mnoštvu spuštaju 
nizbrdo!“ 

»Dobro“, reče doktor, ,,mislim da je tako suđeno. Ja sam 
protiv rata, no ako grad bude napadnut, valja nam se truditi 
da ga obranimo.“ 

Dohvatio je sa zemlje buzdovan i okušao njegovu snagu 
udarivši njime o kamen. 

»Io će mi“, reče doktor, ,,dobro poslužiti kao oružje.“ 

Uputio se do bambusove ograde i zauzeo mjesto među 
ostalim borcima, koji su iščekivali neprijatelja. 

Tada smo i mi dohvatili oružje, da pomognemo našim pri- 
jateljima hrabrim stanovnicima Popsipetela. Ja sam posudio 
luk i pun tobolac strelica, Đip se pouzdavao u svoje stare, 
ali još uvijek jake zube, Či-Či je uzeo vreću kamenja i popeo 
se na palmu odakle će gađati neprijatelja. Bumpo je stupio 
do ograde i postavio se kraj doktora oboružan mladim 
stablom, što ga je držao u desnici, dok je lijevom rukom 
dohvatio jednu vratnicu, koju je negdje istrgao. 

Kada se neprijatelj približio tako da smo ga mogli vi- 


10 Lofting, Doktor Dolittle kralj Indijanaca 145 


djeti, zinuli smo od čuda. Obronci okolnih brežuljaka bili su 
pokriveni hiljadama i hiljadama Indijanaca. Prema njima je 
mala naša vojska u selu bila nalik na šačicu ljudi. 

»Nebesa i svi sveci!“ mucala je Polinezija. ,Ovo nešto 
malo naših ljudi neće se moći oduprijeti ovoj najezdi. Idem 
da potražim pomoć. Inače zlo i naopako.“ 

Nisam, imao pojma, kuda je pošla i kakovu je to pomoć 
mislila. Naprosto je iščezla. No Đip, koji je čuo da odlazi, 
prislonio je svoj nos između bambusovih prečaka, da bi bolje 
vidio neprijatelja, i rekao: 

»Pošla je po svoj prilici po crne papige. Nadajmo se da 
će ih pronaći za vremena. Gledaj samo ove lupeže, kako se 
veru niz pećinu, — ima ih na milijune! To će biti borba...“ 

Đip je imao pravo. Za manje od četvrt sata, naše selo je 
bilo sasvim opkoljeno strašnom ruljom Bagjagdera, koji su 
vriskali i bijesnili. 

Došao sam opet do jednog mjesta u svojoj pripovijesti 
o tom pomorskom putovanju, kada moram pričati o stva- 
rima, koje su se odigrale tolikom brzinom, da ne vidim, sje- 
ćajući se danas ove zgode, nikakovu jasnu sliku, nego ne- 
jasnu zbrku. Znam da nije bilo Strašne trojice — kako su 
poslije u popsipetelskoj historiji od milja nazvali doktora, 
Veliku strelicu i Bumpa, ovaj bi rat brzo bio svršio, a čitav 
otok pripao nevrijednim Bagjagderazima. No Englez, Afrika- 
nac i Indijanac, tvorili su sami po sebi čitavu vojsku. Mjesto, 
gdje su oni stajali, bilo je strah i trepet za svakoga, koji bi 
pokušao da provali u selo. Bambusova je ograda bila presla- 
ba, podignuta na brzu ruku, pa je odmah spočetka stala 
mjestimice popuštati, kad bi neprijatelj u gomili nahrupio. 
No tada bi doktor, Velika strelica i Bumpo pojurili do tog 
mjesta, a nakon strašne borbe neprijatelj bi morao uzmaći. 
No gotovo u istom treutku čulo bi se dozivanje s drugog 
jednog mjesta, a strašna trojka morala bi poletjeti onamo da 
ponovno odbije neprijatelja. 

Ni stanovnici Popsipetela nisu bili loši borci, ali jakost 
ove trojice ljudi različite puti, koji su potekli iz raznih ze- 
malja, a borili se u istom redu, ipak je zadivila svakoga od 
prisutnih. 

Mnogo sedmica kasnije, kada sam noću prolazio kroz neki 
indijanski logor, slušao sam, kako pjevaju neku pjesmu, koja 
je postala tradicionalnom narodnom pjesmom Popsipetela: 


PJESMA O STRAŠNOJ TROJICI 


O trojici strašnih bit će ovdje zbora, 
O njihovoj borbi na obali mora, 

K6 rojevi osa — u nadmoćnoj snazi — 
Jurnuše sa brda ti Bagjagderazi. 


Opkoliše oni nas sa sviju strana, 

Jad se težak svali na nas onog dana, 
Al nebo je bilo za našu slobodu, 
Trojicu strašnih posla našem rodu. 


Jedan bješe Crnac, noći pravi sin, 
Drugi Indijanac, silan kao džin. 

No vođ im bješe bljelac, okrugao, mali, 
A trojica strašna u red jedan stali. 


Složno su se tada penjali do slave, 

I ko vrazi sjekli tad dušmanske glave. 
Ko trostruka propast oni su se dali 
Na posao krvav i dušmane klali. 


Indijanac silan, gord je Crnac bio; 

I bagjagderaški narod bježi cio. 

No najveću stravu bijeli čovjek širi, 
Dušmane baca k6 da su šeširi. 

Sad zločestu djecu još plaše po noći, 
Trojica strašnih, da će po njih doći. 
O strašnoj trojici dugo bit će zbora, 
O njihovoj borbi na obali mora. 


VI. POGLAVLJE 


POLINEZIJA KAO GENERAL 


Ali jao! Ni strašna trojica, kolikogod su bili silni, nisu se 
mogla trajno odupirati vojsci, koja je bila regbi nepregledna. 
U jednom od najžešćih okršaja, kada je neprijatelj napravio 
naročito širok prozor u ogradi, vidio sam najednom, kako 
pada visoko tijelo Velike strelice i ruši se naglavce. Koplje 
mu se zarilo u široke prsi. 

Još su pola sata Bumpo i doktor nastavljali borbu, rame 


o rame. Ne bih mogao reći, kako su mogli tako dugo izdržati, - 


jer ni časkom nisu mogli stati i malko odahnuti. 

Doktor — djetinjski, miroljubivi, mali doktor! — ne zaista, 
vi ga ne biste bili prepoznali, da ste ga vidjeli kako mlati 
oko sebe, da se moglo čuti na milje daleko, kako silno za- 
mahuje i obara protivnike. 

Što se tiče Bumpa, on je izbuljio oči i bijesno iskesio zube, 
tako da je bio nalik na pravog demona. Nitko se nije usudio 
približiti na dohvat njegove vratnice, kojom je mahao u 
krugu. No kamen, bačen od sigurne ruke, pogodio ga na po- 
sljetku usred čela. Tako pade i drugi od strašne trojke. John 
Dolittle ostao je sam na biljezi, 

Đip i ja pohitasmo k njemu nastojeći da zauzmemo mjesta 
one dvojice, koji. su pali. No bili smo odviše slabi i maleni, 
da zamijenimo ove borce. Srušio se još jedan dio ograde, 
a kroz prozor oboriše se na nas Bagjagderazi poput gorske 
bujice. 

»U čamce! — na more!“ — vikali su stanovnici Popsi- 
petela. ,,Bjež'mo! Spasimo živu glavu! Sve je svršeno! Bitka 
je izgubljena!“ 

No doktoru i meni nije se pružala više nikakova prilika 
da bijegom spasimo goli život. Kao da nas je zahvatio vjetar. 
Oborili su nas na zemlju, a rulja nas je prignječila. A kad 
smo već jednom ležali na podu, nismo se više mogli pridići. 
Mislio sam da će nas zgaziti i da ćemo tako poginuti. 

No u tom času začuli smo strašne glasove, najstrašnije 
koji su igda doprli do ljudskoga uha. Glasove milijuna i mi- 
lijuna papiga, koje su bijesno kreštale sve u isti mah i nadvi- 
kale ratni metež. 

Vojska, koju je Polinezija dovela baš u pravi čas da bi 
nas oslobodila, zamračila je čitavo nebo na zapadu. Naknadno 
sam pitao, koliko je ptica došlo, a Polinezija je rekla, da 
ne zna točno, ali da ih je zacijelo bilo šezdeset do sedamdeset 
milijuna. U tom nevjerojatno kratkom razmaku Polinezija je 
dovela ove ptice sa južno američkog kopna. 

Ako ste ikada slušali kako vrišti papiga, kada je spo- 
padne bijes, znat ćete kakova je to bila graja. A ako vas je 
ikada ugrizla papiga, znat ćete da takav ujed može da bude 
vrlo gadna i bolna stvar. 

Crne papige, koje su crne poput ugljena osim skrletnog 
kljuna, i crvene pruge na krilima i repu, navalile su na za- 
povijed Polinezije, a Bagjagderazi koji su upravo jurnuli u 
selo da pljačkaju, morali su stati. 

Čudan je bio način, kako su se borile crne papige. Evo 
što su radile: tri do četiri papige spustile bi se na glavu 
svakog pojedinog Bagjagderca, i svojim čaporkama hvatale 
njegovu kosu. Zatim bi se spustile niz sljepočice svoje žrtve 
i stale čupkati uho i bušiti ga kao da to nije uho, nego vozna 
karta koju treba ,,cvikati“. Samo to, i ništa drugo. Nikada 
ne bi grizle ni koje drugo mjesto, nego samo uši. No tako 
smo pobijedili mi u toj vojni. 

Urličući, da nas je spopala samilost, padali su Bagjagde- 
razi jedan preko drugoga, nastojeći da što brže umaknu iz 
tog prokletog grada. Ništa im nije pomoglo, što su se trudili 
iz petnih žila, da potjeraju papige sa svojih glava, jer bi na 
svaku praznu glavu sjedale smjesta druge papige, koje su 
nestrpljivo čekale. 

Neki su neprijatelji sretno umakli izvan ograde, a da ih 
je ugrizla samo jedna papiga ili dvije. Njih bi papige pustile na 
miru. No s onima, koji su se nalazili unutar ograde, papige 
su postupale upravo nemilosrdno, a uha su im doskora izgle- 
dala kao rub poštanskih maraka. Ova je operacija bila vrlo 
bolna, ali nikome nije trajno naškodila, tek što bi izmijenila 
čovjeku izgled. 

I to je poslije postalo plemenskim obilježjem Bagjagde- 
raga. Nijedna moderna mlada dama toga plemena nije htjela 
šetati sa muškarcem, koji ne bi imao izrezuckana uha, — jer 
je to bio dokaz, da je sudjelovao u velikom ratu. I tako je 
došlo do toga (premda to nije poznato svim naučenjacima), 
da su ostali indijanski narodi prozvali ovo pleme: Krpouhi 
Bagjagderazi. 

Čim su iz sela ljudi protjerani svi neprijatelji, doktor je 
obratio svoju pažnju ranjenicima. 

Premda se borba vodila dugo, i premda je bila žestoka, 
bilo je začudo malo teških ranjenika. Velika je strelica naj- 
više stradala. Doktor mu je isprao ranu i polegao da po- 
čine. Ranjenik je na to otvorio oči i rekao da mu je već 
bolje. Bumpo je pak bio pao samo u tešku nesvjesticu. 

Kada je taj dio posla bio svršen, doktor je naložio Po- 
lineziji neka reče crnim papigama, da potjeraju dušmane na- 
trag u njihovu zemlju i da tamo pričekaju stražeći čitavu 
noć. 

Polinezija izreče kratku zapovijed, a milijuni papiga razja- 
piše svoje crvene kljunove: ponovno je zaorila njihova bojna 


dreka, 

Bagjagderazi nišu ovaj puta čekali, da im papige stanu 
čupati uha, nego su nagnali u bijeg na vrat na nos, u brda 
odakle su bili došli, dok je Polinezija sa svojom pobjedo- 


nosnom vojskom pažljivo slijedila bjegunce poput velikog 


crnog oblaka punog prijetnje. 
Doktor je podigao svoj cilindar, koji su mu u borbi zba- 
cili s glave, brižljivo ga očistio i stavio na glavu. 

. ,Sutra ćemo“, reče on, prijeteći šakom prema brdima, 
stavljati uvjete mirovnog ugovora — a potpisat ćemo ga u 
gradu Bagjagderaga!“ 

Njegove su riječi bile pozdravljene slavodobitnim odu- 
ševljenjem čitavog Popsipetela. Rat je bio dovršen. 


VII. POGLAVLJE 


PAPAGAJSKI MIROVNI UGOVOR 


Idućeg dana krenuli smo čamcima, odabravši morski put, 
u zemlju Bagjagderaga. Onamo smo stigli nakon dvadeset- 
petsatnog putovanja. ; 

Kada se doktor upleo u borbu, vidio sam ga prvi put u 
svom životu ljutita. No kada bi njegov bijes jedanput izbio, 
nije se tako lako primirio. Čitavim putem niz obalu otoka on 
je neprestano grdio ovaj kukavni narod, koji je napao nje- 
gove prijatelje u Popsipetelu, a ni zašto drugo, nego da im 
ugrabi njihovo žito. Otimači, koji su prelijeni da sami obra- 
đuju svoju zemlju! Kad smo stigli u glavni grad Bagjagde- 
raga, bio je još uvijek ljut. 

Velika strelica nije pošla s nama. Ranjenik bio je preslab, 
a da bi nas mogao pratiti. No doktor — oduvijek vješt učenju 
stranih jezika, već je pomalo govorio indijanski. Osim toga 
nalazio se među onih nekoliko stanovnika Popsipetela, koji 

su nas pratili kao veslači neki dječak, koji je naučio nešto 
engleski. Njemu i doktoru je uspjelo da se sporazumiju s Ba- 
gjagderagima. 

Bagjagderazi bili su veoma krotki, jer su se na brežulj- 
cima oko njihovog kamenog grada još uvijek crnile strašne 
papige čekajući samo jednu riječ da se spuste u grad. 

Izašavši iz čamaca pošli smo glavnim putem do palače 
poglavice. Bumpo i ja nismo mogli, a da se zadovoljno ne 
nasmiješimo, kada su se gomile — čekajući uz glavnu cestu 
— stale klanjati do crne zemlje. A hodajući pred nama oma- 
leni i okrugli doktor silno se isprsivao podigavši ponosno 
svoju glavu. 

Na podnožju stepenica, koje su vodile u palaču, čekao 
nas je poglavica sa svim znamenitijim ličnostima plemena. 
Ponizno su se smješkali i pružali ruke: u znak prijateljstva. 
Doktor ih nije ni pogledao. Pošao je ravno dalje uspinjući 
se stepenicama, koje su vodile do glavnih vratiju palače. Tu 
se okrenuo i jednim mahom počeo da govori narodu ener- 
gičnim glasom. 

Još nikad u svom životu nisam čuo takav govor, a posve 
sam siguran, da takovog šta nisu čuli ni Bagjagderazi. Doktor 
ih je najprije nazvao čitavom litanijom imena: kukavice, 
besposličari, tatovi, nevaljalci, svadljivci, i što ja sve znam. 
Zatim je rekao, da još uvijek ozbiljno pomišlja na to da 
dozvoli papigama, da ih odagnaju u more, kako bi se ova pri- 
jatna zemlja, jedamput za navijek riješila nevaljalih Bagjag- 
deraga. 

Zaorio je silan povik: Bagjagderazi su tražili milost. Po- 
glavica i svi ostali padoše na koljena uvjeravajući doktora, da 
će pristati na sve uvjete mira, štogod zaželi. 

Zatim je doktor zatražio, da mu dovedu jednog pisara 
— to jest čovjeka, koji je vješt slikovnom pismu. Kad je pisar 
osvanuo naložio mu je doktor, da na kameni zid palače ispiše 
uvjete mira, kako mu ih bude diktirao. Taj mirovni ugovor 

poznat pod imenom mirovnog ugovora crnih papiga, pro- 
vodio se u praksi sve do dana današnjega, za razliku od 
drugih mirovnih ugovora. Ovoga su se ljudi strogo držali. 

Ugovor je veoma opširan. Polovica pročelja palače ispi- 
sano je slikama, a u tu svrhu je potrošeno pedeset lonaca 
boje. Mučna je to bila pisanija. No većim dijelom radilo se o 
tome, da nikada više ne bude rata i da ova plemena svečano 
obećaju, da će jedno drugome pomoći, kadgod bi zaprijetila 
glad uslijed nestašice žita ili kad bi kakova druga nevolja 
snašla jedan ili drugi narod. 

To je uvelike iznenadilo Bagjagderage. Sudeći po bijes- 
nom doktoru oni su očekivali, da će u najmanju ruku stoti- 
nama dati odrubiti glavu, a ostale pak učiniti doživotnim 
robovima. 

No kada su vidjeli, da im želi dobro, njihov se silni strah 
pretvorio u bučno oduševljenje. Pa kada je John Dolittle 
završio svoj veliki govor, i.sišao brzo niz stepenice, vraća- 
jući se k čamcima, skupina poglavica potrčala je za njim 
vičući: 

Ta ostani, ostani s nama, veliki gospodaru. Sva blaga 
Bagjagderaga pasti će ti u krilo. Znamo za rudnike zlata u 
planinama i za nalazišta bisera ispod površine mora. Ostani 
s nama, da bi tvoje svemoćno znanje upravljalo našim vije- 
ćem i našim narodom, u blagostanju i miru.“ 

Doktor podiže ruku neka zašute. 

,Nema toga čovjeka, koji bi želio da bude gost Bagjagde- 
raga“, reče doktor, ,,sve dok svojim djelima ne dokažu, da 
su pošteno pleme. Držite se vjerno mirovnog ugovora, pa 
ćete živjeti u sreći i blagostanju. — Zbogom!“ 

Zatim se okrene i praćen svojim ljudima pođe dolje do 
čamca. 

VIII. POGLAVLJE 


KAMEN NA RUBU KRATERA 


No Bagjagderazi su se zaista iskreno pokajali. Doktorov 
govor duboko se dojmio čitavog naroda — mnogo dublje, 
nego što je on sam u tom času i pomislio. Zbilja mi se kat- 
kada čini, da je onaj njegov govor sa stubišta palače jače 
djelovao na Indijance Otoka riđih majmuna, nego li ijedno 
od njegovih velikih djela. Ta su djela uvijek uveličavali pre- 
tjerujući, kad bi se o njima pričalo i kad bi vijest o njima 
išla od usta do usta, 

Kada smo stigli do mjesta, gdje su se nalazili čamci, do- 
nesoše doktoru neku bolesnu djevojku. Ona mu je objašnila 
svoju bolest (nije bila nipošto teško bolesna), a doktor je 
brzo pronašao lijeka. To je jošte povećalo njegovu popular- 
nost. I kada je ušao u čamac, sav narod oko nas briznuo je 
u plač. Čini se (ja sam to poslije doznao), da su Indijanci 
pomislili, da se doktor sprema da otplovi zauvijek u onu taj- 
novitu daleku zemlju, odakle je došao. 

Kada smo otisnuli čamce od obale, neki su poglavice stali 
nešto govoriti Popsipetelcima, koji su bili s nama. Nisam ra- 
zumio, što su im kazivali, no primijetio sam, kako nas mnogi 
čamci nakrcani Bagjagderazima slijede u stanovitom razma- 
ku. Slijedili su nas puni strahopočitanja sve do Popsipetela. 

Doktor je odlučio da se vrati duž protivne obale, tako da 
bi, vraćajući se u Popsipetel, oplovili čitav otok. 

Kratko vrijeme nakon našeg odlaska, ugledali smo strmi 
rt, oko kojega je more bilo silno uzburkano i pokriveno bi- 
jelom sapunastom pjenom. Dolazeći bliže vidjeli smo, da su 
tu buru prouzročili naši prijatelji kitovi, koji još uvijek požr- 
tvovno guraju svojim nosovima otok, tjerajući nas prema 
sjeveru. 

Bili smo tako zaposleni ratom, da smo na njih sasvim za- 

Kitovi guraju otok prema sjeveru 


sjetili smo se odjednom, kako nam već prilično dugo nije bilo 
zima. Pospješujući brzinu svoga čamca, da nam otok ne bi 
poodmakao, nastavili smo ploviti uz obalu. Tu i tamo pri- 
mjećivali smo, da je i raslinstvo uz obalu sve zelenije i svje- 

žije. Otok riđih majmuna približavao se svom pravom pod- 
neblju. 

Otprilike pola sata od Popsipetela, mi smo se iskrcali. 
Proveli smo tri dana istražujući srednji dio otoka. Naši indi- 
janski veslači poveli su nas gore u brda, koja su u tom pre- 
djelu bila veoma strma i visoka izdignuvši se daleko iznad 
razine morske. Pokazaše nam i brdo, koje su zvali ,»Stije- 
nama, koje govore“. 

Bila je to zaista čudna i osebujna scenerija. Nešto nalik 
na golemu kotlinu ili amfiteatar usred planina. A u središtu te 
kotline kamena gromada. Na toj kamenoj gromadi prijestolje 
od bjelokosti. Okolo naokolo brda, koja se stepenasto uspinju 
nalik na sjedišta u kazalištu. Kotlina je bila prekinuta samo 
na jednom mjestu, odakle je pucao vidik na pučinu morsku. 
Rekao bi čovjek, da je to neka vijećnica ili koncertna dvo- 
rana za divove, a kamena ploča u središtu — pozornica za 
glumce ili tribina za govornike. : 

Upitali smo svoje vodiče, zašto zovu ovaj kraj Stijenama, 
koje govore, a oni rekoše: »Pođite dolje, pa ćemo vam poka- 
zati', Ta velika kotlina bila je nekoliko milja duboka i isto 
toliko široka. Odverali smo se niz pećine, a Indijanci nam 
pokazaše, kako i onda, kad ljudi stoje prilično razdaleko, 
treba samo šapnuti, a svatko u ,,kazalištu“ može vas čuti. To 

je, kako reče doktor, zbog jeke, koja se odbija od visokih 
stijena, 

Naši vodiči su nam kazali, da su na ovom mjestu sta- 
novnici Popsipetela nekoć — u davno doba, kad im je pri- 
padalo cijelo ostrvo — krunili svoje kraljeve. Sjedište od 
bjelokosti na kamenoj ploči bilo je prijestolje, na kojem su sje- 
dili kraljevi. A to veliko kazalište bilo je tako golemo, da su 
svi Indijanci sa čitavoga otoka mogli naći u njemu mjesta da 
prisustvuju svečanom obredu. 

Pokazali su nam također golemi neki kamen, koji je kanda 
visio visoko gore na rubu vulkanskog kratera — najvišem 

vrhuncu otoka. Premda je to bilo vrlo daleko od nas, mogli 
smo lako razabrati kamen, koji je tako labavo bio smješten 
na rubu kratera, da bi ga čovjek mogao regbi rukom odgur- 

Stijene, koje govore (na rubu kratera kamena Ssromađa, 
koja će se survafi u dubinu) 


nuti u dubinu. Rekoše nam da postoji neka legenda, koju 
pričaju Indijanci: da će se onda, kada na bjelokosnom pri- 
jestolju bude okrunjen najslavniji od sviju popsipetelskih 
kraljeva, ovaj viseći kamen otkotrljati u vulkansko ždrijelo 
i pasti ravno u središte zemaljske kugle. 

Doktor reče, da bi rado pošao gore, da izbliza pogleda 
taj kamen. 

Kada smo došli do ruba vulkana (trebalo nam pola dana, 
da se popnemo gore), vidjeli smo da je kamen nevjerojatno 
velik — upravo ogroman, poput kakove katedrale. Ispod ka- 
mena mogli smo se zagledati ravno u crnu jamu, koja je zi- 
nula pod nama, kao da nema dna. Doktor nam je objasnio, 
da vulkani katkada rigaju vatru iz takove jame, no da su ovi 
vulkani na plovećim otocima uvijek ohladnjeli i mrtvi. 

»Čuj, Stubbins“, reče on, pogledavši gore prema ogrom- 
nom kamenu, koji se poput kule uzdizao nad nama“, da li 
je tebi poznato, što bi se po svoj prilici dogodilo, da bi ova 
gromada pala u krater?“ 

,»Ne znam“, rekoh ja, ,a što?“ 


»Sjećaš li se onog zračnog prostora, o kome su nam pri- 
čali dupini, znaš, onaj rezervoar ispunjen uzduhom u središtu 
otoka?“ 

»Sjećam se.“ 

»No dakle, taj je kamen dovoljno težak da bi, ako padne 
u krater vulkana, mogao provaliti u onaj zračni prostor. A 
čim bi se to dogodilo, zrak bi se oslobodio, a ovo ostrvo ne 
bi više plovilo. Utonulo bi!“ 

»No onda bi se svi na njemu potopili, zar ne?“ reče 
Bumpo. 

»O, ne, to se baš ne bi moralo dogoditi. To bi zavisilo o 
dubljini mora na mjestu, na kojem bi otok utonuo. Otok bi 
se mogao dotaći dna, kad bi utonuo samo za nekih stotinu 
stopa. Preostalo bi dosta zemlje, koja bi stršila iz vode, je li?“ 

»Da“, reče Bumpo, ,,pretpostavljam da bi. No ipak, na- 
dajmo se, da ova gromada neće izgubiti svoju ravnotežu, 
jer ne vjerujem da bi se zaustavila u središtu zemaljske kugle, 
nego je mnogo vjerojatnije, da bi ravno propala kroz cijelu 
Zemlju izbivši zatim na drugom kraju.“ 

Bilo je tu još mnogo drugih čudesnih stvari, koje su nam 
Indijanci pokazali. No sada nemam ni vremena ni prostora 
da vam o njima pričam. 

Kada smo ponovno silazili prema obali, primijetili smo, 
da su nas i ovdje, na visočinama, čuvali Bagjagderazi, koji 
su pošli za nama. A kada smo opet zaplovili, čamac krcat 
Bagjagderazima plovio je ispred nas prema Popsipetelu. Bu- 
dući da su njihovi čamci bili lakši, brže su putovali od naše 
družine, pa su — prema našem računu — trebali stići neko- 
liko sati prije nas u Popsipetel. 

Doktor je sve više gorio od želje, da vidi kako se Ve- 
lika strelica oporavila, pa smo — veslajući naizmjence — 
produžili noću svoje putovanje. Sijala je mjesečina. 

Stigosmo u Popsipetel u cik zore. 

Na svoje veliko čudo ustanovili smo, da nismo samo mi 
bdjeli čitavu noć, nego je bdjelo i cijelo selo. Veliko mnoštvo 
sjatilo se oko kuće mrtvoga poglavice. A kada smo pristali 
uz obalu, vidjeli smo velik broj starih ljudi, plemenskih star- 
ješina, kako izlaze na glavna vrata. 

Propitali smo se, što to ima da znači, pa su nam rekli, 
da se kroz čitavu noć vršio izbor novog poglavice. Bumpo 
je pitao za ime toga novog poglavice, no to im još očito nije 
bilo objavljeno. To će biti učinjeno o podne. 

Čim je doktor, posjetivši Veliku strelicu vidio, da je bo- 
lesniku vrlo dobro, krenuli smo do svoje kuće na kraju sela. 
Tu smo nešto založili, a onda legli, kako bi ljudski otpoči- 
nuli. 

Trebalo nam je zaista počinka, jer je naš život, otkako 
smo se iskrcali na otoku, bio sav ispunjen napornim poslo- 
vima. Prošlo je tek nekoliko minuta, što smo svoje umorne 
glave položili na jastuke, a čitava je naša družba spavala 
dubokim snom. 

IX. POGLAVLJE 


KAKO JE IZABRAN NOVIKRALJ? 


Probudila nas je glazba. Blistavo svijetlo podnevnog sunca 
padalo je kroz naša vrata, ispred kojih je kanda svirala neka- 
kova muzika. 

Ustali smo da pogledamo napolje. Sveukupno stanovni- 
štvo popsipetelsko opkoljavalo je našu kuću. Bili smo — 
istina — navikli, da nas u svako doba čeka pred vratima 
priličan broj Indijanaca, koji su redovno bili radoznali i vični 
da nam se dive. No to je bilo nešto sasvim drugačije. Svi 
su ljudi u tom golemom mnoštvu bili odjeveni svojom naj- 
boljom odjećom. Blistavo biserje, šareno perje i kričava po- 
krivala — sve je to davalo ovom prizoru veseli izgled. Svaki 
pojedinac bio je — čini se — vrlo dobro raspoložen. Pjevali 
su ili svirali nekim glazbalom — većinom obojenim drvenim 
sviralama ili bubnjevima od kože. 

Nađosmo Polineziju, koja se, dok smo spavali, vratila iz 
zemlje Bagjagderaga — kako sjedi na vratnicama promatra- 
jući tu slavu. Upitasmo je, čemu ta svečanost. 

» Upravo javljaju rezultat izbora“, reče ona, ,,O podne će 
biti objavljeno ime novog poglavice.“ 

»A tko je novi poglavica?“ upita doktor, 

Ti“, reče Polinezija mirno. 

»Ja!“ zadahtao je doktor. ,,Ej, baš su pogodili!“ 

»Da, ti“ reče papiga. — ,,Oni su što više promijenili i 
tvoje prezime. Ime Dolittle nisu smatrali prikladnim za tako 
odličnog čovjeka, koji je toliko toga učinio. I tako ćeš odsada 
biti poznat pod imenom Džong Tinkalot, Sveznalica Džong. 
Kako ti se to sviđa?“ 

»Ali ja nikako ne želim biti poglavica“, reče doktor raz- 
draženim glasom. 

Bojim se, da ćeš imati grdnog okapanja, dok se odavle 

izvučeš“, reče Polinezija, ,,u koliko ne bi bio voljan da otplo- 
viš kući u jednom od njihovih rasklimanih čamaca. Razumiješ 
li? Ti si izabran poglavicom Popsipetelaca, ali ćeš postati 
kraljem čitavog Otoka riđih majmuna. Bagjagderazi, koji su 
tako silno željeli da bi njima vladao, poslali su izvidnice i 
glasnike, koji su stigli prije tebe. A kada su vidjeli da su te 
preko noći izabrali poglavicom Popsipetela, gorko su se ra- 
zočarali. Pa ipak, radije nego da te sasvim izgube, Bagjagde- 
razi su spremni da se odreknu svoje nezavisnosti. Uporno 
traže, da njihova zemlja bude pripojena Popsipetelu, da bi 
ti postao njihovim kraljem. Tako je, dragi moj.“ 

,O Gospode!“ uzdahnu doktor, ,ja zaista želim, da ti Indi- 
janci ne bi bili tako zaneseni! Do vraga, ta ja neću nikako 
da budem kraljem!“ 

,Meni se čini, doktore“, rekoh ja, da bi se ti morao pono- 
siti i veseliti, što su te izabrali. Želio bih iskusiti tu sreću 
— biti kralji“ 

.O, znam znam, to zvuči veoma veličanstveno“, reče 
doktor, zavezujući sav ojađen, svoje cipele. »No poteškoća 
je u tome, što čovjek ne smije primiti na sebe neke 
odgovornosti, pa da ih onda naprosto strese, kada mu 
se to prohtije. Imam ja svoga posla! Otkako sam se 
iskrcao na tom otoku, jedva da sam se i časkom mogao 
posvetiti prirodnim znanostima. Kroz cijelo to vrijeme obav- 
ljao sam poslove za nekoga drugoga. A sada ovi ljudi žele, 
da tako nastavim! E, čim me izaberu kraljem Popsipetela, 
prestao sam biti prirodoznanac, koji koristi čovječanstvu. Bio 
bi i suviše zaposlen drugim stvarima. Ne bi bio ništa drugo, 
nego samo — samo kralj.“ 

»No pa i to nešto znači!“ reče Bumpo. »Moj otac je kralj, 
a ima stodvadeset žena.“ 

To samo otešćava stvar“, reče doktor, ,,za stodvadeset 
puta. Ja moram izvršiti svoj posao. Nipošto ne želim biti 
kralj.“ 

»Pogledaj“, reče Polinezija, ,evo gdje dolaze dostojan- 
stvenici, da ti saopće, da si izabran. Požuri se i zaveži svoje 
cipele.“ 

Gomila ispred naših vrata iznenada se razdvojila, tvoreći 
dugi špalir. Tada smo vidjeli kako kroza nj dolazi prema 
nama skupina ljudi. Čovjek na čelu skupine, lijepi stari Indi- 
janac smežurana lica, nosio je na rukama drvenu krunu — 
zaista lijepu i veličanstvenu krunu, makar bila od drveta. 
Prekrasno izrezbarena i šareno obojena, a sva nakićena.pe- 
rima. Iza starca išlo je osam snažnih Indijanaca noseći poči- 
valjku, neku vrst nosiljke sa dugim ručkama. 

Pokleknuše na jedno koljeno i poniknuše glavom skoro 
do zemlje, starac je oslovio doktora, koji je stajao na vra- 
tima stavljajući ogrlicu i kravatu. 4 

»O moćni i jedini“, reče on, ,,nosimo ti glase od popsi- 
petelskog naroda. Velika su tvoja djela, veća no što ih čovjek 
može zamisliti. Blago je tvoje srce, a znanje je tvoje dublje 
od morskih dubina. Naš poglavica je mrtav. Narod vapi za 
dostojnim vođom. Stari naši dušmani Bagjagderazi postadoše 
nam, tvojim posredovanjem braća i dobri prijatelji. Oni 
također vruće žele da se ogriju sunčanim sjajem tvoga 
osmijeha. Evo, gledaj, nosim ti svetu krunu popsipetel- 
sku, koja se nije dotakla nijednog kraljevskog čela od 

.onih davnih vremena, kada je taj otok sa svojim naro- 
dima sačinjavao jednu cjelinu, a pod vlašću jednog je- 
dinog vladara. O, ljubljeni i jedini, nama su narodi ovoga 
otoka jednodušno stavili u dužnost, da te odvedemo do Sti« 
jena, koje govore, da bi te ondje okrunili za kralja čitavog 
ovog kopna, što plovi. 

Valjani Indijanci kao da nisu niti pomislili na mogućnost, 
da bi John Dolittle mogao otkloniti tu čast. Što se tiče jadnog 
doktora, nikada ga još nisam vidio u takvoj neprilici, nikada 
ga ništa nije tako presenetilo. Ovo je bila jedina prilika, kada 
je sasvim klonuo. 

»Grom i pakao!“ čuo sam ga kako gunđa ogledavajući se 
bespomoćno, ne bi li mogao kamo šmugnuti. ,,Što da radim? 
— Je li tko od vas vidio kuda sam stavio gumb od ogrlice? 
— Kako, do bijesa, da prikopčam ovratnik bez gumba! To je 
bogme težak dan! — Možda se otkotrljao pod postelju, 
Bumpo — mislim, da su mi baš mogli dati jedan dan, da o 
svemu tome razmislim. Je li itko čuo, da se čovjeka trgne 
iz sna i kaže mu, da će ga okruniti za kralja, prije nego što 
je dospio da umije lice... Zar ga nitko od vas ne može pro- 
naći? Bumpo, možda stojiš na njemu. Makni svoju nogu!“ 

»Ta nemoj se mučiti zbog ovog dugmeta“, reče Polinezija. 
»Okrunit će te i bez ogrlice! Neće ni primijetiti razliku.“ 

»Velim vam, da me neće okruniti, uzvikne doktor, ,ako 
to ikako mogu spriječiti. Održat ću im govoranciju. Možda 
će se time zadovoljiti.“ 

Opet se okrenuo Indijancima. 

»Prijatelji moji“, reče on, ,,nisam zavrijedio tu veliku čast, 
koju ste nakanili da mi iskažete. Slabo se, ili bolje nikako, ne 
razumijem u kraljevanje. Sigurno ćete među svojim vrijednim 
zemljacima naći mnogo njih, koji su mnogo sposobniji da vam 
budu vođe. Ja vam se zahvaljujem na toj počasti, na tom 
pouzdanju i vjeri. Ali vas molim i preklinjem, okanite se mene 
i nemojte mi natovariti velike dužnosti, koje možda ne bih 
mogao izvršiti.“ 

Starac je njegove riječi jačim glasom, opetovao narodu, 
No svi su nepokolebivo odmahivali glavom, ne mičući se 
smjesta ni za jedan pedalj. 

Starac se ponovno okrenuo doktoru: 

»Jedino tebe su izabrali“, reče on, ,,hoće samo tebe za 
kralja.“ 

Na doktorovom smušenom licu sine tračak nade. 

»Idem da posjetim Veliku strelicu“, šapne mi on. ,,Možda 
će se on nečemu dosjetiti i reći mi, kako da se izvučem iz 
toga škripca.“ 

Ispričavši se ličnostima, da će se odmah vratiti, pohitao je 
u pravcu, gdje se nalazila kuća, u kojoj je stanovala Velika 
strelica. Pošao sam za njim. 


Našli smo našeg velikog prijatelja na ležaju od trave pred 
kućom, kako su ga bili iznijeli, da bi mogao pratiti tok sveča- 
nosti. 

» Velika strelica“, reče doktor, govoreći užurbano orlov- 
skim jezikom, tako da ga oni, koji su stajali naokolo, ne bi 
slučajno čuli. , Dolazim k tebi da mi pomogneš u strašnoj ne- 
prilici. Ovi bi me ljudi htjeli učiniti svojim kraljem. Ako mi 
se tako nešto dogodi ostat će neizvršeno sve ono, što sam 
kanio izvršiti, jer tko je manje slobodan od kralja? Zato te 
usrdno molim, daj govori s njima, obrati njihova dobra i 
dobronamjerna srca, neka vide, da je ono, što namjeravaju, 
veoma nerazborito.“ 


Velika se strelica pridigne i podboči laktovima. 


»O, Ljubezni i Jedini“, reče on, (to je kanda postao uobi- 
čajeni naslov, kada bi tko oslovio doktora) ,,bolno me dira u 
srce, što tvojoj želji ne mogu udovoljiti. Ne mogu, nažalost, 
ništa učiniti. Ovi su ljudi u svojoj duši tako čvrsto odlučili, 
da te učine kraljem, da bi mene protjerali iz zemlje, kada bih 
pokušao posredovati, A na kraju krajeva, oni bi te ipak okru- 
nili za kralja. Moraš postati kralj, pa makar samo na kratko 
vrijeme. Moramo tako udesiti vladarske dužnosti, da bi imao 
vremena posvetiti se i tajnama prirode. Možda ćemo poslije 
moći, da te nekako oslobodimo kraljevskih tereta. No zasada 
moraš biti kralj. Ovi su ljudi tvrdoglavi i hoće da sve bude 
onako kako žele. Tu nema drugog izlaza.“ 

Doktor se tužno okrenuo od postelje i pogledao oko sebe. 
Iza nega stajao je opet onaj starac, držeći u ruci još uvijek 
kraljevsku krunu, a tik uz njega čekala je kraljevska nosiljka. 
Klanjajući se duboko nosači su pozivali bijelog čovjeka da 
sjedne. 


164 











Poor 


Još jednom je doktor pogledao bespomoćno i beznadno 
oko sebe, ne bi li gdje ugledao kakovu priliku za bijeg. Na čas 
sam pomislio, da će podbrusiti pete i pobjeći. No gomila nas 
je i suviše tijesno opkoljavala, tako da se nitko ne bi mogao 
progurati kroz to mnoštvo. Glazbenici sa sviralama i bub- 
njevima počeli su — u neposrednoj blizini — svirati svečanu 
koračnicu. Doktor se posljednji put obazreo tražeći pomoći 
od Velike strelice. No Indijanac je samo odmahnuo glavom 
i pokazao rukom nosiljku, koja je čekala da primi Kralja. 

Naposljetku, John Dolittle zakorači, jedva gušeći suze, 
koje su mu navirale na oči, pođe prema nosiljki i sjedne. 
Kada su ga nosači podigli na svoja snažna ramena, čuo sam 
ga kako još uvijek prigušeno mrmlja: 

»Do vraga sve to! — ja nikako ne ću da budem kralj!“ 

»Sretan ti put!“ klikne Velika strelica sa svog ležaja, ,i 
neka sreća uvijek stoji uz tvoje prijestolje!“ 

»Evo ga, dolazi! — Evo ga, dolazi!“ razlijegao se šapat 
svjetine. ,, Naprijed! Pođimo k Stijenama, koje govore!“ 


X. POGLAVLJE 


KRUNIDBA KRALJA DŽONGA 


Tečajem svog dugog života vidio sam mnogo veličan- 
stvenih prizora, koji mogu oduševiti čovjeka, ali nikada više 
nisam vidio nešto, što bi tako moglo zanijeti pogled, kao 
Stijene, koje govore, kako su izgledale na dan krunisanja 
kralja Džonga. 

Kada smo: Bumpo, Či-Či, Polinezija, Đip i ja konačno 
stigli do vrtoglavog ruba goleme kotline i pogledali dolje u 
njezinu nutrinju, bilo je to nalik na beskrajno neko more 
bakrenih lica, koja su sva zurila u vis. Svako sjedište u ka- 

zalištu bilo je zaposjednuto: svi muškarci, žene i djeca sa či- 
tavoga otoka, — pa i Velika strelica (ranjenika su bili donijeli 
ovamo na njegovoj bolesničkoj postelji) — svi su se našli 
ovdje na okupu, da prisustvuju paradi. 

Dosada ni najmanji šum nije narušavao svečanu tišinu 
Stijena, koje govore, tako da bi čuo, da je pala igla. Bilo je 
to prilično jezovito, tako da su čovjeka neprestano prolazili 
hladni srsi. Bumpo mi naknadno reče, da mu je taj prizor 
oduzeo dah i da je takoreći zanijemio. Nikada prije nije 
znao, da na svijetu ima toliko ljudi... 

Daleko dolje, kraj prijestolja, na uzvišenom mjestu, stajaše 
nov novcati totem. 

Sve indijanske porodice imaju totemske stupove, koje po- 
stavljaju pred vratima svojih domova, a njihovo je značenje, 
slično našim natpisima ili posjetnicama. Svojim rezbarijama 
predstavlja totemski stup osebine te porodice, kojoj pripada. 
Ovaj ovdje, divno ukrašen i mnogo viši od svih ostalih; pri- 
padao je Johnu Dolittle-u, ili, kako su ga odsada nazivali 
Kralju Sveznalici. Stup se sastojao od samih životinja, da 
tako izrazi doktorovo veliko poznavanje živih stvorova. A 
Životinje, koje su to trebale izraziti, bile su takove, kojima 
Indijanci pripisuju dobre karakterne osobine ili bilo koje 
dobro svojstvo. Tako na primjer jelen predstavlja brzinu, vol 
ustrajnost, riba šutljivost-i tako dalje. No na vršak totema 
stavlja se uvijek životinja ili znak, kojim se dotična porodica 
najviše ponosi i drži, da se time proslavila. Na stupu kralja 
Sveznalice nalazila se ogromna papiga, u spomen poznatog 
mirovnog ugovora. 

Cijelo bjelokosno prijestolje bilo je olašteno miomirisnim 
uljem i bjelasalo se žarko u sunčanom svijetlu. Oko podnožja 
bilo je razasuto rascvalo granje: sada, stigavši u blaže pod- 
neblje, čitav se otok prekrio beharom. 

Uskora smo vidjeli, kako se polagano uspinje zavojitim 
stepenicama kraljevska nosiljka, u kojoj je sjedio doktor. 

Dospivši napokon do vrhunca, nosači stadoše, a doktor stupi 
na cvijetni sag. Vladala je tako duboka i savršena tišina, 
da sam, onako udaljen, kako sam bio, čuo kako pod nje- 
govim korakom pucketa granje. 

Stupajući prema prijestolju u pratnji onoga starca, doktor 
se uspeo na uzvišeno mjesto i sjeo. Kako je sićušan izgledao 
njegov okrugao lik, gledan iz te silne visine. Prijestolje je 
bilo načinjeno za dugonoge kraljeve i kada je doktor na 
njemu sjedio, njegove noge nisu sezale do poda, nego su 
klempale šest palaca iznad najviše stepenice. 

Tada se starac okrenuo i obuhvatajući svojim pogledom 
narod, počeo govoriti savršeno mirnim glasom. No svaka 
pojedina riječ koju je izgovorio lako se čula i u najudalje- 
nijem kutiću Stijena, koje govore. 

Ponajprije je nabrajao imena svih kraljeva Popsipetela, 
koji su u davno doba bili okrunjeni na ovom bjelokosom pri- 
jestolju. Govorio je o veličini popsipetelskog naroda, o nje- 
govim slavnim pobjedama, i njegovim nedaćama. Pokazujući 
zatim pokretom ruke na doktora, počeo je na dugo i široko 
pričati o djelima, što ih je izvršio ovaj čovjek, koji će postati 
kraljem. I ja moram reći, da su doktorova djela kud i kamo 
nadmašivala pothvate njegovih predšasnika. 

Čim je starac počeo govoriti o tome, što je doktor uradio 
za njihovo pleme, narod — koji je još uvijek mukom šutio — 
počeo je mahati desnom rukom prema prijestolju. To je go- 
lemom kazalištu davalo vrlo čudan izgled. Nepregledna po- 
vršina nečega, što se talasa — a da ni glasa nije bilo čuti. 

Naposljetku je starac završio svoj govor i uspevši se do 
sjedišta s velikim strahopočitanjem skinuo doktoru njegov 
olinjali cilindar. Htio ga je staviti na tle, ali mu ga je doktor 
brže bolje uzeo iz ruke i posadio na svoje krilo. Uzimajući 
zatim svetu krunu, on ju je stavio na Dolittle-ovu glavu. 
Nije baš sasvim pristajala (bila je načinjena za kraljeve, koji 
nisu imali takove glavurde), a kada bi dunuo svježi vjetar 

sa mora, doktor bi jedva zadržao na glavi svoju krunu. Ipak 
je sjajno izgledao. 

Okrenuvši se još jedanput prema narodu, starac reče: 

»Narode popsipetelski, pogledaj kralja, kojeg si izabrao! 
Narode popsipetelski, jesi li zadovoljan?“ 

Tada je napokon zagrmio glas svjetine: 

»Džong! Džong!“ klicali su Indijanci, ,,živio dugo 
naš kralj Džong!“ 

Nakon one svečane tišine zaorili su ovi glasovi poput 
tutnjave, kao da je grunulo stotinu topova. Tu gdje se i naj- 
manji štropot čuo na milje daleko, ova je vika bila kao udarac 
u lice. Planine su dobacivale i odbacivale jedna drugoj ove 
povike. Pomislio sam, da jeka nikada neće zamrijeti. Grmlja- 
vina je prolazila čitavim otokom odjekujući uvalama, odzva- 
njajući u morskim spiljama. 

Iznenada sam vidio, kako starac pokazuje rukom prema 
najvećoj uzvisni na otoku, i okrenuvši se, još sam dospio da 
vidim, kako se golemi onaj kamen zanjihao i polagano ne- 
stajao s očiju padajući u vulkansko ždrijelo. 

»Gledajte, o ljudi, stanovnici kopna, što plovi!“ poviče 
starac. ,Kamen se srušio i naša se priča obistinila. Danas 
je okrunjen kralj kraljeva!“ 

Doktor je također vidio, kako je kamen kliznuo u krater, 
pa je ustao gledajući prema moru, kao da nešto očekuje. 

»On sada misli na zračni prostor“, reče mi Bumpo u uho. 
»Nadajmo se da more nije jako duboko na ovom mjestu.“ 

Nakon jedne minute (tako dugo je pećina padala u du- 
binu) začuli smo prigušeno neko škripanje, kao neka lomljava 
u velikoj udaljenosti — a čas zatim oštro pištanje ispuštenog 
zraka. Doktor (njegovo je lice bilo napeto od straha i tje- 
skobnog očekivanja) opet je sjeo na prijestolje, gledajući 
sveudilj na pučinu mora. 

Doskora smo osjetili, kako ostrvo pod nama polagano 
tone. Vidjesmo, kako more zahvaća kopno, kako prekriva 

žalove. Obale su stale tonuti: jednu stopu, tri stope, deset 
stopa, dvadeset, pedeset, stotinu. A onda se napokon pola- 
gano, kao što leptir sjeda na ružu, kopno zaustavilo! Otok 
riđih majmuna, napokon se smirio na pješčanom dnu Atlan- 
tika, a zemlja se ponovno sastala sa zemljom. 

Naravno, da su se sada mnoge kuće na obali nalazile 
pod vodom. I samo naselje Popsipetel sasvim je iščezlo. Ali 
ništa zato, nijedan se čovjek nije utopio, jer su svi ljudi bili 
gore u brdima prisustvujući krunidbi kralja Džonga. 

Sami Indijanci nisu toga časa primijetili što se događa, 
premda su naravno osjetili, kako zemlja pod njima tone. 
Doktor nam je poslije rekao, da se to moralo desiti, uslijed 
zračnog pritiska, kad je ona silna vika zaorila iz milijuna 
grla, pa se kamena gromada zanjihala na svom visokom sje- 
dištu i pala. 

No ta je zgoda ušla u popsipetelsku povijest i do dana 
današnjega svi čvrsto vjeruju, da je težina kralja Džonga bila 
tako silna, da je samo ostrvo utonulo njemu u čast, kada je 
zasio na prijestolje. No bilo kako mu drago, od onda se više 
nije maknulo. - 

ŠESTI DIO 


1. POGLAVLJE 


NOVI POPSIPETEL 


Sveznalica Džong tek je nekoliko dana upravljao novim 
svojim kraljevstvom, kad li sam već promijenio svoje mišlje- 
nje o kraljevima i njihovom načinu života. Mislio sam da 
kraljevi nemaju drugog posla, nego da sjede na prijestolju 
i da se narod pred njima klanja nekoliko puta na dan. Sada 
sam vidio, da kralj može biti čovjek, koji od svih ljudi na 
svijetu najteže radi — ako savjesno vrši svoj posao. 

Od uranka, pa sve do lijeganja kasno u noć, sedam dana 
u sedmici — bio je John Dolittle zaposlen. Silno, silno za- 
poslen. 

Prije svega je valjalo sagraditi novi grad. Popsipetelske 
naseobine bješe nestalo: trebalo je podići Novi Popsipetel. 
Pomno je izabrano mjesto — imalo je zaista lijep položaj, 
na ušću velike rijeke. Obale ostrva sačinjavale su na tom 
mjestu dražestan zaliv, gdje su čamci, a i brodovi (u koliko 
bi ikada ovamo doplovili) mogli pristati i sklonuti se od ne- 
vremena. 

Podižući taj grad, doktor je Indijancima dao svu silu 
novih ideja. Pokazao im je, što je kanalizacija i kako svakog 
dana valja pobrati otpatke i spaliti ih. Visoko gore u plani- 
nama načinjen je velik bazen. Velikim nasipom ograđena je 
neka rijeka, a taj bazen služio je kao vodovodni rezervoar 

za novo naselje. Indijanci nisu dotada vidjeli ništa slično, a 
mnoge bolesti od kojih su prije bolovali, sada su bile sprije- 
čene. 

Naravno, da narodi, koji ne znaju za vatru nemaju nika- 
kovih kovina, jer je bez vatre nemoguće kovati željezo ili 
čelik. Među prvim stvarima što ih je John Dolittle učinio, 
bilo je to, da se dao na posao tražeći po otoku majdane že- 
ljezne i bakrene rudače. Zatim je stao podučavati Indijance, 
kako će taliti ove kovine i pretvoriti ih u noževe, plugove, 
vodovodne cijevi i sve moguće druge stvari. 

Doktor je iz petnih žila nastojao, da u svom kraljevstvu 
ukine  veličanstveno-staromodnu pompu na kraljevskom 
dvoru. Kao što je rekao Bumpu i meni: — Ako već mora biti 
kralj, naumio je da bude nadasve demokratski vladar, to jest 
kralj, koji je svojim podanicima drug i prijatelj i koji se ni- 
malo ne nadima. Kad je izradio nacrt za Novi Popsipetel, 
nije predvidio nikakovu kraljevsku palaču. Sebi je namijenio 
samo malu villu u nekoj zabitnoj ulici. 

No to Indijanci nisu htjeli nikako dozvoliti. Bili su na- 
vikli, da njihovi kraljevi vladaju oholo i na kraljevsku, 
pa su ustrajali u tome, da Sveznalica Džong mora za sebe 
sagraditi najveličanstveniju palaču, koja je ikada sagrađena 
na otoku. U svemu ostalom savršeno su ga slušali puštajući 
ga da ide svojim putem, ali mu nisu dozvoljavali da izmakne 
ma kojoj ceremoniji ili paradi, koja je bila u vezi sa njego- 
vom kraljevskom časti. Morao je držati oko hiljadu slugu u 
svojoj palači, koji su mu danju i noću bili na službu. Valjalo 
je držati kraljevsku barku — veličanstvenu lađu napravljenu 
od laštenog mahagonija, koja je bila duga sedamdeset stopa, 
a ukrašena sedefom. Veslalo je oko stotinu najjačih ljudi na 
otoku. Vrt kraljevske palače prostirao se jednom četvornom 
miljom, a uređivalo ga je stošezdeset vrtlara. 

I što se tiče same odjeće, jadnik je bio prisiljen, da uvijek 
bude veličanstven i elegantan — nimalo po svom ćefu. Ljub- 

ljeni njegov cilindar bio je spremljen u tajnoj komorici, a samo 
mu se krišom smio diviti. Morao je svakom zgodom navući 

Kralj Džong lovi leptire . .. 


kraljevsku odoru. A kada bi mu uspjelo da šmugne ma kratko 
vrijeme na kakav prirodoslovni izlet, nikada se ne bi od- 

važio da obuče svoje staro odijelo, nego bi morao trčeći za 
leptirima nositi krunu na glavi i biti zaogrnut grimiznim 
plaštem, koji se vijao u vjetru. 

Doktorovim svakodnevnim dužnostima nije bilo ni kraja 
ni konca, a sporna pitanja, o kojima je trebao odlučiti, ticala 
su se svega i svakoga. Morao je izglađivati prepirke zbog 
zemljišta i međa, ili miriti muža sa ženom, ako bi se potukli. 
U istočnom krilu kraljevske palače nalazila se sudnica. I tu 
je kralj Džong sjedio svakog jutra od devet do jedanaest, 
krojeći pravdu u svim slučajevima, koje bi preda nj iznijeli. 

Poslije podne držao bi školsku obuku. Stvari, što ih je 
predavao Indijancima, nisu se uvijek poklapale s građom, 
koju nalazimo u školskim knjigama. Djeca i odrasli dolazili 
su kralju Džongu da uče. No treba znati, da su ovi Indijanci 
bili neuki ljudi i da nisu znali mnoge stvari, što ih u bijelaca 
znadu mala djeca. No bilo je — istina — i stvari, koji su oni 
znali, a da odrasli bijelci o tome nemaju ni pojma. 

Bumpo i ja ispomagali smo u podučavanju, koliko smo 
bolje znali i mogli: u običnom računstvu i sličnim predme- 
tima. No tečajeve astronomije, ratarstva, njegu dojenčadi i 
silesiju drugih stvari, morao je doktor predavati sam. Indi- 
janci su bili silno marljivi: dolazili su u povorkama tako da 
je usprkos tečajevima pod vedrim nebom (poduka u kakvoj 
školskoj zgradi, bila je naravno nemoguća) morao da ih raz- 
dijeli u skupine od pet do šest hiljada, služeći se velikim zvuč- 
nikom ili trubom, da bi ga mogli čuti. 

Ostatak dana bio mu je i suviše ispunjen gradnjom cesta, 
mlinova, njegom bolesnika i mnoštvom drugih poslova. 

Usprkos tome što je tako nerado postao kraljem, John 
Dolittle bio je izvrstan kralj. — Čim je počeo da kraljuje. 
Možda nije bio tako veličanstven kao mnogi kraljevi u hi- 
storiji, koji su neprestano jurili u ratove i zapadali u roman- 
tične situacije. No otkako sam odrastao imajući pomalo pri- 
like da vidim strane zemlje i vladare, često sam pomišljao, 

da je Popsipetel pod vladavinom Sveznalice Džonga — bio 
najbolje upravljana država na svijetu. 

Nadošao je doktorov rođendan, pošto smo već šest i pol 
mjeseci boravili na otoku, Narod je tom prilikom priredio 
veliku pučku svečanost, pa je bilo čašćenja na veliko, ple- 
sanja, vatrometa, govorancija i zabave. 

Predvečer toga dana svrstali su se poglavari obaju ple- 
mena u povorku i krenuli ulicama gradskim noseći ploču, od 
ebanovine, visoku deset stopa koja je bila zaista krasno isli- 
kana. Bila je to pripovijest ispričana slikama, kakove bi Indi- 
janci sastavljali u spomen kraljevskih pothvata svojih vla- 
dara. 

Uz veliko slavlje bude ploča stavljena nad vrata nove 
palače. Sav se svijet nagurao oko toga mjesta, da vidi ploču. 
Bila je razdijeljena na šest polja, a u svakom polju slika, 
koja je slavila jedan od šest najvećih dogođaja iz života kralja 
Džonga, dok su ispod nje bili spisani stihovi kao tumačenje. 
. Ispjevao ih je dvorski pjesnik. 

Tako je prva slika prikazivala dolazak Johna Dolittle-a 
na Otok riđih majmuna, druga — njegov susret sa kukcem 
jazbizri, treća — kako je oslobodio ljude u spilji, četvrta — i 
kako je napravio vatru, peta — kako se proslavio u ratu, a 
šesta — posljednja, kako je bio okrunjen za kralja. 


1. POGLAVLJE 


INDIJANČEVA APOTEKA 


Jednoga dana najavio je dvorski lakaj (jedan od četrdeset 
trojice koji su stalno vršili noćnu službu — da se pred vra- 
tima nalazi putnik. 

»Jesi li putnika pitao za ime?“ reče doktor. 

»Jesam, Vaše Veličanstvo, zove se Velika strelica, sin 
Zlatne strelice.“ 

»Velika strelica!“ klikne doktor. ,,Sjajno!  Dovedi ga, 
smjesta ga uvedil“ 

»Tako se veselim“ nastavljao je doktor okrenuvši se k 
nama, čim je lakaj otišao. ,,Strašno mi je falio. Divno je to 
imati uza se ovakovog čovjeka — makar on i ne govorio 
mnogo. Da, ima tome pet mjeseci, što je otišao u Braziliju. 
Baš se radujem, da se sretno vratio. Izvrgao se tolikim ne- 
zgodama u tom svom čamcu, ma kako bio vješt i spretan. Nije 
to bome šala ploviti stotine milja otvorenim morem u čamcu, 
koji je dugačak dvanaest stopa. Ja to ne bih htio pokušati.“ 

Netko je zakucao na vratima, a kada su se vrata na 
doktorov poziv širom otvorila, pojavio se na pragu naš veliki 
prijatelj. Na njegovom energičnom licu titrao je smiješak. 
Iza njega stajala su dva nosača, koji su nosili velike zavež- 
ljaje od indijanske rogozine i paomina lišća, 

Pošto smo se pozdravili naloži Velika strelica nosačima, 
da stave svoj teret na pod. 

»Gledaj, Ljubazni i Jedini“, reče Velika strelica, ,,nosim 
ti, kako sam obećao, svoju zbirku biljaka. Sakrio sam je u 
nekoj velikoj spilji u Andama. Ovo blago je rad moga života.“ 

Otvorili su omote, u kojima je bilo mnogo manjih zavež- 
ljaja i snopića. Sve su to brižno slagali po stolu. 

Na prvi pogled činila se ta izložba biljaka silna, ali po- 
malo dosadna. Bilo je tu svih mogućih bilina, cvijeća, plo- 
dova, lišća, korijenja, oraha zrnja, raznih vrsti meda, gume 
i kore ,sjemenja pčela i nekih drugih kukaca. 

Bilinstvo, ili, kako zovu ovu znanost, botanika, bila je 
jedna od onih prirodnih znanosti, za koje se nikad nisam 
mnogo zanimao. Poređujući bilinstvo sa naukom o životinja- 
ma, činilo mi se dosadnim. No kada je Velika strelica stala 
govoriti o tim stvarima, tumačeći pojedine predmete svoje 
zbirke, i njihove osebine, ja sam se sve to više zagrijavao. 

I prije no što je završio svoje predavanje, silno sam se za- 
dubio u ta čudesa biljnoga carstva i sve te stvari, što ih je 
donio sa sobom iz tolike daljine. 

»Ovo su“, reče on podignuvši mali svitak krupnoga sje- 
menja, ,,zrna smijeha, kako sam ih nazvao.“ 

»A čemu služe?“ pitao je Bumpo. 

,Razveseljavanju“, reče Indijanac. 

Bumpo dohvati, dok mu je Indijanac bio okrenut leđima, 
tri zrna i žurno ih proguta. 

»Jao!“ usklikne Indijanac, kad je primijetio, što je Bumpo 
učinio. ,Ako je htio da iskuša djelovanje toga sjemenja, smio 
je da pojede najviše četvrtinu jednoga zrna. Nadajmo se, da 
neće umrijeti od smijeha.“ 

Učinak zrnja bio je vrlo neobičan. Bumpo se najprije 
nacerio od jednog uha do drugog; zatim je počeo hihotati, 
a konačno je prasnuo u toliki grohot srdačnoga smijeha, da 
smo ga morali odvesti u susjednu sobu, i položiti na krevet. 
Poslije je doktor rekao, da bi po svoj prilici bio umr'o od smi- 
jeha, da nije bio tako krepka zdravlja. Svu je noć u snu 
grgljao od sreće. Što više, kad smo ga idućeg jutra probudili, 
skotrljao se iz postelje cerekajući se neprestano. 

Vrativši se u odaju za primanje, gdje nas je bio zatekao 
Indijanac, upoznali smo korijenje, za koje nam je Velika stre- 
lica rekla, da, stavljeno u zašećerenu i zasoljenu juhu, ima tu 
osebinu, da nagoni ljude na ples i to vanrednom brzinom i 
ustrajnošću. Pozvani smo da kušamo, no mi smo sa zahval- 
nošću odbili. Nakon Bumpovog uspjeha pomalo smo se pla- 
šili da kušamo ove stvari. 

Nije bilo ni kraja ni konca ovim čudnim i korisnim stva- 
rima, što ih je Velika strelica bila nakupila. Tako na pri- 
mjer neko ulje, od kojeg bi preko noći narasla kosa, neka 
naranča velika poput bundeve, koju je Indijanac uzgojio u 
svom vlastitom vrtu u peruanskim brdima, neki crni med 
(bio je ponio i pčele, koje ga prave, i cvijeće, kojim se hrane), 

koji bi čovjeka uspavao, ako uzme samo jednu malu žlicu. 
A sutradan bi se probudio kao preporođen! Pokazao nam je 
neki orah, od kojeg bi glas postao lijep i zvonak, a čovjek 
sposoban da pjeva; neku morsku travu, kojom se zaustavlja 
krvarenje; neku mahovinu, koja iscjeljuje ujed zmije, neki 
lišaj, koji sprečava morsku bolest — i drugo. 

Doktor se naravno za sve silno zanimao. Zadržao se 
dugo u noć pregledavajući Indijančevu zbirku. Pravio je 
katalog zapisujući u bilježnicu imena i osebine biljaka, kako 
mu je Velika strelica diktirala. 

Ima tu tvari, Stubbins“, reče doktor, dovršivši svoj 
posao, ,koje bi u rukama vještog ljekarnika izazvale pravu 
revoluciju u današnjoj medicini i kemiji. Držim, da će sam. 
ovaj med, koji uspavljuje, zamijeniti polovicu ljekarija, koje 
su se dosad upotrebljavale. Velika je strelica osnovala novu 
apotekarsku znanost. Miranda je imala pravo: silan je to 
prirodoslovac. Njegovo ime zavređuje da bude stavljeno do 
Linnć-ovog. Jednog dana morat ću sve te stvari otpremiti 
u Englesku. No kada?“ dometnuo je tužno. — ,Da, to je 
ono: kada?“ 


II. POGLAVLJE 


MORSKA ZMIJA 


Život je na Otoku riđih majmuna tekao svojim tokom. 
Nadošla je zima sa božićnim svetkovinama i opet prošla, 
a mi smo dospjeli usred ljeta, a da smo jedva primjetili kako 
brzo protiče vrijeme. 

Kako je vrijeme prolazilo, doktora su sve više zaokup- 
ljali poslovi i briga za golemu njegovu porodicu. Časovi, 
što bi ih mogao otkinuti za se, i posvetiti ih prirodoslovnim 

istraživanjima, bivali su sve to ređi. Znao sam, da često 
pomišljam na svoju kuću i vrt u Puddleby-u, sjećajući se 
svojih negdašnjih planova i želja. Katkada bi primijetili, kako 
je njegovo lice postalo zamišljeno i pomalo tužno, kad mu je 
netko spomenuo Englesku ili njegov prijašnji život. 

No nikada nije govorio o tim stvarima, a ja zaista vje- 
rujem, da bi proveo ostatak svojih dana na Otoku majmuna, 
da se nešto nije desilo — i da nije bilo Polinezije. 

Staroj su papigi silno dodijali Indijanci, a ona to nije 
tajila. 

»I sama pomisao“, reče mi ona jednoga dana, dok smo 
šetali po morskoj obali, sama pomisao da slavni John Do- 
little trati svoj dragocjen život u službi ovih urođeničkih 
zamusanaca! Pa to je upravo smiješno!“ 

Cijeloga jutra promatrali smo doktora, kako nadzire 
gradnju novog kazališta u Popsipetelu (operna zgrada i 
koncertna dvorana nedavno je sagrađena), a papiga se na- 
pokon tako ozlojedila gledajući taj prizor, da sam joj pre- 
dložio, neka se samnom prošeta. 

»Da li ti zbilja misliš“, pitao sam ja, kad smo sjeli na 
pijesak, ,,da se doktor nikada više neće vratiti u Puddleby?“ 

»Ne znam“, reče ona. ,Neko sam vrijeme sigurno osje- 
ćala, da će ga pomisao na njegove ljubimce, što ih je ostavio 
kod kuće, doskora natjerati da se vrati. No otkako ga je 
Miranda prošloga kolovoza obavijestila, da je u Puddleby-u 
sve u redu, moja se nada rasplinula. Mjesecima si već raz- 
bijam glavu, da smislim neki plan. Kada bismo samo mogli 
nešto pronaći, što bi njegove misli opet svratilo na prirodne 
znanosti — mislim nešto, što bi bilo tako važno, da bi ga 
zaista uzbudilo... Ali kako?“ 

Nevoljko je slegla ramenima. ,,Kako, kad samo misli na 
taracanje ulica i kako će te svoje Papuance naučiti, da su dva 
puta jedan dva!“ 

Bješe to pravi Popsipetelski dan: blistav i vruć, modar i žut. 
Ja sam dremljivo pogledavao na more, misleći na svoju majku 
i oca. Bio sam radoznao, da li su oni zabrinuti zbog mog 
dugog izbivanja. Pokraj mene je Polinezija i dalje gunđala 
prigušenim glasom, a njene su se riječi stale splitati i miješati 
sa blagim šumom valova, koji su udarali o žal. Možda me 
upravo njen glas uz pomoć blagog mirisavog zraka uljuljao 
u san. Ne znam. Bilo kako, ja sam doskora sanjao, da se 
ostrvo opet pokrenulo — ne da plovi kao prije, — nego u 
jedan mah kao da je odskočilo, kao da ga je nešto silno i 
snažno podiglo sa njegovog ležišta, samo jedanput, a onda 
opet posadilo na dno. 

Ne znam kako sam dugo poslije toga još spavao. Pro- 
budio sam se, jer me nešto štipalo za nos. 

»Tommy! — Tommy!“ (bijaše to glas Polinezije)“ Pro- 
budi se! — Bože, kakv je to momak, koji spava za vrijeme 
potresa, a da ga i nije primijetio — Tommy, čuj, pruža nam 
se zgodna prilika! Ta probudi se za ime božje!“ 

»što je?“ upitah sjednuvši i zijevnuvši. 

»Pst! — Gledaj!“ prošapta Polinezija, pokazujući prema 
moru. 

Tek napola budan zurio sam preda se krmeljivim očima, 
koje su bile otežale od sna. U plićini samo kojih četrdeset 
metara od obale ugledao sam neku golemu blijedoružičastu 
školjku. U obliku kupole izdizala se ona iz mora do silne 
visine dražesnim zavojima poput duge, a na površini oko 
nje bjelasali su se mali talasi. Ta školjka je mogla biti slika 
najluđeg sna. 

»Zaboga, što je to?“ upitah Polineziju. 

»To je“, šapne Polinezija, ,ono, što mornari već stoti- 
nama godina zovu Morskom zmijom. Vidjela sam je samo 
nekoliko puta sa palube, kako u velikim razmacima nešto iz- 
ranja iz vode i opet nestaje. No sada, kada je vidim iz bliza 
u mirnoj vodi, najozbiljnije predmijevam, da historijska 

Morska zmija nije ništa drugo no Veliki morski puž, o kome 
se svašta priča. Ako to nije jedino morsko biće te vrsti u 
svih sedam mora, nisam ja papiga, nego štrvinar! — Tommy 
— sreća nam se nasmijala! Sada valja dovesti doktora da 
vidi ovaj jedinstveni primjerak morske faune, prije nego što 
se opet zavuče u Duboku jamu. Vjeruj mi, ako bismo ikada 
mogli otputovati sa tog blagoslovljenog ostrva, onda je sada 
kucnuo čas. Ti ćeš ostati ovdje i malko pripaziti dok odem 
po doktora. Nemoj se maknuti ili progovoriti ni riječi, suz- 
drži što više i svoj dah, jer bi se životinja mogla prepasti: 
puževi su strašno plašljivi. Samo ga motri i ne miči se, a 
mene evo natrag za čas dva.“ 

Šuljajući se kradomice pijeskom, sve dok nije zašla iza 
nekog grma i rastvorila krila, Polinezija odleti prema gradu, 
dok sam ja ostao na obali gledajući zapanjeno ovu nevjero- 
jatnu neman, koja je lješkarila po plićini. 

Puž se neznatno pomicao. Od vremena na vrijeme dizao 
je glavu iz vode, pokazujući svoj silno dugi vrat i rogove. 
Katkada je kušao, da se uspravi, kako to čini puž, kada hoće 
da krene, ali bi gotovo u isti mah poniknuo, kao da je jako 
umoran. Činilo mi se da se tako vlada, jer je odozdo negdje 
ranjen. No donji dio njegovog tijela, koji se nalazio ispod 
morske površine nisam mogao vidjeti. 

Još sam uvijek bio zaokupljen gledanjem ove životinje, 
kad je Polinezija stigla sa doktorom. Tako su se tiho pribli- 
žili, da sam ih tek vidio, kad su čučnuli kraj mene. 

Doktor se — ugledavši puža — sasvim promijenio. Oči 
su mu blistale od oduševljenja. Od onog časa, kada smo se 
Prvi put iskrcali na ovome otoku i uhvatili kukca-jabizri, 
nisam ga vidio nijednom tako uzbuđena i sretna. 

»To je on!“ prošapta doktor, ,,Veliki morski puž glavom, 
o tome nema sumnje. Polinezijo, pođi malko niz obalu i pazi 
ne bi li gdje otkrila kakvog dupina. Možda bi nam oni mogli 
reći, što taj puž ovdje traži. Vrlo se rijetko dešava, da se 

Veliki morski puž nađe u takvoj plićini. A ti, Stubbins, pođi 
gore u luku i nabavi mi neki čamac. No budi vrlo oprezan 
kada se budeš vraćao. Ako bi se puž prestrašio i pošao u 
dublju vodu, izmakla bi nam prilika, kakova nam se valjda 
nikada više neće pružiti. ,I nemoj ništa reći Indijancima“, 
nadometnu Polinezija šaptom, kada sam se spremao da 
odem. ,,Moramo sačuvati ovu tajnu, inače ćemo za pet mi- 
nuta imati ovdje čitavu gomilu posmatsrača, Prava je sreća, 
da smo našli puža u tom mirnom zalivu. 


Stigavši u luku izvukao sam mali čamčić između mnoštva 
drugih, koji su bili privezani za obalu, i ne rekavši nikome 
zašto ga trebam, vratih se njime niz obalu. 


Bio sam u smrtnom strahu, da će puž možda otići prije 
nego što stignem. Možete dakle zamisliti, kako mi je bilo 
divno pri duši, kada sam, zakrenuvši iza jednog kamenitog 
rta, ugledao zaliv i vidio puža. 

Vidio sam, da je Polinezija izvršila svoju misiju i vra 
tila se prije mene. Dovela je sa sobom dva dupina, koji su 
već tihim glasom razgovarali sa Johnom Dolittle-om. Odvu- 
kao sam čamac na obalu i pošao prema njima da čujem što 
govore. 

»Želim da znam“, govorio je doktor, ,kako je puž stigao 
ovamo. Meni je rečeno, da obično boravi u Dubokoj jami 
i da samo nasred Oceana dolazi na površinu. 

»Oh, pa zar ne znaš? — Zar nisi čuo?“ odvratiše dupini, 
»Ti si zatvorio Veliku jamu kada si potisnuo otok u more. 
Pa da! Spustio si ga ravno na vrh ulaza u jamu, kao da si 
je zatvorio poklopcem. Ribe, koje su se nalazile u jami za to 
vrijeme, neprestano su otada pokušavale izaći. Veliki puž 
bio je najgore sreće: otok ga je pričepio za rep baš u času, 
kad je izlazio iz jame na malu večernju šetnju. I tu S o 
prignječen punih šest mjeseci, nastojeći da se iskobe ja. a 
koncu morao je dignuti čitavo ostrvo na toj strani, da bi 

izvukao svoju repinu. Zar nisi osjetio nešto kao_potres prije 
nekih pola sata?“ 


»Jesam“, reče doktor, ,,to je srušilo i jedan dio kazališta, 
koji upravo gradim,“ 

»No dakle, to je bio puž, kad je pridizao ostrvo, da se 
izvuče iz jame , rekoše dupini. I 

»Sve ostale ribe uočile su tu priliku i oslobodile se za- 
tvora, kad je puž podigao poklopac. Prava sreća za njih, 
što je puž tako velik i jak. No napor pri dizanju toga strašnog 
tereta naškodio mu je: puž je uganuo jedan mišić na svom 
repu, pa mu je to mjesto počelo grdno naticati. Htio je poći 
na kakvo mirno mjesto da otpočine i ugledavši ovu prijatnu 
dražicu u neposrednoj blizini, dopuzao je ovamo.“ 

»Sto mu jada!“ reče doktor. ,Meni je to vrlo žao. Morao 
sam ga nekako upozoriti, da će se ostrvo spustiti. No da 
kažem pravu istinu, nisam ni sam znao da će se spustiti. Do- 
godilo se slučajno. Mislite li, da je sirotan jako teško ozli- 
jeđen?“ ' 

»Ne znamo ništa potanje“, rekoše dupini, »jer nitko od nas 
ne govori njegovim jezikom. No dolazeći ovamo plivali smo 
oko njega, pa nam se učinilo da nije njegova ozljeda teška.“ 

»Zar nitko od vaše svojte ne govori jezikom školjkara?“ 
pitao je doktor. 

»Nitko“, rekoše dupini. ,,To je strašno težak jezik.“ 

»Mislite li, da bi mogli pronaći neku vrst ribe, koja bi 
znala jezik školjkara?“ 

»Hm, da“, odvratiše dupini, ,,možemo pokušati.“ 

»Bio bih vam izvanredno zahvalan, kad biste to učinili“, 
reče doktor. ,Imam mnogo vrlo važnih pitanja, koja bih 
želio staviti ovome pužu. — A osim toga, htio bih da ga 
izliječim. Bar to moram za nj učiniti. Moja je krivnja napo- 
sljetku, što mu je otok pričepio rep.“ 

»Dobro, počekajte ovdje“, rekoše dupini, »nastojat ćemo, 
da nešto učinimo.“ 

IV. POGLAVLJE 


ŠKOLJKARSKA ZAGONETKA 
NAPOKON RIJEŠENA 


Doktor Dolittle sjedio je na obali s krunom na glavi i 
čekao. Čekao je čitavu uru, a kroz cijelo to vrijeme dupini 
su dolazili i odlazili, vodeći iz dubina različite morske živo- 
tinje, ne bi li one mogle pomoći doktoru, 

Mnogi od tih stvorova bili su zaista čudni, no ZI kako 
nam se činilo — bilo ih je vrlo malo, koji su govorili školj- 
karskim jezikom, osim školjkara samih. Ipak su se dupini 
ponadali otkrivši nekog vrlo starog morskog ježa (čudno 
momče u obliku lopte, posvema obrastao bodljikama), koji 
je rekao, da — istina — ne govori školjkarskim jezikom, ali 
da je u mladosti razumijevao jezik Morske zvijezde, bar to- 
liko da se mogao s njome sporazumjeti. Vo nam je bilo od 
neke koristi, ali ipak nije bilo bogzna šta. Ostavivši ježa u 
našem društvu, dupini odoše još jedamput u more da pro- 
nađu jednu morsku zvijezdu. m 

Nisu se dugo trebali truditi, jer su se vrlo dobro snalazili 
u tim predjelima. Kad su nam doveli morsku zvijezdu, stali 
smo je ispitivati, služeći se morskim ježom kao tumačem, 
Zvijezda je bila prilično glupo stvorenje, ali je nastojala svoje 
ski, da nam bude od koristi. I pošto smo je strpljivo ispiti- 
vali, otkrili smo na naše veliko veselje, da ponešto vlada 
jezikom školjkara, 

Kao da smo se preporodili, dali smo se sada hrabro na 
posao. Doktor i ja ušli smo u čamac i krenuli sa dupinima, 
ježem i zvijezdom, veslajući vrlo polagano sve dok nismo 
stigli sasvim pod kuću Velikog puža, koja se poput tornja 
izdizala nad nama. 

I tada je započeo najčudniji razgovor, kojem sam ikada 
prisustvovao. Najprije bi morska zvijezda upitala nešto Ve- 

likoga puža, a što god bi puž odvratio, morska bi zvijezda to 
rekla morskom ježu, morski jež dupinima, a dupini doktoru. 


Na taj način dobili smo vrlo znatnih obavještenja, veći- 
nom o najstarijoj povijesti životinjskog carstva, ali nam je 
izmaklo prilično mnogo zanimljivih potankosti, jer je morska 
zvijezda bila ponešto glupa, a mnogo se gubilo u prevođenju 
s jednoga jezika na drugi. 

Dok je puž govorio, doktor i ja prislonili smo uho na zid 
njegove kuće, jer smo otkrili, da tako možemo sasvim jasno 
razabirati njegov glas. Bio je onakav, kako ga je drhtulja 
bila opisala: dubok i zvučan. No naravno nismo mogli ra- 
zumjeti ni jedne riječi. Doktor je ipak bio silno uzrujan, 
nastojeći, ne bi li ipak nekako shvatio taj jezik, za kojim je 
tako dugo tragao. Naložio je ostalim ribama, da neprestano 
opetuju kratke rečenice, kojima se puž bio služio, pa je doskora 
počeo sam sastavljati riječi. Kako vam je poznato, znao je 
doktor neke riblje jezike, pa mu je to prilično pomoglo. Pošto 
se ovako neko vrijeme vježbao, on je, nagnut čisto na rub 
čamca i uronivši licem u vodu, pokušao da se izravno spo- 
razumi sa pužem. 


. Bješe to naporan i težak posao, a prošlo je mnogo sati, 
prije nego što je nešto postigao. No doskora mi se učinilo, 
sudeći po zadovoljnom izrazu njegova lica, da mu malo po- 
malo njegov pothvat polazi za rukom. 


Sunce je stajalo duboko na zapadu, a hladni večernji po- 
vjetarac stao je potiho šumiti bambusovim prućem, kada se 
doktor napokon okanio svog posla i rekao mi: 


»Stubbins nagovorio sam puža da izađe na kopno, pa da 
mi pusti, da mu pregledam njegov rep. Hoćeš li se, molim te, 
vratiti u grad i reći radnicima, da za danas obustave posao? 
Onda pođi u palaču i nađi mi moju torbu sa ljekarijama. 
Mislim, da sam je ostavio pod prijestoljem u dvorani za 
audijencije.“ 

.l nemoj zaboraviti“, šapnula je Polinezija, kad sam se 
spremao da odem, ,,da nikome ne pisneš ni riječi. Ako te 
tkogod zapita nemoj otvoriti usta, Pravi se, kao da te boli 
zub ili nešto slično.“ i 
= Kada sam se ovaj put vratio na obalu, — sa torbom i 
ljekarijama — našao sam puža, gdje se uspravio na obali. 
Videći ga tako u svoj njegovoj duljini, lako sam zamislio, 
kako su ga stari praznovjerni pomorci mogli nazvati Mor- 
skom zmijom. Bila je to zaista golema i na svoj način dra- 
žesna i lijepa životinja. John Dolittle upravo je pregledavao 
neku oteklinu na njenome repu, 

Izvadio je iz torbe, koju sam donio, veliku bocu sa teku- 
ćinom za masiranje i počeo trljati bolesno mjesto. Zatim je 
uzeo sve zavoje, što ih je imao u torbi, pa ih je svezao, kraj 
s krajem. No ipak nisu bili dosta dugi, jer su opasali samo do 
polovice golemu repinu. Doktor je svakako htio da čvrsto 
stegne oteklinu, Poslao me još jedamput u palaču, da uzmem 
sve ponjave iz kraljevskog spremišta za rublje. I napokon, 
nakon silnog naprezanja, nama je uspjelo da zavežemo bo- 
lesno mjesto. 

Činilo nam se da pužu zaista godi, kako s njime postu- 
pamo. I kad je doktor bio gotov, puž se voljko i udobno 
ispružio. Sada je kuća na njegovim leđima bila prazna, pa 
smo mogli gledati kroz nju i vidjeti paomina stabla, koja 
su se nalazila s druge strane. ' 

»Mislim, da će biti bolje, ako jedan od nas probdije noć 
uz njega“ reče doktor. ,,Mogli bismo Bumpu dodijeliti tu 
službu; znam da je čitav bogovetni dan dremuckao u sjenici. 
Ozljeda je prilično gadna, pa ako puž ne bi mogao spavati, 
bilo bi dobro da ima nekoga uza se, koji će mu praviti društvo. 
Rekao bih, da će se ipak za nekoliko dana sasvim oporaviti. 
Da nisam tako zaposlen na sve strane, rado bih ostao Ss , 
njime. Želio bih, da to mogu učiniti, jer ima sva sila stvari, 
o kojima bih morao s njime razgovarati.“ 

»Ali doktore“, reče Polinezija, kad smo se spremali da 
se vratimo u grad, ,tebi je potreban dopust. Svi kraljevi, 
nakon nekog izvjesnog vremena, idu na dopust. — Svi do 
jednoga! I kraljevi moraju na dopust, kao svaki drugi čovjek. 
A ti se nisi nijedan jedini put odmorio otkako si okrunjen 
za kralja. Ili možda jesi?“ 

»Nisam“, reče doktor. ,,Mislim, da imaš pravo.“ 

»No, onda ćeš se odmoriti sada, to ti velim jal“ odvrati 
Polinezija. ,,Ići ćeš na dopust! Čim se vratiš u palaču, izdat ćeš 
kraljevski proglas, da zbog zdravlja ideš na sedmicu dana 
na ladanje. I poći ćeš — bez ijednog sluge, jesi li razumio? 
Kao običan građanin. To se zove incognito, kada kraljevi 
polaze ovako na put. Svi to čine. Jedino tako mogu se malko 
proveseliti. Ovu ćeš sedmicu proljenčariti u zalivu u društvu 
sa Velikim pužem. No, kako ti se to sviđa?“ 

»Bilo bi fino“, reče doktor. ,,Sve to zvuči vrlo zamam- 
ljivo. Ali tu je novo kazalište, koje valja sagraditi: nijedan 
od tesara ne bi znao sastaviti grede, ako mu ne pokažem. — 
Pa onda, tu su i bebe. Te urođeničke majke su strašno 
neuke.“ 

»Do vraga i kazalište — i bebe!“ — grdila je Polinezija. 
»Kazalište može čekati osam dana. A što se tiče beba, njih 
samo boli trbuh i ništa više. Pa što ti zaboga misliš, kako 
su bebe živjele prije nego što si ti došao? — Idi na dopusti“ 
Trebaš gal...“ 


V. POGLAVLJE 


POSLJEDNJA SJEDNICA 
MINISTARSKOG VIJEĆA 


Po načinu, kako je Polinezija govorila, slutio sam, da je 
taj prijedlog o dopustu, dio njenog plana. 

Doktor nije ništa odvratio i mi smo šutke krenuli prema 
gradu. Pa ipak sam mogao razabrati, da su ga se riječi pa- 
pigine dojmile. 

Poslije večere, nestalo ga je iž palače, a da nije rekao 
kamo ide. — Nešto, što dosada nikada još nije učinio. Na- 
ravno, da smo svi znali, kamo je otišao: natrag u zaliv da 
prosjedi noć sa pužem. Bili smo o tome uvjereni, jer Bumpu 
nije ništa spomenuo o bdijenju. 

Čim su se te noći zatvorila vrata ministarske sobe, Poli- 
nezija je oslovila ministarsko vijeće ovako: 

»Čujte, dječaci, treba nagovoriti doktora, da ode na 
dopust, ako nećemo da ostanemo čitavoga svog života na 
tom blaženom ostrvu.“ 

»No što to mijenja na stvari, hoće li na dopust ili neće?“ 
upita Bumpo. 

Polinezija se nestrpljivo obrati ministru unutrašnjih po- 
slova: 

»Zar ne razumiješ? Kad bi imao vremena čitavu jednu 
sedmicu, da se opet posveti sasvim svom prirodoslovnom 
radu, morskoj fauni i flori, (to je san njegova života), da 
vidi oceanske dubine i sve to, — onda bi lakše pristao da 
otputuje sa tog prokletog mjesta. No dok ovdje kraljuje, neće 
ni časkom na što drugo misliti, nego na državničke poslove.“ 

»Da, to je istina. Previše je savjestan“, potvrdi Bumpo. 

»A osim toga“, nastavi Polinezija, ,jedina nada, da ikada 
ode odavle, je ta, da potajno pobjegne. Mora da otputuje za 
vrijeme svoga dopusta, incognito — dok nitko osim nas 
ne zna gdje se nalazi i što radi. Kad bi sagradio lađu, do- 
voljno veliku da njome preplovi Ocean, svi bi to Indijanci vi- 
djeli i čuli, pa bi ga pitali čemu ta lađa. Sve bi prije dopustili, 
nego da izgube doktora. Mislim da bi ga vezali lancima, kad 
bi znali, da pomišlja na bijeg.“ 

»Jest, zaista mislim, da bi to oni učinili“, potvrdio sam 

ja. »No dosada ne vidim, kako bi doktor mogao otići pa 
makar i potajno, a bez lađe.“ 

»No pa dobro, kazat ću vam“, reče Polinezija. 

»Ako nam zaista uspije da ga nagovorimo na taj dopust, 
morat ćemo zatim predobiti morskog puža, da nam nešto 
obeća: da će sve nas primiti u svoju kuću i odvesti nas do 
ušća rijeke, koja teče kroz Puddleby. Ako nam uspije da 
predobijemo puža, bit će napast doktora odviše velika. Poći 
će s nama, o tom nema sumnje, tim više, što će moći ponijeti 
sa sobom sve biljke i ljekarije što ih je primio od Velike 
strelice, i dati ih engleskim doktorima. A osim toga s na tom 
će putovanju vidjeti morsko dno!“ 


»Kako je to uzbudljivo“, kliknuo sam ja. ,,Misliš li ti, da ' 


bi nas puž mogao nositi ispod mora sve do Puddleby-a?“ 

»Kako ne bi“, reče Polinezija, ,,za njega takav mali izletić 
nije ništa. Puzao bi na dnu Oceana, a doktor bi mogao vi- 
djeti sve znamenitosti. To je vrlo jednostavno. O, doktor će 
sigurno poći, ako nam samo uspije da ga predobijemo za taj 
dopust i — ako puž pristane da nas povede na to putova- 
nje.“ 

»Bože, nadam se da hoće!“ uzdihne Đip. ,,Meni je dosta 


tih tropskih krajeva, koji prave od čovjeka lijenčine, i bespo-. 


sličare. Nema tu ni štakora, ni išta slično, a da ih i ima, 
nemaš energije, da ih loviš. Oh, kako bih se ja veselio, da 
mi je opet vidjeti Puddleby i doktorov vrt! I kako bi se 
Pat-Pat veselila, da joj se vratimo...“ 

»Koncem idućeg mjeseca“, rekoh ja, ,navršit će se ravno 
dvije godine otkako smo otputovali iz Engleske: otkako smo 
digli sidro kraj Kraljevog mosta i prokrčili si put kroz ri- 
jeku u more.“ 

»I nasukali se na muljevitom prudu“, nadovezao je Či-Či 
sanjivim glasom, koji je kanda dopirao iz daljine. 

»Sjećaš li se, kako su nam ljudi sa obale domahivali?“ 
pitao sam ja. 

»Da, a pretpostavljam, da su nas u gradu od onda često 
spominjali , reče Đip, ,,radoznali, da li smo poginuli, ili smo 
jošte živi.“ 

Prestani“, reče Bumpo osjećam, da ću odmah zaplakati, 
tako sam potišten.. 


VI. POGLAVLJE 


DOKTOROVA ODLUKA 


Možete dakle zamisliti, kako smo se poveselili, kad nam 
je doktor idućeg jutra, nakon svoga noćnog razgovora sa 
pužem saopćio, svoju odluku da ode na dopust.  Smjesta 
bude izdan proglas na narod da Njegovo Veličanstvo ide 
na ladanje na sedamdnevni odmor, no da će palača i državni 
uredi ostati otvoreni kao obično. 

Polinezija se neizmjerno radovala. Smjesta se dala na 
posao pripremajući sve, što je potrebno za naš odlazak — 
pazeći zato vrijeme pomno, da nitko i ne nasluti, što ka- 
nimo, što ćemo ponijeti, u koju dobu ćemo otputovati i na 
koja ćemo vrata izaći iz palače. 

Prepredena stara spletkarica, kakova je bila, Polinezija 
nije ništa zaboravila. A ni mi sami nismo znali što sve Poli- 
nezija namjerava, i što znače sve te njene pripreme. Povela 
me na stranu i rekla, da je glavno što moram imati na umu, 
da ponesem sve doktorove bilježnice. Velika strelica, jedini 
Indijanac, kojemu smo povjerili našu tajnu, rekao je, da bi 
volio poći s nama, do zaliva, da vidi Velikog puža. Njemu 
je Polinezija rekla, neka svakako donese svoju bilinsku zbirku. 
Bumpu je naložila da ponese doktorov šešir, sakrivši ga 
pomno ispod kaputa. Otposlala je gotovo sve lakaje, koji su 
imali noćnu službu, po nekom poslu u grad, tako da bude 

što manje služinčadi, koja bi nas mogla vidjeti, kad odlazimo. 
Naposljetku je odredila, da ćemo krenuti o ponoći, kada 
većina gradskog stanovništva spava. 

Trebali smo ponijeti živežnih namirnica za osam dana, 
kada će kralj boraviti na ladanju. I tako smo, sa svojom 
noćnom prtljagom morali nositi i taj teret. Izašli smo kroz 
zapadna vrata palače upravo kad je odbilo dvanest. Tiho 
smo i oprezno stupili u mjesečinom obasjani vrt, 

»Tiho, incognito!“ šapne Bumpo, kada smo polako za- 
tvorili za sobom teška vrata. 

Nitko živ nas nije vidio, kada smo izašli. ' 

Na podnožju kamenih stepenica, koje su vodile od 
Paunove terase do Đulistana, nešto me prisililo, da stanem i 
da se ogledam. Gledao sam veličanstvenu palaču, koju smo 
sagradili u toj čudnoj dalekoj zemlji, u koju osim nas nije 
dopr'o nijedan bijelac. Nekako sam osjećao, da je noćas 
ostavljamo, i da se nikada više nećemo vratiti. Radoznao 
sam se pitao, kakovi li će kraljevi obitavati u tim sjajnim 
dvoranama, kad mi odemo. Zrak je bio vruć, posvuda je 
vladala mrtva tišina, čulo se samo kako tiho zapljuskuju pi- 
tomi flamingi, koji su plivali po Ljiljanovom jezeru. Iznenada 
je sinula nedaleko iza čempresa svjetiljka jednog noćobdije. 
Polinezija me hitro povukla za čarapu i nestrpljivim šaptom 
naložila, da se požurim, prije nego što bude otkriven naš 
bijeg. 

Došavši u zaliv vidjeli smo, da je pužu mnogo bolje i da 
može bez boli micati repom. 

Dupini (koji su po svojoj prirodi radoznali stvorovi) još 
su se uvijek klatarili po otvorenom moru, da vide hoće li se 
šta zanimljiva desiti. Polinezija, koja je skovala tu urotu, 
pozvala ih je znakovima i povela na stranu na mali privatni 
razgovor. 

»Jeste li vidjeli, prijatelji“ reče ona, govoreći tiho, ,ko- 
liko je John Dolittle učinio za životinje. Znate, da je čitav svoj 

Bje6 iz kraljevske palače u Popsipetelu (s lijeva na desno: 


Velika strelica, Tommy Stubbins, Bumpo s Polinezijom i — 


doktor Dolittle) 

život njima posvetio. Fino, a sada vam se pruža prilika, da 
učinite nešto i za nj. Čujte dakle! Učinili su ga kraljem ovoga 
otoka protiv njegove volje, razumijete li? I sada, pošto se 
primio toga posla, čini mu se, da ga ne može napustiti. — 
Mislim, da Indijanci ne bi mogli izaći na kraj. bez njega, i 
sve tako nešto. No sve je to besmislica, to znate dobro vi, 
kao i ja. Dakle, radi se o tome: ako bi ovaj puž privolio, da 
Primi njega i nas i nešto malo prtljage — zaista ne mnogo, 
recimo, trideset ili četrdeset komada — u svoju kuću, i da 
nas povede u Englesku, sigurna sam, da bi doktor htio poći. 
Poludio je od želje, da brlja po oceanskom dnu. A što je još 
važnije, to bi bila jedina prilika, da umakne s otoka. Važno 
je veoma, da se doktor vrati u svoju domovinu, da bi na- 
stavio svoj rad, koji je od velikog zamašaja za životinje cije- 
loga svijeta. Što mi dakle želimo je to, da kažete morskom 
ježu, da kaže morskoj zvijezdi, da ona kaže velikom pužu, 


da nas primi u svoju kuću i da nas poveze u Englesku. Je li 
to jasno?“ 


»Sasvim jasno“, rekoše dupini. ,,I mi ćemo nastojati kako 
bolje znamo i umijemo, da puža nagovorimo, jer je, kako si 
sama rekla, velika sramota za takovog čovjeka, da trati svoje 
vrijeme ovdje, kada ga životinje tako nužno trebaju.“ 


»I nemojte ništa reći doktoru“- opet će Polinezija, kad 
su se dupini spremali da odu. ,,Mogao bi posumnjati da smo 
mi u tu stvar nekako upleteni. Nastojte, da mu puž sam od 
svoje volje ponudi, da će nas povesti sa sobom. Razumijete 
li?“ 

John Dolittle, ne znajući ni zašto drugo, nego za djelo, 
koje je započeo, stajao je do koljena u plitkoj vodi, pomažući 
pužu da isproba svoj izliječeni rep i da li će moći otputovati, 
Bumpo i Velika strelica sa Či-Či-em i Đipom, lješkarili su 
ispod jedne palme, podalje od zaliva. Polinezija i ja pođosmo 
sada, da im se pridružimo. 

Nismo znali, da li je dupinima uspjelo izvršiti naum, sve 
dok doktor nije iznenada odstupio od puževog repa i gaca- 
jući po vodi potrčao k nama sav usopljen. 

»Znate, što je nova?“ pitao je on. ,Upravo sam nešto 
razgovarao sa pužem, a on mi je sam od sebe ponudio, da 
nas sve skupa, u svojoj kući, ponese u Englesku. Veli da 
i onako mora poći na pomorsko putovanje u potrazi za novim 
obitavalištem, pošto je Duboka jama sada zatvorena. Rekao 
je, da ne će trebati da skreće daleko od svog puta, ako nas 
iskrca na ušću rijeke Puddleby-a. Naravski ako h VENA 
poći s njim. — Neba mi, to će reći dobra prilika! Silno bih 
rado pošao. Zamislite: upoznati oceansko dno od Brazilije 
do Evrope! To dosada nije nitko učinio! Slavnog li p. 
nja. Oh, samo da nisam nikada dopustio, da me učine kraljem! 
Sada moram gledati, kako mi izmiče prilika, kakova mi se 
nikad više u životu neće pružiti!“ “> 

Ostavio nas je i ponovno pošao prema zalivu,  gledajiti 
zamišljeno i čeznutljivo prema pužu. Lice mu je bilo tužno, 
gotovo beznadno, dok je ovako lunjao samotnom obalom, 
obasjan mjesečevim svijetlom, a na glavi mu kruna. Njegov 
se lik tamno isticao od blistave morske površine. sa 

U mojoj neposrednoj blizini zdigla se iz tame Polinezija 
i poletila prema doktoru. + R0 

,A sada, doktore“, reče ona blagim uvjerljivim glasom, 
kao da govori hirovitom djetetu, ,,znaš, da kraljevsko zani- 
manje, nije tvoj pravi životni posao. Urođenici će moći i bez 
tebe izaći na kraj — naravno ne tako dobro kao s tobom, 
ali će se već nekako snaći, baš kao što su se snalazili prije 
tvoga dolaska. Nitko ne može poreći, da nisi udovoljio svojim 
dužnostima. Njihova je pogreška, što su te učinik kra- 
ljem. Zašto da ne prihvatiš puževu ponudu i pustiti, da ti 
izmakne ova prilika? Djelo, koje ćeš ti izvršiti, znanje s kojim 
ćeš se vratiti kući, bit će mnogo važnije, nego ono, što ovdje 
radiš.“ 


13 Lofting, Doktor Dolittle kralj Indijanaca 193 


»Draga prijateljice“, reče doktor, okrenuvši se tužnim li- 
cem papigi: »Ja ne mogu. Indijanci bi se opet vratili k svojem 
prijašnjem nezdravom načinu života: lošoj vodi, nekuhanoj 
m nebi isušivali močvare, zavladala bi griža i sve ostalo 
: e, moram voditi račun o njihovom zdravlju i njihovoj do- 

robiti. Započeo sam svoju karijeru kao liječnik siromaha 
a čini se, da ću to opet postati, Ne mogu ih ostaviti, možda 
će se kasnije nešto desiti. Ali sada ih ne mogu napustiti,“ 
E jej se, doktore“, reče ona, ,,Morao bi da odeš sa da 
išta se neće desiti. Što dulje budeš ostao, tim ćeš teže otići 
— Pođi sada. Pođi noćasl“ 
smi da se otšuljam kao tat, a da im ne kažem ni 
zbogom?! O, kako možeš ovako nešto predložiti?“ 
: »No, oni bi te lijepo dočekali, da im kažeš zbogom!“ ra- 
. se Polinezija, koja je stala gubiti svoju strpljivost, 
»Kažem ti, doktore, ako se noćas vratiš u palaču radi opra- 
štanja tako dalje, ostat ćeš ovdje. Sada — ovaj čas — 
moraš da odeš.“ 
Riječi papigine, kao da i 
> su pogodile ravno u srce jadn 
doktora, jer se duboko zamislio. boci 
Pa onda radi se i o mojim bilješ 
»Pa oš: mojim bilješkama“, reče nakon 
jedne minute. ,,Morao bih natrag po njih.“ 
| »Imam ih tu, doktore“, rekoh ja izlanuvši cijelu istinu, 
»Sve do jedne, bilježnicu, koju si ti ponio.“ 
On je ponovno premišljavao. 
»...«i o zbirci Velike strelice“, reč 
omeo , reče napokon, ,M 
bih i nju sobom ponijeti.“ : “ro 
»Evo je tu, Ljubazni i Jedini“, začu se duboki glas Indi- 
jančev iz paomine sjene. 
Ali šta je sa hranom“ 
% » pitao je doktor, ,,treb 
za putovanje...“ če puča 
»Ponijeli smo provijant za tvoj dopust“, reče Polinezija 
»to je više, no što će nam trebati.“ 
Po treći put je doktor zašutio zavezen u duboke misli. 

,A onda... radi se i o mom šeširu“, reče napokon uzru- 
janim glasom. ,/To odlučuje: moram natrag u palaču. Ne 
mogu da odem bez svog cilindra. Kako ću se pojaviti u 
Puddleby-u sa krunom na glavi?“ 

»Evo ga, doktore“, reče Bumpo, vadeći stari kvrgasti 
cilindar ispod svog kaputa. 

Polinezija je zaista na sve mislila. 

Pa ipak je doktor još uvijek nastojao da pronađe neke 
izlike. 

»O Ljubazni i Jedini“, reče Velika strelica, ,,čemu zazi- 
vati sudbinu? Tvoj put je jasan. Tvoja budućnost i tvoje ži- 
votno djelo zove te natrag u daleku domovinu onkraj mora. 
S tobom će poći i znanje, što sam ga prikupio za čovječanstvo, 
poći u zemlje, gdje će više koristiti, no ovdje. Vidim odsjev 
zore na istočnom nebu. Začas će svanuti. Pođi prije, nego 
što tvoji podanici izađu iz svojih kuća. Pođi prije, nego što 
tvoja namjera bude otkrivena. Jer zaista, ako sada ne odeš, 
pročamit ćeš ostatak svojih dana kao kralj-sužanj, u Popsi- 
petelu.“ : 

Velike se odluke.stvaraju često u jednoj jedinoj sekundi. 
Vidio sam sada, kako se u praskozorje stao ocrtavati na nebu 
doktorov lik. Lice mu se nekako ukrutilo. Polagano je skinuo 
posvećenu krunu i položio je na pijesak. 

A kada je progovorio, glas mu se gušio od suza. 

»Naći će je ovdje“, mrmljao je doktor, ,kad budu došli 
da me traže. I znat će, da sam otišao... Djeco moja, jadna 
moja djeco! ... htio bih znati, da li će ikada razumjeti, zašto 
sam ih morao ostaviti , . . Htio bih znati, da li će ikada shvatiti 
— ioprostiti mi?“ 

Uzeo je svoj stari šešir, a zatim gledajući Indijancu u 
lice, čvrsto stisnuo njegovu ispruženu desnicu, ne kazavši 
ni riječi. 

»Tvoja odluka je dobra, Ljubezni i Jedini“, reče Indija- 
nac, ,premda nema nikoga, koji će tako žaliti i tugovati za 

tobom kao Velika strelica, sin Zlatne strelice. Putuj sretno 
i neka ti sudbina uvijek bude sklona!“ 

Bijaše to prvi i jedini put, kada sam vidio da doktor plače. 
Ne rekavši ni riječi, on se okrenuo i spustio niz zaliv u 
morsku plićinu. . 

Puž je načinio grbu i napravio otvor između svojih ra- 
mena i ruba kuće od sedefa. Doktor se popeo i ušao, a mi 
smo pošli za njim, pošto smo mu dodali prtljagu. Otvor se 
opet čvrsto sklopio, a usisani je zrak zapištao. 

Zakrenuvši zatim prema istoku, orijaški se puž stao po- 
lako spuštati niz nagib zalazeći u dublju vodu. 

U času, kada su se tamno zeleni valovi zaklopili nad 
našim glavama, veliko jutarnje sunce diglo je svoj kolut nad 
rub Oceana. A gledajući kroz prozirne sedefne zidove, vi- 
djeli smo, kako je more oko nas zasjalo divnim šarama — 
izlaz sunca pod morskom površinom. 


x 


Konac historije o našem podmorskom putovanju lako je 
ispričati. 

Naše novo konačište učinilo nam se vrlo zgodnim. Unu- 
trašnjost prostrane školjke, puževa su široka leđa bila izvan- 
redno udobna, da čovjek na njima sjedi i ljenčari — bolja 
nego ikakav divan, kad bi čovjek jednom privikao na nji- 
hovu vlažnost i ljepivost. Puž nas je zamolio, kratko vrijeme 
nakon odlaska, da skinemo cipele, ako nam to ne smeta, jer 
su čavli na poplatima ranjavali njegova leđa, kad bi uzbu- 
đeno trčkarali s jedne strane na drugu, da vidimo ovaj ili 
onaj prizor. 

Gibanje nije bilo neugodno, nego vrlo blago i pravilno. 
Da nismo vidjeli kako se mijenjaju krajolici, ne bi ni znali, 
da se uopće mičemo. 

Uvijek sam, ne znam zašto, mislio da je morsko dno 
ravno. Vidio sam međutim, da je baš tako neravno i puno 

promjena, kao i površina kopna. Penjali smo se preko ve- 


likog gorja, preko vrhunaca, koji su bili jedan veći od dru- 
goga. Probijali smo si put kroz guste šume podmorskih bi- 
ljaka. Prolazili smo kroz puste predjele pješčanog mulja, nalik 
na pustinje, a tako goleme, da smo čitave dane njima puto- 
vali. Kadikad je kraj bio mahovinom obraslo pohumlje, ze- 
leno i oku ugodno, nešto nalik na pašnjak, tako da bi se go- 
tovo ogledavao, ne bi li gdje opazio kako ovce pasu ovim 
podmorskim ledinama. A od vremena na vrijeme puž bi nas 
zakotrljao kao graškovo zrnje, kada je naglo uronio, kad bi 
se spuštao zabitnom kakvom strminom ili penjao vrletima. 

U tim dubinama često bi nailazili na nejasne obrise pro- 
palih lađa, koje su potonule Bog bi znao pred koliko godina. 
Prolazeći pokraj njih razgovarali bi pritajenim šaptom, kao 
djeca, kada gledaju grobnice po crkvama. 

A ovdje, u dubljim i tamnijim vodama, riblje grdosije, 
hraneći se mirno po spiljama i rupama, naglo bi poskočile, 
preplašene našim dolaskom i strelovitom brzinom sunule 
dalje, — u mrak. Druge opet, odvažnije, nezemaljskog oblika 
i boje, doplivale bi bliže da zure u nas kroz puževu kuću. 

»Držim, da su uvjerene, da smo mi neki riblji sanatorij“, 
reče Bumpo. ,,Mrzilo bi me da sam riba:“ 

Bijaše to zaista uzbudljiva predstava, izložba, koja se ne- 
prestano mijenjala. A doktor je bez prestanka pisao ili na 
brzu ruku crtao. Nije prošlo dugo vremena, a ispunili smo 
sve bilježnice, što smo ih ponijeli sa sobom. Prekopavali smo 
džepove nebi li slučajno našli komadić papira, da pribilje- 
žimo daljnja zapažanja. Upotrijebili smo šta više ispisane bi- 
lježnice, pišući između redaka i škrabajući po koricama spri- 
jeda i straga. 

Najviše nam je smetalo, što nije bilo dovoljno svijetla. 
U dubljim vodama bilo je vrlo tmurno. No trećeg dana prošli 
smo kraj skupine Ognjenih jegulja. To je neka vrst morskih 
kresnica, a doktor je zamolio puža, da bi ih predobio da 

pođu s nama komad puta. Jegulje su to i učinile, plivajući 
pokraz nas, pa premda njihovo svijetlo nije bilo odviše sjajno, 
ipak nam je znatno pomoglo. 

Velika je to bila zagonetka, kako orijaški puž nalazi svoj 
put kroz veliki i mračni ovaj svijet. John Dolittle ga je upitao, 
kakovim se pomagalima služi pri svojoj plovidbi, i kako zna, 
da je na pravom putu do Puddleby-a. A to, što je puž na to 
odgovorio, doktora je tako uzrujalo, da je istrgao — nema- 
jući više papira — podstavu iz svog dragocjenog šešira i či- 
tavu je išarao bilješkama. ' 

Noću se naravno ništa nije vidjelo, a onda je puž obi- 
čavao plivati umjesto da gmiže. Odmicao je strahovitom 
brzinom mašući jedino svojom dugom repinom. Zato smo i 
mogli prevaliti ovaj put za tako kratko vrijeme — pet i p6 
dana. VO, 

Zrak u našoj komori, koji se nije mijenjao za vrijeme 
čitavog putovanja, postao je vrlo sparan i zagušljiv, pa smo 
dva dana svi patili od glavobolje. No poslije smo na to pri- 
vikli, pa nam nije ni najmanje smetao težak uzduh. 

Šestoga dana rano prije podne primijetili smo, da se pe- 
njemo uz neku dugačku, ne odviše strmu kosinu, Kako smo 
dolazili na više, postajalo je svjetlije. Naposljetku smo vi- 
djeli, da je puž izašao iz vode i da se zaustavio na sivoj 
pješčanoj obali. 

Iza sebe vidjeli smo morsku pučinu, koju je mreškao 
vjetar. Nama nalijevo nalazilo se ušće neke rijeke, dok se 
pred nama gubila u magli nizina. Od magle nismo mogli vi- 
djeti nikuda u daljinu. Par divljih pataka preletio je ispru- 
ženih vratova nad nama, i nestao poput sjene prema moru. 
Čuli smo samo, kako ptice udaraju krilima. 

Krajolik se veoma razlikovao od žarkog i sjajnog Popsi- 
petela. 

Istim onim šumom i pištanjem, kad je ono izlazio usisani 
zrak, puž je sada otvorio svoju kuću, a mi ispuzli napolje. 

Stupivši na močvarno tlo, primijetili smo, kako pršti fina je- 
senska kišica. 

To dajestara vesela Engleska? upita Bumpo, 
zureći u maglu. ,Ništa naročito. Možda se puž na koncu 
konca prevario.“ 

.Ne“, uzdahne Polinezija, tresući sa svoga perja kišne 
kapljice, ,ipak je to Engleska. Lako je prepoznati po toj 
odurnoj klimi.“ 

Ah, dečki“, usklikne Đip, udahnuvši požudno zrak ne- 
koliko puta redom, ,kako to miriše, kako dobro i divno mi- 
riše! — Izvinite me samo čas, vidim morskog štakora!“ i 

,Pst! — slušajte!“ promrsi Či-Či kroz zube, koji su cvo- 
kotali od studeni. ,Sa crkvenog tornja u Puddleby-u izbija 
upravo četiri. Zašto da ne raspodijelimo među sobom prtljagu, 
pa da krenemo. Moramo pješačiti dobar komad puta, dok 
kroz ove močvare ne stignemo kući.“ 

»Nadajmo se“, dometnuo sam ja, ,da u kuhinji gori li- 
jepa vatrica.“ 

»Pat-Pat je sigurno naložila vatru“, reče doktor, izvukavši 
između prtljage svoju staru ručnu torbu. ,,Mora ložiti već 
radi tog istočnjaka, da bi životinjama u kući bilo toplo. Drži- 
mo se obale rijeke, da ne zalutamo u magli. Znate li, da nema 
ništa tako zamamljivo, kao kad je u Engleskoj loše vrijeme, 
— a kod kuće vas čeka lijepa vatrica i mjesto pri ognjištu .. . 
Četiri sata! — Požurite se — stići ćemo baš na vrijeme, da 
pijemo čaj.“ 


Konac. 

